ಟ್ರಬಲ್ಡ್ ಅಸೆಟ್ ರಿಲೀಫ್ ಪ್ರೋಗ್ರಾಮ್

ಟ್ರಬಲ್ಡ್‌ ಅಸೆಟ್‌ ರಿಲೀಫ್‌ ಪ್ರೋಗ್ರಾಮ್‌ ಎಂಬುದು ಸಾಮಾನ್ಯವಾಗಿ TARP ಎಂದು ಉಲ್ಲೇಖಿಸಲ್ಪಡುತ್ತದೆ. ಇದು ತನ್ನ ಹಣಕಾಸು ವಲಯವನ್ನು ಸದೃಢಗೊಳಿಸುವುದಕ್ಕಾಗಿ ಹಣಕಾಸು ಸಂಸ್ಥೆಗಳಿಂದ ಸ್ವತ್ತುಗಳು ಹಾಗೂ ಇಕ್ವಿಟಿಯನ್ನು ಖರೀದಿಸಲು ಇರುವ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸರ್ಕಾರದ ಒಂದು ಕಾರ್ಯಸೂಚಿವಾಗಿದೆ. ಉಪಪ್ರಧಾನ ಅಡಮಾನ ಬಿಕ್ಕಟ್ಟನ್ನು ಎದುರಿಸಲು 2008ರಲ್ಲಿ ಕೈಗೊಳ್ಳಲಾದ ಸರ್ಕಾರದ ಕ್ರಮಗಳ ಪೈಕಿ ಇದು ಅತ್ಯಂತ ದೊಡ್ಡ ಅಂಶವಾಗಿದೆ.
ಉದ್ದೇಶ

ಈ ಕೆಳಕಂಡಂತೆ ವ್ಯಾಖ್ಯಾನಿಸಲ್ಪಟ್ಟ, "ತೊಂದರೆಗೆ ಸಿಲುಕಿರುವ ಸ್ವತ್ತುಗಳ" ಅಥವಾ "ಕಳವಳಕ್ಕೊಳಗಾದ ಸ್ವತ್ತುಗಳ" ಪೈಕಿ 700 ಶತಕೋಟಿ $ನಷ್ಟರವರೆಗಿನ ಸ್ವತ್ತುಗಳನ್ನು ಖರೀದಿಸಲು ಅಥವಾ ವಿಮೆಮಾಡಲು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸರ್ಕಾರದ ಖಜಾನೆ ಇಲಾಖೆಗೆ TARP ಅನುವು ಮಾಡಿಕೊಡುತ್ತದೆ. ಆ ವ್ಯಾಖ್ಯಾನಗಳೆಂದರೆ: "(A) ವಾಸಯೋಗ್ಯ ಅಥವಾ ವಾಣಿಜ್ಯೋದ್ದೇಶದ ಅಡಮಾನಗಳು ಮತ್ತು ಯಾವುದೇ ಖಾತರಿಗಳು, ಮುಚ್ಚಳಿಕೆಗಳು, ಅಥವಾ ಇಂಥ ಅಡಮಾನಗಳಿಗೆ ಸಂಬಂಧಪಟ್ಟಿರುವ ಅಥವಾ ಅಡಮಾನಗಳನ್ನು ಅವಲಂಬಿಸಿರುವ ಇತರ ಸಾಧನಗಳು, ಪ್ರತಿಯೊಂದು ನಿದರ್ಶನದಲ್ಲೂ 2008ರ ಮಾರ್ಚ್‌ 14ರಂದು ಅಥವಾ ಅದಕ್ಕಿಂತ ಮುಂಚಿತವಾಗಿ ಸೃಷ್ಟಿಯಾಗಿರುವಂಥದ್ದು ಅಥವಾ ಜಾರಿಮಾಡಲ್ಪಟ್ಟಿರುವಂಥದ್ದಾಗಿದ್ದು ಕಾರ್ಯದರ್ಶಿಯು ನಿರ್ಧರಿಸುವ ಇವುಗಳ ಖರೀದಿಯು, ಹಣಕಾಸು ಮಾರುಕಟ್ಟೆಯ ಸ್ಥಿರತೆಯನ್ನು ಉತ್ತೇಜಿಸುತ್ತದೆ; ಮತ್ತು (B) ಫೆಡರಲ್‌ ಬ್ಯಾಂಕಿಂಗ್‌ ಪದ್ಧತಿಯ ಗವರ್ನರುಗಳ ಮಂಡಳಿಯ ಸಭಾಪತಿಯೊಂದಿಗೆ ಸಮಾಲೋಚನೆ ನಡೆಸಿದ ನಂತರ, ಕಾರ್ಯದರ್ಶಿಯು ನಿರ್ಧರಿಸುವ ಯಾವುದೇ ಇತರ ಹಣಕಾಸು ಸಾಧನದ ಖರೀದಿಯು ಹಣಕಾಸು ಮಾರುಕಟ್ಟೆಯ ಸ್ಥಿರತೆಯನ್ನು ಉತ್ತೇಜಿಸುವುದು ಅತ್ಯಗತ್ಯವಾಗಿರುತ್ತದೆ, ಆದರೆ ಔಪಚಾರಿಕ ಸಭೆಯ ಸೂಕ್ತ ಸಮಿತಿಗಳಿಗೆ ಇಂಥ ನಿರ್ಣಯವು ಬರಹರೂಪದಲ್ಲಿ ಸಂವಹನೆಯಾದ ನಂತರವೇ ಇದು ಕಾರ್ಯಸಾಧ್ಯವಾಗುತ್ತದೆ."
ಸಂಕ್ಷಿಪ್ತವಾಗಿ ಹೇಳುವುದಾದರೆ, ಸುಲಭವಾಗಿ ನಗದಾಗಿ ಪರಿವರ್ತಿಸಲಾಗದ, ಮೌಲ್ಯ-ನಿರ್ಧರಣೆಯು-ಕಷ್ಟವಾಗಿರುವ ಸ್ವತ್ತುಗಳನ್ನು ಬ್ಯಾಂಕುಗಳು ಮತ್ತು ಇತರ ಹಣಕಾಸು ಸಂಸ್ಥೆಗಳಿಂದ ಖರೀದಿಸುವಲ್ಲಿ ಇದು ಸರ್ಕಾರದ ಖಜಾನೆಗೆ ಅವಕಾಶ ಕಲ್ಪಿಸುತ್ತದೆ. ಉದ್ದೇಶಿತ ಸ್ವತ್ತುಗಳು ಮೇಲಾಧಾರ ಮಾಡಲಾದ ಋಣಭಾರ ಮುಚ್ಚಳಿಕೆಗಳಾಗಿರಲು ಸಾಧ್ಯವಿದ್ದು, ಆಧಾರವಾಗಿರುವ ಸಾಲಗಳ ಮೇಲಿನ ವ್ಯಾಪಕ ಸ್ವಭಾರೆ ಹಕ್ಕು ರದ್ದಿಕೆಗಳಿಂದ ಅವು ಹಾನಿಗೊಳಗಾದ ವರ್ಷವಾದ 2007ರವರೆಗಿನ, ಒಂದು ಪ್ರವರ್ಧಮಾನಕ್ಕೆ ಬರುತ್ತಿರುವ ಮಾರುಕಟ್ಟೆಯಲ್ಲಿ ಮಾರಾಟವಾದವಾಗಿರುತ್ತವೆ. ಈ ಸ್ವತ್ತುಗಳ ಸುಲಭವಾಗಿ ಹಣಕ್ಕೆ ಮಾರ್ಪಡಿಸಲಾಗುವಿಕೆಯನ್ನು, ದ್ವಿತೀಯಕ ಮಾರುಕಟ್ಟೆಯ ಕಾರ್ಯವಿಧಾನಗಳನ್ನು ಬಳಸಿ ಆ ಸ್ವತ್ತುಗಳನ್ನು ಖರೀದಿಸುವ ಮೂಲಕ ಸುಧಾರಿಸುವುದು TARPನ ಉದ್ದೇಶವಾಗಿದ್ದು, ಇದರಿಂದಾಗಿ ಸದರಿ ಪ್ರಕ್ರಿಯೆಯಲ್ಲಿ ಪಾಲ್ಗೊಳ್ಳುವ ಸಹಭಾಗಿ ಸಂಸ್ಥೆಗಳಿಗೆ ತಮ್ಮ ಜಮಾಖರ್ಚು ಪಟ್ಟಿಗಳನ್ನು ಸ್ಥಿರಗೊಳಿಸಲು ಹಾಗೂ ಮತ್ತಷ್ಟು ನಷ್ಟಗಳನ್ನು ತಪ್ಪಿಸಲು ಅವಕಾಶ ಕಲ್ಪಿಸಿಕೊಟ್ಟಂತಾಗುತ್ತದೆ.
ತೊಂದರೆಗೊಳಗಾಗಿರುವ ಸ್ವತ್ತುಗಳ ಮೇಲೆ ಈಗಾಗಲೇ ಈಡಾಗಿರುವ ನಷ್ಟಗಳನ್ನು ಭರ್ತಿಮಾಡಿಕೊಳ್ಳಲು ಬ್ಯಾಂಕುಗಳಿಗೆ TARP ಅವಕಾಶ ನೀಡುವುದಿಲ್ಲ, ಆದರೆ ಒಮ್ಮೆಗೆ ಈ ಸ್ವತ್ತುಗಳ ವ್ಯಾಪಾರವು ಪುನರಾರಂಭವಾಗುತ್ತಿದ್ದಂತೆ ಅವುಗಳ ಬೆಲೆಗಳು ಸ್ಥಿರಗೊಳ್ಳುತ್ತವೆ ಮತ್ತು ಅಂತಿಮವಾಗಿ ಮೌಲ್ಯದಲ್ಲಿ ಹೆಚ್ಚಳವಾಗುತ್ತದೆ ಎಂಬುದಾಗಿ ಅಧಿಕಾರಿಗಳು ನಿರೀಕ್ಷಿಸುತ್ತಾರೆ. ಇದರಿಂದಾಗಿ ಸಹಭಾಗಿ ಬ್ಯಾಂಕುಗಳು ಹಾಗೂ ಸ್ವತಃ ಸರ್ಕಾರದ ಖಜಾನೆ ಇವೆರಡಕ್ಕೂ ಗಳಿಕೆಗಳು ಹರಿದುಬರುತ್ತವೆ. ತೊಂದರೆಗೊಳಗಾದ ಸ್ವತ್ತುಗಳಿಂದ ಬರುವ ಭವಿಷ್ಯದ ಗಳಿಕೆಯ ಪರಿಕಲ್ಪನೆಯು, ಈ ಸ್ವತ್ತುಗಳು ಅತಿಯಾಗಿ ಮಾರಲ್ಪಟ್ಟವು ಅಥವಾ ನಿಗದಿಯಾದ ಪ್ರಮಾಣಕ್ಕಿಂತ ಮೀರಿ ಮಾರಲ್ಪಟ್ಟವು ಎಂಬ ಹಣಕಾಸು ಉದ್ಯಮದಲ್ಲಿನ ಊಹನ ಅಥವಾ ನಿರಾಧಾರ ಕಲ್ಪನೆಯಿಂದ ಬರುತ್ತದೆ. ಏಕೆಂದರೆ, ಕೇವಲ ಸಣ್ಣ ಶೇಕಡಾವಾರು ಪ್ರಮಾಣದ ಎಲ್ಲಾ ಅಡಮಾನಗಳು ಕೊರತೆಯಲ್ಲಿರುವಾಗ, ಬೆಲೆಗಳಲ್ಲಿನ ಸಂಬಂಧಿತ ಕುಸಿತವು ಒಂದು ಅತಿ ಹೆಚ್ಚಿನ ಮಟ್ಟದ ಕೊರತೆಯ ದರವನ್ನು ಪ್ರತಿನಿಧಿಸುತ್ತದೆ.
TARPಗೆ ಸ್ವತ್ತುಗಳನ್ನು ಮಾರಾಟಮಾಡುತ್ತಿರುವ ಹಣಕಾಸು ಸಂಸ್ಥೆಗಳು ಸರ್ಕಾರದ ಖಜಾನೆಗೆ ಇಕ್ವಿಟಿ ಪಾವತಿ ಪತ್ರಗಳು (ಒಂದು ನಿರ್ದಿಷ್ಟ ಬೆಲೆಗೆ ಖಾತರಿಯನ್ನು ನೀಡುತ್ತಿರುವ ಕಂಪನಿಯಲ್ಲಿ ಷೇರುಗಳನ್ನು ಖರೀದಿಸಲು ಅದರ ಹಿಡುವಳಿದಾರನಿಗೆ ಅರ್ಹತೆ ನೀಡುವ ಒಂದು ಬಗೆಯ ಖಾತರಿ), ಅಥವಾ ಇಕ್ವಿಟಿ ಅಥವಾ ಮೇಲ್ದರ್ಜೆಯ ಋಣಭಾರ ಖಾತರಿಗಳನ್ನು (ಸಾರ್ವಜನಿಕವಾಗಿ-ಪಟ್ಟೀಕೃತವಲ್ಲದ ಕಂಪನಿಗಳಿಗಾಗಿ) ನೀಡಬೇಕಾಗಿರುವುದು ಕಾಯಿದೆಯ ಪ್ರಕಾರ ಅಗತ್ಯವಾಗಿರುತ್ತದೆ. ಪಾವತಿ ಪತ್ರಗಳ ಸಂದರ್ಭದಲ್ಲಿ, ಮತ-ಚಲಾಯಿಸಲಾಗದ ಷೇರುಗಳಿಗಾಗಿರುವ ಪಾವತಿ ಪತ್ರಗಳನ್ನಷ್ಟೇ ಸರ್ಕಾರದ ಖಜಾನೆಯು ಸ್ವೀಕರಿಸುತ್ತದೆ, ಅಥವಾ ಸ್ಟಾಕಿಗೆ ಮತ ಚಲಾಯಿಸದಿರಲು ಒಪ್ಪುತ್ತದೆ. ಸರ್ಕಾರದ ಖಜಾನೆಗೆ ಈ ಸಂಸ್ಥೆಗಳಲ್ಲಿನ ತನ್ನ ಹೊಸ ಮಾಲೀಕತ್ವದ ಹೂಡಿದ ಹಣಗಳ ಮೂಲಕ ಲಾಭಗಳಿಕೆಯ ಸಾಧ್ಯತೆಯನ್ನು ನೀಡುವುದರಿಂದಾಗಿ ತೆರಿಗೆದಾರರನ್ನು ರಕ್ಷಿಸಲು ಅನುವಾಗುವಂತೆ ಈ ಕ್ರಮವನ್ನು ವಿನ್ಯಾಸಗೊಳಿಸಲಾಗಿದೆ. ತಾತ್ತ್ವಿಕವಾಗಿ, ಒಂದು ವೇಳೆ ಹಣಕಾಸು ಸಂಸ್ಥೆಗಳು ಸರ್ಕಾರದ ನೆರವಿನಿಂದ ಪ್ರಯೋಜನವನ್ನು ಪಡೆದರೆ ಮತ್ತು ತಮ್ಮ ಹಿಂದಿನ ಬಲವನ್ನು ಮರುಸಂಪಾದಿಸಿದರೆ, ಅವುಗಳ ವಸೂಲಾತಿಯಿಂದಾಗಿ ಲಾಭವನ್ನು ಗಳಿಸಲು ಸರ್ಕಾರಕ್ಕೂ ಸಾಧ್ಯವಾಗುತ್ತದೆ.
ಪರಸ್ಪರರಿಬ್ಬರಿಗೂ ಹಾಗೂ ಗ್ರಾಹಕರು ಮತ್ತು ವ್ಯವಹಾರಗಳಿಗೆ ಎದುರಾಗಿದ್ದ ಬಿಕ್ಕಟ್ಟಿಗೆ ಮುಂಚಿತವಾಗಿ ಕಂಡುಬಂದ ಮಟ್ಟಗಳಲ್ಲಿ ಸಾಲನೀಡಿಕೆಯನ್ನು ಪುನರಾರಂಭಿಸಲು ಬ್ಯಾಂಕುಗಳಿಗೆ ಉತ್ತೇಜನ ನೀಡುವುದು TARPನ ಮತ್ತೊಂದು ಪ್ರಮುಖ ಗುರಿಯಾಗಿದೆ. ಒಂದು ವೇಳೆ ಬ್ಯಾಂಕಿನ ಬಂಡವಾಳ ಅನುಪಾತಗಳನ್ನು ಸ್ಥಿರಗೊಳಿಸಲು TARPಗೆ ಸಾಧ್ಯವಾಗುವುದಾದರೆ, ತೊಂದರೆಗೊಳಗಾದ ಸ್ವತ್ತುಗಳಿಂದ ಬರುವ ಭವಿಷ್ಯದ ಅನಿರೀಕ್ಷಿತ ನಷ್ಟಗಳಿಗೆ ಪ್ರತಿಯಾಗಿ ನಗದನ್ನು ಆಸರೆಯಾಗಿ ಶೇಖರಿಸಿಟ್ಟುಕೊಳ್ಳುವುದಕ್ಕೆ ಬದಲಾಗಿ ಸಾಲ ನೀಡುವಿಕೆಯನ್ನು ಹೆಚ್ಚಿಸಲು TARP ಅವುಗಳಿಗೆ ತಾತ್ತ್ವಿಕವಾಗಿ ಅವಕಾಶ ನೀಡಬೇಕಾಗುತ್ತದೆ. ಹೆಚ್ಚಿಸಲ್ಪಟ್ಟ ಸಾಲ ನೀಡುವಿಕೆಯು ಸಾಲದ ಹಣದ "ಸಾಂದ್ರತೆಯ ಕಡಿಮೆಯಾಗುವಿಕೆ"ಗೆ ಸರಿಸಮನಾಗಿದ್ದು, ಇದು ಹಣಕಾಸು ಮಾರುಕಟ್ಟೆಗಳಿಗೆ ಸುವ್ಯವಸ್ಥೆಯನ್ನು ಮರಳಿ ತರುತ್ತದೆ ಮತ್ತು ಹಣಕಾಸು ಸಂಸ್ಥೆಗಳು ಹಾಗೂ ಮಾರುಕಟ್ಟೆಗಳಲ್ಲಿನ ಹೂಡಿಕೆದಾರರ ದೃಢವಿಶ್ವಾಸವನ್ನು ಸುಧಾರಿಸುತ್ತದೆ ಎಂದು ಸರ್ಕಾರವು ಭರವಸೆ ಇಡುತ್ತದೆ. ಸಾಲನೀಡಿಕೆಗೆ ಸಂಬಂಧಿಸಿದ ಅಗಾಧವಾದ ದೃಢವಿಶ್ವಾಸವನ್ನು ಬ್ಯಾಂಕುಗಳು ಗಳಿಸುವುದರಿಂದ, ಸಾಲನೀಡಿಕೆಗೆ ಸಂಬಂಧಿಸಿದ ಅಂತರ-ಬ್ಯಾಂಕಿನ ಬಡ್ಡಿದರಗಳು (ಒಂದು ಅಲ್ಪಾವಧಿಯ ಆಧಾರದ ಮೇಲೆ ಬ್ಯಾಂಕುಗಳು ಪರಸ್ಪರರಿಗೆ ಸಾಲನೀಡುವಲ್ಲಿನ ದರಗಳು) ಕಡಿಮೆಯಾಗಬೇಕಾಗುತ್ತದೆ. ಇದು ಸಾಲನೀಡಿಕೆಯನ್ನು ಮತ್ತಷ್ಟು ಸುಗಮಗೊಳಿಸುತ್ತದೆ.
ಒಂದು “ಆವರ್ತನ ಖರೀದಿ ಸೌಕರ್ಯದ” ರೀತಿಯಲ್ಲಿ TARP ಕಾರ್ಯಾನಿರ್ವಹಿಸುತ್ತದೆ. ಸರ್ಕಾರದ ಖಜಾನೆಯು ಖರ್ಚುಮಾಡುವ ಮಿತಿಯ ಒಂದು ಸಂಚಯವನ್ನು ಸರ್ಕಾರವು ಹೊಂದಿದ್ದು ಇದು ಯೋಜನೆಯ ಪ್ರಾರಂಭದಲ್ಲಿ 250 ಶತಕೋಟಿ $ನಷ್ಟು ಪ್ರಮಾಣದಲ್ಲಿರುತ್ತದೆ. ಇದರ ನೆರವಿನಿಂದ ಅದು ಸ್ವತ್ತುಗಳನ್ನು ಖರೀದಿಸುತ್ತದೆ ಮತ್ತು ನಂತರದಲ್ಲಿ ಅವುಗಳನ್ನು ಮಾರಾಟ ಮಾಡುತ್ತವೆ ಅಥವಾ ಸ್ವತ್ತುಗಳನ್ನು ಹಿಡಿದಿಟ್ಟುಕೊಂಡಿದ್ದು 'ಕೂಪನ್ನುಗಳನ್ನು' ಸಂಗ್ರಹಿಸುತ್ತವೆ. ಮಾರಾಟಗಳಿಂದ ಮತ್ತು ಕೂಪನ್ನುಗಳಿಂದ ಸ್ವೀಕರಿಸಲ್ಪಟ್ಟ ಹಣವು ಕೂಡುರಾಶಿಗೆ ಬಂದು ಸೇರುತ್ತದೆಯಾದ್ದರಿಂದ, ಹೆಚ್ಚು ಸ್ವತ್ತುಗಳ ಖರೀದಿಸುವಿಕೆಯನ್ನು ಅದು ಸುಗಮಗೊಳಿಸುತ್ತದೆ. ಆರಂಭಿಕ ಮೊತ್ತವಾದ 250 ಶತಕೋಟಿ $ನಷ್ಟು ಹಣವನ್ನು 350 ಶತಕೋಟಿ $ನಷ್ಟು ಪ್ರಮಾಣಕ್ಕೆ ಹೆಚ್ಚಿಸಲು ಸಾಧ್ಯವಿದೆಯಾದರೂ, ಅದಕ್ಕಾಗಿ ಇಂಥದೊಂದು ಹೆಚ್ಚಳದ ಅಗತ್ಯವಿದೆಯೆಂದು ಅಧ್ಯಕ್ಷರು ಔಪಚಾರಿಕ ಸಭೆಗೆ ಪ್ರಮಾಣೀಕರಿಸಬೇಕಾಗುತ್ತದೆ. ಹಣಕ್ಕೆ ಸಂಬಂಧಿಸಿದಂತೆ ತನ್ನ ಯೋಜನೆಯ ವಿವರಗಳೊಂದಿಗಿನ ಒಂದು ಬರಹರೂಪದ ವರದಿಯನ್ನು ಸರ್ಕಾರದ ಖಜಾನೆಯು ಔಪಚಾರಿಕ ಸಭೆಗೆ ನೀಡಿದ ನಂತರ, ಉಳಿದ 350 ಶತಕೋಟಿ $ನಷ್ಟು ಹಣವನ್ನು ಸರ್ಕಾರದ ಖಜಾನೆಗೆ ಬಿಡುಗಡೆ ಮಾಡಬಹುದು. ಹಣವು ತಾನೇ ತಾನಾಗಿ ಅಥವಾ ಅಪ್ರಯತ್ನವಾಗಿ ಬಿಡುಗಡೆಯಾಗುವುದಕ್ಕೆ ಮುಂಚಿತವಾಗಿ, ಹೆಚ್ಚಳವನ್ನು ಅಂಗೀಕರಿಸದಿರುವುದಕ್ಕೆ ಮತ ಚಲಾಯಿಸಲು ಔಪಚಾರಿಕ ಸಭೆಯು ಆಗ 15 ದಿನಗಳ ಅವಧಿಯನ್ನು ಹೊಂದಿರುತ್ತದೆ.. 2008ರ ಅಕ್ಟೋಬರ್‌ 3ರಂದು ಮೊದಲ 350 ಶತಕೋಟಿ $ನಷ್ಟು ಮೊತ್ತವನ್ನು ಬಿಡುಗಡೆ ಮಾಡಲಾಯಿತು, ಮತ್ತು ಎರಡನೇ 350 ಶತಕೋಟಿ $ನಷ್ಟು ಮೊತ್ತದ ಬಿಡುಗಡೆಯನ್ನು ಅಂಗೀಕರಿಸಲು ಔಪಚಾರಿಕ ಸಭೆಯು 2009ರ ಜನವರಿ 15ರಂದು ಮತ ಚಲಾಯಿಸಿತು. "ಕೈಗೆಟುಕಬಹುದಾದ ಬೆಲೆಯಲ್ಲಿರುವ ಮನೆಗಳನ್ನು ನಿರ್ಮಿಸುವ" ಯೋಜನೆಯನ್ನು ಬೆಂಬಲಿಸುತ್ತಿರುವುದು TARP ಹಣವು ಬಳಕೆಯಾಗುತ್ತಿರುವುದರ ಒಂದು ವಿಧಾನವಾಗಿದ್ದು, ಖಜಾನೆ ಇಲಾಖೆಯು TARP ಹಣವನ್ನು ಬಳಸುವ ಮೂಲಕ 2009ರ ಮಾರ್ಚ್‌ 4ರಂದು ಈ ಯೋಜನೆಯು ಅನುಷ್ಠಾನಗೊಂಡಿತು. ಏಕೆಂದರೆ "ಅಪಾಯದಲ್ಲಿರುವ" ಅಡಮಾನಗಳು "ತೊಂದರೆಗೊಳಗಾದ ಸ್ವತ್ತುಗಳೆಂದು" TARPನ ಅಡಿಯಲ್ಲಿ ವ್ಯಾಖ್ಯಾನಿಸಲ್ಪಟ್ಟಿರುವುದರಿಂದ, ಯೋಜನೆಯನ್ನು ಕಾರ್ಯರೂಪಕ್ಕೆ ತರುವ ಅಧಿಕಾರವನ್ನು ಸರ್ಕಾರದ ಖಜಾನೆಯು ಹೊಂದಿದೆ. ಸಾಮಾನ್ಯವಾಗಿ, ಫ್ಯಾನ್ನೀ ಮೇ ಅಥವಾ ಫ್ರೆಡ್ಡೀ ಮ್ಯಾಕ್‌ರ ಹಿಡುವಳಿದಾರಿಕೆಯನ್ನು ಹೊಂದಿರುವ ಅಡಮಾನಗಳಿಗಾಗಿ ಮರುಹಣಕಾಸನ್ನು ಇದು ಒದಗಿಸುತ್ತದೆ. ಖಾಸಗಿಯಾದ ಹಿಡುವಳಿದಾರಿಕೆಯ ಅಡಮಾನಗಳು ಐದು ವರ್ಷಗಳವರೆಗಿನ ಒಂದು ಅನುಕೂಲಕರ ಸಾಲಮಾರ್ಪಾಡೂ ಸೇರಿದಂತೆ, ಇತರ ಸವಲತ್ತುಗಳಿಗೆ ಅರ್ಹತೆಯನ್ನು ಪಡೆದಿರುತ್ತವೆ.
ಒಂದು ಹೊಸದಾಗಿ ಸೃಷ್ಟಿಯಾದ ಹಣಕಾಸಿನ ಸ್ಥಿರತೆಯ ಕಚೇರಿಯ ಅಡಿಯಲ್ಲಿ TARPನ್ನು ಸ್ಥಾಪಿಸಲು ಹಾಗೂ ನಿರ್ವಹಿಸಲು ಇರುವ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸರ್ಕಾರದ ಖಜಾನೆ ಇಲಾಖೆಯ ಅಧಿಕಾರವು 2008ರ ಅಕ್ಟೋಬರ್‌ 3ರಂದು ಕಾನೂನಾಗಿ ಮಾರ್ಪಟ್ಟಿತು. ಔಪಚಾರಿಕ ಸಭೆಯಿಂದ H.R. 1424 ಎಂಬುದಾಗಿ ಅಂತಿಮವಾಗಿ ಅನುಮೋದಿಸಲ್ಪಟ್ಟ ಒಂದು ಆರಂಭಿಕ ಪ್ರಸ್ತಾವನೆಯ ಫಲ ಇದಾಗಿದ್ದು, 2008ರ ಆರ್ಥಿಕ ಸ್ಥಿರೀಕರಣದ ತುರ್ತು ಕಾಯಿದೆ (ಎಮರ್ಜೆನ್ಸಿ ಇಕನಾಮಿಕ್‌ ಸ್ಟೆಬಿಲೈಸೇಷನ್‌ ಆಕ್ಟ್‌) ಹಾಗೂ ಇತರ ಹಲವಾರು ಕಾಯಿದೆಗಳನ್ನು ಇದು ಕಾನೂನಾಗಿಸಿದೆ.
ಆರಂಭಿಕ ಯೋಜನೆಗೆ ಮಾಡಲಾದ ಬದಲಾವಣೆಗಳ ಕಾಲೋಚಿತತೆ

2008ರ ಅಕ್ಟೋಬರ್‌ 14ರಂದು, ಸರ್ಕಾರದ ಖಜಾನೆಯ ಕಾರ್ಯದರ್ಶಿಯಾದ ಪಾಲ್ಸನ್‌ ಹಾಗೂ ಅಧ್ಯಕ್ಷ ಬುಷ್‌ TARP ಯೋಜನೆಯಲ್ಲಿನ ಪರಿಷ್ಕರಣೆಗಳನ್ನು ಪ್ರತ್ಯೇಕವಾಗಿ ಪ್ರಕಟಿಸಿದರು. ಅಮೆರಿಕಾದ ಒಂಬತ್ತು ಅತಿದೊಡ್ಡ ಬ್ಯಾಂಕುಗಳಲ್ಲಿನ ಮೇಲ್ದರ್ಜೆಯ ಮೊದಲ ಹಕ್ಕಿನ ಸ್ಟಾಕು ಹಾಗೂ ಪಾವತಿ ಪತ್ರಗಳನ್ನು ಖರೀದಿಸುವ ತನ್ನ ಆಶಯವನ್ನು ಸರ್ಕಾರದ ಖಜಾನೆಯು ಪ್ರಕಟಿಸಿತು. ಷೇರುಗಳಿಗೆ ಶ್ರೇಣಿ 1ರ ಬಂಡವಾಳದ ಅರ್ಹತೆ ಅಥವಾ ಸ್ಥಾನಮಾನವು ಸಿಕ್ಕಿತು ಮತ್ತು ಅವು ಮತಚಲಾಯಿಸದ-ಷೇರುಗಳಾಗಿದ್ದವು. ಈ ಯೋಜನೆಗಾಗಿ ಅರ್ಹತೆಯನ್ನು ಪಡೆಯಲು ಸಹಭಾಗಿ ಸಂಸ್ಥೆಗಳು ನಿಶ್ಚಿತವಾದ ಮಾನದಂಡಗಳನ್ನು ಪೂರೈಸುವುದು ಸರ್ಕಾರದ ಖಜಾನೆಯ ಅನುಸಾರ ಅತ್ಯಗತ್ಯವಾಗಿತ್ತು. ಅವುಗಳೆಂದರೆ: "(1) ಹಿರಿಯ ನಿರ್ವಹಣಾಧಿಕಾರಿಗಳಿಗೆ ನೀಡಲಾಗುವ ಉತ್ತೇಜಕ ಸವಲತ್ತು ಅಥವಾ ಪ್ರೋತ್ಸಾಹಧನದ ಪರಿಹಾರ ನೀಡಕೆಯು ಹಣಕಾಸು ಸಂಸ್ಥೆಯ ಮೌಲ್ಯಕ್ಕೆ ಅಡ್ಡಬರುವ ಅನಾವಶ್ಯಕ ಹಾಗೂ ಅಳತೆಮೀರಿದ ಅಪಾಯಗಳನ್ನು ಉತ್ತೇಝಿಸುವುದಿಲ್ಲ ಎಂಬುದನ್ನು ಖಾತ್ರಿಪಡಿಸಿಕೊಳ್ಳುವುದು; (2) ವಾಸ್ತವವಾಗಿ ಕರಾರುವಾಕ್ಕಾಗಿಲ್ಲ ಎಂಬುದಾಗಿ ನಂತರದಲ್ಲಿ ಸಾಬೀತುಮಾಡಲಾಗಿರುವ ಸಂಪಾದನೆಗಳು, ಗಳಿಕೆಗಳು ಅಥವಾ ಇತರ ಮಾನದಂಡಗಳ ಲೆಕ್ಕಪಟ್ಟಿಗಳನ್ನು ಆಧರಿಸಿ ಹಿರಿಯ ನಿರ್ವಹಣಾಧಿಕಾರಿಯೊಬ್ಬನಿಗೆ ಪಾವತಿಸಲಾದ ಯಾವುದೇ ಲಾಭಾಂಶ ಅಥವಾ ಉತ್ತೇಜಕ ಸವಲತ್ತಿನ ಪರಿಹಾರ ನೀಡಿಕೆಯ ಹಿಂಪಡೆಯುವಿಕೆಯ ಅಗತ್ಯತೆ;(3) ಆಂತರಿಕ ಆದಾಯ ಸಂಹಿತೆಯ ಮುನ್ನೇರ್ಪಾಡನ್ನು ಆಧರಿಸಿ ಓರ್ವ ಹಿರಿಯ ನಿರ್ವಹಣಾಧಿಕಾರಿಗೆ ಯಾವುದೇ ಸುವರ್ಣಾವಕಾಶ ಸ್ವರೂಪದ ಪಾವತಿ ಅಥವಾ ಕರಾರು ಸಮಾಪ್ತಿ ವೇತನವನ್ನು (ಇದು ಗೋಲ್ಡನ್‌ ಪ್ಯಾರಾಶೂಟ್‌ ಪೇಮೆಂಟ್‌ ಎಂದೇ ಜನಜನಿತವಾಗಿದೆ) ಮಾಡದಂತೆ ಹಣಕಾಸು ಸಂಸ್ಥೆಯ ಮೇಲೆ ಹೇರಲಾಗುವ ನಿಷೇಧ; ಮತ್ತು (4) ಪ್ರತಿ ಹಿರಿಯ ನಿರ್ವಹಣಾಧಿಕಾರಿಗೆ ಸಂಬಂಧಿಸಿದ 500,000 $ನಷ್ಟು ಪ್ರಮಾಣದ ಅಳತೆಮೀರಿದ ಕಾರ್ಯಕಾರಿ ಪರಿಹಾರ ಧನವನ್ನು ತೆರಿಗೆಯ ಉದ್ದೇಶಗಳಿಗಾಗಿ ಕಡಿತಗೊಳಿಸದಿರುವುದರ ಒಪ್ಪಂದ." ಸದರಿ ಯೋಜನೆಗೆ ಹಂಚಲಾಗಿದ್ದ ಮೊದಲ 250 ಶತಕೋಟಿ ಡಾಲರುಗಳಷ್ಟು ಹಣವನ್ನು ಬಳಸಿಕೊಳ್ಳುವ ಮೂಲಕ, ನೂರಾರು ಸಣ್ಣಪುಟ್ಟ ಬ್ಯಾಂಕುಗಳಿಂದ ಮೊದಲ ಹಕ್ಕಿನ ಸ್ಟಾಕು ಹಾಗೂ ಪಾವತಿ ಪತ್ರಗಳನ್ನೂ ಸಹ ಸರ್ಕಾರದ ಖಜಾನೆಯು ಖರೀದಿಸಿತು.
TARP ಹಣದ ಮೊದಲ ಹಂಚಿಕೆಯು ಮೊದಲ ಹಕ್ಕಿನ ಸ್ಟಾಕನ್ನು ಖರೀದಿಸಲು ಪ್ರಧಾನವಾಗಿ ಬಳಸಲ್ಪಟ್ಟಿತು. ಮೊದಲ ಹಕ್ಕಿನ ಸ್ಟಾಕು ಸಾಮಾನ್ಯ ಇಕ್ವಿಟಿ ಷೇರುದಾರರಿಗೆ ಮುಂಚಿತವಾಗಿ ಪಾವತಿಸಲ್ಪಡುತ್ತದೆ ಎಂಬ ದೃಷ್ಟಿಯಲ್ಲಿ ಅದು ಋಣಭಾರದೊಂದಿಗೆ ಸಾಮ್ಯತೆಯನ್ನು ಹೊಂದಿದೆ. ಸಾಲನೀಡಿಕೆಯನ್ನು ಪರಿಣಾಮಕಾರಿಯಾಗಿ ಮಾಡುವಂತೆ ಬ್ಯಾಂಕುಗಳನ್ನು ಪ್ರಚೋದಿಸುವಲ್ಲಿ ಈ ಯೋಜನೆಯು ನಿಷ್ಪರಿಣಾಮಕಾರಿಯಾಗಬಹುದು ಎಂಬ ಕೆಲವೊಂದು ಅರ್ಥಶಾಸ್ತ್ರಜ್ಞರ ವಾದಕ್ಕೆ ಇದು ಕಾರಣವಾಯಿತು.
ಕಾರ್ಯದರ್ಶಿ ಪಾಲ್ಸನ್‌ನಿಂದ ಸಲ್ಲಿಸಲ್ಪಟ್ಟಿದ್ದ ಮೂಲ ಯೋಜನೆಯಲ್ಲಿ, ದಿವಾಳಿ ಬ್ಯಾಂಕುಗಳಲ್ಲಿನ ತೊಂದರೆಗೊಳಗಾದ (ಬೆಲೆಕುಸಿದ) ಸ್ವತ್ತುಗಳನ್ನು ಸರ್ಕಾರವು ಖರೀದಿಸುವ ಮತ್ತು ನಂತರದಲ್ಲಿ ಹರಾಜಿನಲ್ಲಿ ಅವನ್ನು ಖಾಸಗಿ ಹೂಡಿಕೆದಾರ ಮತ್ತು/ಅಥವಾ ಕಂಪನಿಗಳಿಗೆ ಮಾರುವ ಕುರಿತಾದ ಅಂಶವು ಸೇರಿತ್ತು. ಜಾಗತಿಕ ಸಾಲ ಬಿಕ್ಕಟ್ಟಿನ ಕುರಿತಾದ ಒಂದು ಅಂತರರಾಷ್ಟ್ರೀಯ ಶೃಂಗಸಭೆಗಾಗಿ ಶ್ವೇತಭವನಕ್ಕೆ ಬಂದಿದ್ದ ಇಂಗ್ಲಂಡ್‌ನ ಪ್ರಧಾನಮಂತ್ರಿ ಗೋರ್ಡಾನ್‌ ಬ್ರೌನ್‌ರನ್ನು ಪಾಲ್ಸನ್‌ ಭೇಟಿಮಾಡಿದಾಗ, ಈ ಯೋಜನೆಯು ಹಿಂತೆಗೆದುಕೊಳ್ಳಲಾಯಿತು. ಇಂಗ್ಲಂಡ್‌ನಲ್ಲಿನ ಸಾಲ-ನಿಯಂತ್ರಣವನ್ನು ತಗ್ಗಿಸುವ ಪ್ರಯತ್ನವೊಂದರಲ್ಲಿ ಪ್ರಧಾನಮಂತ್ರಿ ಬ್ರೌನ್‌, ಬ್ಯಾಂಕುಗಳಲ್ಲಿ ಮೊದಲ ಹಕ್ಕಿನ ಸ್ಟಾಕಿನ ಮೂಲಕ ಬಂಡವಾಳವನ್ನು ಕೇವಲವಾಗಿ ತುಂಬಿಸಿದರು. ಇದು ಬ್ಯಾಂಕುಗಳ ಜಮಾಖರ್ಚು ಪಟ್ಟಿಗಳ ಪ್ರಯೋಜನವನ್ನು ಪಡೆಯುವ ಒಂದು ಪ್ರಯತ್ನವಾಗಿತ್ತು ಮತ್ತು, ಇನ್ನು ಕೆಲವು ಅರ್ಥಶಾಸ್ತ್ರಜ್ಞರ ದೃಷ್ಟಿಕೋನದಲ್ಲಿ ಅನೇಕ ಬ್ಯಾಂಕುಗಳನ್ನು ಪರಿಣಾಮಕಾರಿಯಾಗಿ ರಾಷ್ಟ್ರೀಕರಣಗೊಳಿಸುವ ಪ್ರಯತ್ನವಾಗಿತ್ತು. ಈ ಯೋಜನೆಯು ತುಲನಾತ್ಮಕವಾಗಿ ಸುಲಭವಾಗಿರುವಂತೆ ಮತ್ತು ಸಾಲನೀಡಿಕೆಯನ್ನು ಮತ್ತಷ್ಟು ಕ್ಷಿಪ್ರವಾಗಿ ವರ್ಧಿಸುವಂತೆ ಇದ್ದುದರಿಂದ ಕಾರ್ಯದರ್ಶಿ ಪಾಲ್ಸನ್‌ಗೆ ಇದು ಆಕರ್ಷಕವಾಗಿ ಕಂಡಿತು. ಹಿಂದೆ ಕಡಿಮೆ ಮಟ್ಟದ ಸಾಲನೀಡಿಕೆಯ ದರ್ಜೆಗಳೊಂದಿಗೆ ಇದ್ದ ಪರಿಸ್ಥಿತಿಯ ರೀತಿಯಲ್ಲಿ, ಅಪಾಯಕಾರಿ ಸಾಲನೀಡಿಕೆಗೆ ಬ್ಯಾಂಕುಗಳಿಗೆ ಮನಸ್ಸಿಲ್ಲದ್ದರಿಂದ, ಬ್ಯಾಂಕುಗಳನ್ನು ಮತ್ತೊಮ್ಮೆ ಸಾಲನೀಡಿಕೆಗೆ ತೊಡಗಿಸುವಲ್ಲಿ ಸ್ವತ್ತು ಖರೀದಿಗಳ ಮೊದಲರ್ಧ ಭಾಗವು ಅಷ್ಟಾಗಿ ಪರಿಣಾಮಕಾರಿಯಾಗಿರದಿರಬಹುದು.
ವಸ್ತುಸ್ಥಿತಿಗಳನ್ನು ಮತ್ತಷ್ಟು ಹದಗೆಡಿಸುವಂತೆ, ಇತರೆ ಬ್ಯಾಂಕುಗಳೆಡೆಗಿನ ರಾತ್ರೋರಾತ್ರಿಯ ಸಾಲನೀಡಿಕೆಯು ಒಂದು ಪರಸ್ಪರ ಪ್ರತಿಷ್ಠೆಯ ಅಥವಾ ದೊಡ್ಡಸ್ತಿಕೆಯ ಮಟ್ಟಕ್ಕೆ ಬಂದುನಿಂತಿತು, ಏಕೆಂದರೆ ತಮ್ಮ ಹಣದೊಂದಿಗೆ ವಿವೇಚನಾಯುಕ್ತವಾಗಿ ನಡೆದುಕೊಳ್ಳುವುದಕ್ಕೆ ಸಂಬಂಧಿಸಿ ಬ್ಯಾಂಕುಗಳು ಪರಸ್ಪರರ ಮೇಲೆ ವಿಶ್ವಾಸವನ್ನು ಹೊಂದಿರಲಿಲ್ಲ.
2008ರ ನವೆಂಬರ್‌ 12ರಂದು, ಸರ್ಕಾರದ ಖಜಾನೆಯ ಕಾರ್ಯದರ್ಶಿಯಾದ ಹೆನ್ರಿ ಪಾಲ್ಸನ್‌ ಸೂಚನೆಯೊಂದನ್ನು ನೀಡಿ, ಬಳಕೆದಾರರ ಸಾಲದ ಹಣಕ್ಕಾಗಿರುವ ಖಾತರೀಕರಣದ ಮಾರುಕಟ್ಟೆಯ ಪುನಶ್ಚೈತನ್ಯಗೊಳಿಸುವಿಕೆಯು ಎರಡನೇ ಹಂಚಿಕೆಯಲ್ಲಿ ಒಂದು ಹೊಸ ಆದ್ಯವಿಷಯವಾಗಲಿದೆ ಎಂದು ತಿಳಿಸಿದ.
2008ರ ಡಿಸೆಂಬರ್‌ 19ರಂದು, ಅಧ್ಯಕ್ಷ ಬುಷ್‌ ಕಾರ್ಯಗತ ಮಾಡುವ ತನ್ನ ಅಧಿಕಾರವನ್ನು ಚಲಾಯಿಸಿ, ಹಣಕಾಸು ಬಿಕ್ಕಟ್ಟನ್ನು ತಪ್ಪಿಸಲು ಬೇರಾವುದೇ ಯೋಜನೆಯು ಅಗತ್ಯವಾಗಿದೆಯೆಂದು ತನಗೆ ವೈಯಕ್ತಿಕವಾಗಿ ಅನ್ನಿಸಿದಲ್ಲಿ, ಅಂಥ ಯಾವುದೇ ಯೋಜನೆಯ ಮೇಲೆ TARP ನಿಧಿಗಳನ್ನು ಖರ್ಚುಮಾಡಬಹುದು ಎಂದು ಘೋಷಿಸಿದ. ವಾಹನ ಉದ್ಯಮವನ್ನು ಬೆಂಬಲಿಸುವುದರ ಕಡೆಗೆ TARP ನಿಧಿಗಳ ಬಳಕೆಯನ್ನು ವಿಸ್ತರಿಸಲು ಇದು ಅಧ್ಯಕ್ಷ ಬುಷ್‌ಗೆ ಅವಕಾಶ ಕಲ್ಪಿಸಿತು. ಈ ಕ್ರಮವನ್ನು ಯುನೈಟೆಡ್‌ ಆಟೋ ವರ್ಕರ್ಸ್‌ ವೃತ್ತಿಸಂಘವು ಬೆಂಬಲಿಸಿತು.
2008ರ ಡಿಸೆಂಬರ್‌ 31ರಂದು, 102ನೇ ಪರಿಚ್ಛೇದವನ್ನು ಪುನರ್‌ವಿಮರ್ಶಿಸುವ ವರದಿಯೊಂದನ್ನು ಸರ್ಕಾರದ ಖಜಾನೆಯು ಜಾರಿಮಾಡಿತು. ಇದು ತೊಂದರೆಗೊಳಗಾದ ಸ್ವತ್ತುಗಳ ವಿಮಾ ಹಣಕಾಸು ಒದಗಿಸುವ ನಿಧಿಗೆ ಸಂಬಂಧಪಟ್ಟಿದ್ದು, ಇದಕ್ಕೆ "ಸ್ವತ್ತು ಭರವಸೆಯ ಯೋಜನೆ" ಎಂದೂ ಹೆಸರಿತ್ತು. ಈ ಯೋಜನೆಯನ್ನು "ವ್ಯಾಪಕವಾಗಿ ಲಭ್ಯವಿರುವಂತೆ" ಕಾರ್ಯರೂಪಕ್ಕೆ ತರುವ ಸಾಧ್ಯತೆಗಳಿಲ್ಲ ಎಂಬುದನ್ನು ಸದರಿ ವರದಿಯು ಸೂಚಿಸಿತು.
2009ರ ಜನವರಿ 15ರಂದು, CPPಯ ಕಾರ್ಯನಿರ್ವಾಹಕ ಪರಿಹಾರ ಮಾನದಂಡಗಳ ಅಡಿಯಲ್ಲಿನ ವರದಿ ನೀಡುವಿಕೆ ಹಾಗೂ ದಾಖಲೆ ಪತ್ರಗಳನ್ನು ನಿರ್ವಹಿಸುವ ಅಗತ್ಯತೆಗಳಿಗೆ ಸಂಬಂಧಿಸಿದ ಮಧ್ಯಂತರದ ಅಂತಿಮ ನಿಯಮಗಳನ್ನು ಸರ್ಕಾರದ ಖಜಾನೆಯು ಜಾರಿಮಾಡಿತು.
2009ರ ಜನವರಿ 21ರಂದು, ತನ್ನ TARP ಕರಾರು ಮಾಡಿಕೊಳ್ಳುವಿಕೆಯಲ್ಲಿನ ಹಿತಾಸಕ್ತಿಯ ಘರ್ಷಣೆಗಳ ಬಹಿರಂಗಪಡಿಸುವಿಕೆ ಹಾಗೂ ತಗ್ಗಿಸುವಿಕೆಗೆ ಸಂಬಂಧಿಸಿದ ಹೊಸ ಕಟ್ಟುಪಾಡುಗಳನ್ನು ಸರ್ಕಾರದ ಖಜಾನೆಯು ಪ್ರಕಟಿಸಿತು.

2009ರ ಫೆಬ್ರುವರಿ 5ರಂದು, TARP ನಿಧಿಗಳನ್ನು ಸ್ವೀಕರಿಸುತ್ತಿರುವ ಸಂಸ್ಥೆಗಳು ಅತಿ ಹೆಚ್ಚಿನ ವೇತನ ಪಡೆಯುತ್ತಿರುವ ತಮ್ಮ ನೌಕರರಿಗೆ ಲಾಭಾಂಶಗಳನ್ನು (ಬೋನಸ್‌) ಪಾವತಿಸುವುದನ್ನು ಪ್ರತಿಬಂಧಿಸುವ TARPನ ಬದಲಾವಣೆಗಳನ್ನು ಮೇಲ್ಮನೆಯು (ಸೆನೆಟ್‌) ಅನುಮೋದಿಸಿತು. 900 ಶತಕೋಟಿ $ನಷ್ಟು ಪ್ರಮಾಣದ ಆರ್ಥಿಕ ಪ್ರೇರಣೆಯ ಕಾಯಿದೆಗೆ ಸಂಬಂಧಿಸಿದ ಇನ್ನೂ ಅನುಮೋದನೆಗೊಳ್ಳಬೇಕಿರುವ ಒಂದು ತಿದ್ದುಪಡಿಯಾಗಿ, ಕನೆಕ್ಟಿಕಟ್‌ ಸಂಸ್ಥಾನದ ಕ್ರಿಸ್ಟೋಫರ್‌ ಡೋಡ್‌ ಎಂಬಾತನಿಂದ ಈ ತಿದ್ದುಪಡಿಯು ಪ್ರಸ್ತಾಪಿಸಲ್ಪಟ್ಟಿತು.
2009ರ ಫೆಬ್ರುವರಿ 10ರಂದು, ಸರ್ಕಾರದ ಖಜಾನೆಯ ಹೊಸದಾಗಿ ಕಾಯಂ ಆದ ಕಾರ್ಯದರ್ಶಿಯಾದ ತಿಮೋತಿ ಗೆಯ್ಟ್‌ನರ್‌ ಎಂಬಾತ, TARP ನಿಧಿಗಳಲ್ಲಿ ಬಾಕಿ ಉಳಿದಿರುವ 300 ಶತಕೋಟಿ ಡಾಲರ್‌ಗಳು ಅಥವಾ ಅದಕ್ಕಿಂತ ಹೆಚ್ಚಿನ ಮೊತ್ತದ ಹಣವನ್ನು ಬಳಕೆಮಾಡಲು ತನ್ನ ಯೋಜನೆಯನ್ನು ರೂಪಿಸಿದ. ಸ್ವಭಾರೆ ಹಕ್ಕು ರದ್ದಿಕೆಯ ತಗ್ಗಿಸುವಿಕೆಗಾಗಿ 50 ಶತಕೋಟಿ $ನಷ್ಟು ಹಣವನ್ನು ಬಳಸಲು ಮತ್ತು ತೊಂದರೆಗೊಳಗಾದ ಸ್ವತ್ತುಗಳನ್ನು ಬ್ಯಾಂಕುಗಳಿಂದ ಖರೀದಿಸಲು ಖಾಸಗಿ ಹೂಡಿಕೆದಾರರಿಗೆ ಧನಸಹಾಯ ಮಾಡಲು ನೆರವಾಗುವಲ್ಲಿ ಉಳಿದ ಹಣವನ್ನು ಬಳಸಲು ಅವನು ಉದ್ದೇಶಿಸಿದ. ಅದೇನೇ ಇದ್ದರೂ, ಈ ಅತಿನಿರೀಕ್ಷಿತ ಭಾಷಣವು S&P 500ನಲ್ಲಿನ ಸುಮಾರು ಶೇಕಡಾ 5ರಷ್ಟು ಪ್ರಮಾಣದ ಒಂದು ಕುಸಿತದೊಂದಿಗೆ ಏಕಕಾಲದಲ್ಲಿ ಜರುಗಿತು ಮತ್ತು ವಿವರಗಳಿಗೆ ಸಂಬಂಧಿಸಿದಂತೆ ಅದು ತೀರಾ ಮೊಟಕಾಗಿದ್ದ ಕಾರಣದಿಂದಾಗಿ ಟೀಕಿಸಲ್ಪಟ್ಟಿತು.
2009ರ ಮಾರ್ಚ್‌ 23ರಂದು, U.S. ಸರ್ಕಾರದ ಖಜಾನೆಯ ಕಾರ್ಯದರ್ಶಿಯಾದ ತಿಮೋತಿ ಗೆಯ್ಟ್‌ನರ್, ಬ್ಯಾಂಕುಗಳ ಜಮಾಖರ್ಚು ಪಟ್ಟಿಗಳಿಂದ ಬೆಲೆಕುಸಿದ ಸ್ವತ್ತುಗಳನ್ನು ಖರೀದಿಸಲು ಒಂದು ಸಾರ್ವಜನಿಕ-ಖಾಸಗಿ ಹೂಡಿಕಾ ಯೋಜನೆಯನ್ನು (P-PIP) ಪ್ರಕಟಿಸಿದ. ಪ್ರಕಟಣೆಯ ದಿನದಂದು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಪ್ರಮುಖ ಸ್ಟಾಕು ಮಾರುಕಟ್ಟೆಯ ಸೂಚ್ಯಾಂಕಗಳು ಪುನಶ್ಚೇತನಗೊಂಡು ಶೇಕಡಾ ಆರಕ್ಕಿಂತಲೂ ಹೆಚ್ಚು ಪ್ರಮಾಣದಲ್ಲಿ ಏರಿದವು. ಬ್ಯಾಂಕು ಸ್ಟಾಕುಗಳ ಷೇರುಗಳು ಇದರಲ್ಲಿ ಅಗ್ರಗಣ್ಯತೆಯನ್ನು ಕಾಯ್ದುಕೊಂಡಿದ್ದವು. P-PIPಯು ಎರಡು ಪ್ರಧಾನ ಯೋಜನೆಗಳನ್ನು ಹೊಂದಿದೆ. ಪೂರ್ವಾರ್ಜಿತ ಆಸ್ತಿ ಸಾಲಗಳ ಯೋಜನೆಯು ಬ್ಯಾಂಕಿನ ಜಮಾಖರ್ಚು ಪಟ್ಟಿಗಳಿಂದ ವಾಸಯೋಗ್ಯ ಸಾಲಗಳನ್ನು ಖರೀದಿಸಲು ಪ್ರಯತ್ನಿಸುತ್ತದೆ. FDICಯು ಪೂರ್ವಾರ್ಜಿತ ಆಸ್ತಿ ಸಾಲಗಳ ಖರೀದಿ ಬೆಲೆಯ ಶೇಕಡಾ 85ರಷ್ಟರವರೆಗಿನ ಹೊಣೆ-ರಹಿತ ಸಾಲದ ಜಾಮೀನುಗಳನ್ನು ಒದಗಿಸುತ್ತದೆ. ಖಾಸಗಿ ವಲಯದ ಸ್ವತ್ತು ವ್ಯವಸ್ಥಾಪಕರು ಹಾಗೂ U.S. ಸರ್ಕಾರದ ಖಜಾನೆಯು ಉಳಿದ ಸ್ವತ್ತುಗಳನ್ನು ಒದಗಿಸುತ್ತದೆ. ಎರಡನೇ ಯೋಜನೆಗೆ ಪೂರ್ವಾರ್ಜಿತ ಆಸ್ತಿ ಖಾತರಿಗಳ ಯೋಜನೆ ಎಂದು ಹೆಸರು. ಮೂಲತಃ AAA ಶ್ರೇಯಾಂಕ ಅಥವಾ ಅರ್ಹತೆಯನ್ನು ಪಡೆದಿದ್ದ ಅಡಮಾನದ ಆಸರೆಯ ಖಾತರಿಗಳನ್ನು (RMBS) ಹಾಗೂ AAA ಅರ್ಹತೆಯನ್ನು ಪಡೆದಿರುವ ವಾಣಿಜ್ಯೋದ್ದೇಶದ ಅಡಮಾನದ-ಆಸರೆಯ ಖಾತರಿಗಳು (CMBS) ಹಾಗೂ ಸ್ವತ್ತಿನ-ಆಸರೆಯ ಖಾತರಿಗಳನ್ನು (ABS) ಇದು ಖರೀದಿಸುತ್ತದೆ. ಅನೇಕ ನಿದರ್ಶನಗಳಲ್ಲಿ U.S. ಸರ್ಕಾರದ ಖಜಾನೆಯ ಟ್ರಬಲ್ಡ್‌ ಅಸೆಟ್‌ ರಿಲೀಫ್‌ ಪ್ರೋಗ್ರಾಮ್‌ ಮೊಬಲಗುಗಳು, ಖಾಸಗಿ ಹೂಡಿಕೆದಾರರಿಂದ, ಹಾಗೂ ಫೆಡರಲ್‌ ರಿಸರ್ವ್‌ಬ್ಯಾಂಕ್‌ ವ್ಯವಸ್ಥೆಯ ಅವಧಿ ಸ್ವತ್ತು ಸಾಲನೀಡಿಕಾ ಸೌಕರ್ಯದಿಂದ (TALF) ಪಡೆಯಲಾದ ಸಾಲಗಳಿಂದ ಸಮಾನ ಭಾಗಗಳಲ್ಲಿ ನಿಧಿಗಳು ಬರುತ್ತವೆ. ಸಾರ್ವಜನಿಕ-ಖಾಸಗಿ ಹೂಡಿಕಾ ಪಾಲುದಾರಿಕೆಯ ಆರಂಭಿಕ ಗಾತ್ರವು ಸುಮಾರು 500 ಶತಕೋಟಿ $ನಷ್ಟು ಪ್ರಮಾಣದಲ್ಲಿರುತ್ತದೆ ಎಂದು ಮುನ್ನಂದಾಜಿಸಲಾಗಿದೆ. ಅರ್ಥಶಾಸ್ತ್ರಜ್ಞ ಹಾಗೂ ನೊಬೆಲ್‌ ಪ್ರಶಸ್ತಿ ವಿಜೇತನಾದ ಪಾಲ್‌ ಕ್ರಗ್‌ಮನ್‌ ಎಂಬಾತ ಈ ಯೋಜನೆಯ ಕುರಿತು ಅತ್ಯಂತ ವಿಮರ್ಶಾತ್ಮಕ ಅಭಿಪ್ರಾಯಗಳನ್ನು ಹೊಂದಿದ್ದಾನೆ. ಹೊಣೆ-ರಹಿತ ಸಾಲಗಳು ಒಂದು ಗುಪ್ತ ಸಹಾಯಧನಕ್ಕೆ ಕಾರಣವಾಗಿ, ಅದು ಸ್ವತ್ತು ವ್ಯವಸ್ಥಾಪಕರು, ಬ್ಯಾಖುಗಳ ಷೇರುದಾರರು ಹಾಗೂ ಸಾಲಗಾರರಿಂದ ಒಡೆಯಲ್ಪಡುತ್ತದೆ ಎಂಬುದು ಅವನ ವಾದ. ಮೆರಿಡಿತ್‌ ವಿಟ್ನೆ ಎಂಬ ಬ್ಯಾಂಕಿಂಗ್‌ ವಲಯದ ವಿಶ್ಲೇಷಕ ವಾದಿಸುವ ಪ್ರಕಾರ, ಬ್ಯಾಂಕುಗಳು ನ್ಯಾಯೋಚಿತ ಮಾರುಕಟ್ಟೆ ಮೌಲ್ಯಗಳಲ್ಲಿ ನಿಷ್ಪ್ರಯೋಜಕ ಸ್ವತ್ತುಗಳನ್ನು ಮಾರುವುದಿಲ್ಲ. ಏಕೆಂದರೆ ಸ್ವತ್ತಿನ ಮುಖಬೆಲೆಗಳನ್ನು ತಗ್ಗಿಸುವುದು ಅವುಗಳಿಗೆ ಇಷ್ಟವಿರುವುದಿಲ್ಲ. ಬೆಲೆಕುಸಿದ ಸ್ವತ್ತುಗಳನ್ನು ತೆಗೆದುಹಾಕುವುದು ಕೂಡಾ ಬ್ಯಾಂಕುಗಳ ಸ್ಟಾಕ್‌ ಬೆಲೆಗಳ ಚಂಚಲತೆಯನ್ನು ತಗ್ಗಿಸುತ್ತದೆ. ಈ ಕಳೆದುಕೊಂಡ ಚಂಚಲತೆಯು ತೊಂದರೆಗೀಡಾದ ಬ್ಯಾಂಕುಗಳ ಸ್ಟಾಕ್‌ ಬೆಲೆಯನ್ನು ಘಾಸಿಗೊಳಿಸುತ್ತದೆ. ಆದ್ದರಿಂದ, ಇಂಥ ಬ್ಯಾಂಕುಗಳು ಮಾರುಕಟ್ಟೆ ಬೆಲೆಗಳಿಗಿಂತ ಹೆಚ್ಚಿನ ಬೆಲೆಯಲ್ಲಿ ಮಾತ್ರವೇ ಬೆಲೆಕುಸಿದ ಸ್ವತ್ತುಗಳನ್ನು ಮಾರಾಟ ಮಾಡುತ್ತವೆ.
ಏಪ್ರಿಲ್‌ 19ರಂದು, ಒಬಾಮಾ ಆಡಳಿತವು ಬ್ಯಾಂಕುಗಳ ಬಂಡವಾಳ ಸಹಾಯಗಳನ್ನು ಇಕ್ವಿಟಿ ಷೇರಾಗಿ ಪರಿವರ್ತಿಸುವ ರೂಪರೇಖೆಯನ್ನು ರಚಿಸಿತು.
ಆಡಳಿತಾತ್ಮಕ ಸ್ವರೂಪ

ಸರ್ಕಾರದ ಖಜಾನೆಯ ಹೊಸ ಹಣಕಾಸಿನ ಸ್ಥಿರತೆಯ ಕಚೇರಿಯಿಂದ ಈ ಯೋಜನೆಯು ನಡೆಸಲ್ಪಡುತ್ತದೆ. ನೀಲ್‌ ಕಾಶ್ಕರಿಯಿಂದ ಮಾಡಲ್ಪಟ್ಟ ಒಂದು ಭಾಷಣದ ಅನುಸಾರ, ನಿಧಿಯನ್ನು ಕೆಳಕಾಣಿಸಿರುವ ಆಡಳಿತಾತ್ಮಕ ಘಟಕಗಳಾಗಿ ವಿಭಜಿಸಲಾಗುವುದು:

# ಅಡಮಾನದ-ಆಸರೆಯ ಖಾತರಿಗಳ ಖರೀದಿ ಯೋಜನೆ: ತೊಂದರೆಗೊಳಗಾಗಿರುವ ಯಾವ ಸ್ವತ್ತುಗಳನ್ನು ಖರೀದಿಸುವುದು, ಅವುಗಳನ್ನು ಯಾರಿಂದ ಖರೀದಿಸುವುದು ಮತ್ತು ನಮ್ಮ ಕಾರ್ಯನೀತಿಯ ಉದ್ದೇಶಗಳನ್ನು ಯಾವ ಖರೀದಿ ಕಾರ್ಯವಿಧಾನವು ಅತ್ಯುತ್ತಮವಾಗಿ ಈಡೇರಿಸುತ್ತದೆ ಎಂಬುದನ್ನು ಈ ತಂಡವು ಗುರುತಿಸುತ್ತಿದೆ. ಇಲ್ಲಿ, ವಿಸ್ತೃತವಾದ ಹರಾಜಿನ ಮೂಲಪ್ರತಿ ಕರಡು ಅಥವಾ ವಿಧ್ಯುಕ್ತ ನಿರೂಪಣೆಗಳನ್ನು ನಾವು ವಿನ್ಯಾಸಗೊಳಿಸುತ್ತಿದ್ದೇವೆ ಮತ್ತು ಯೋಜನೆಯನ್ನು ಕಾರ್ಯಗತಗೊಳಿಸುವ ಸಲುವಾಗಿ ಮಾರಾಟಗಾರರೊಂದಿಗೆ ನಾವು ಕೆಲಸ ಮಾಡುತ್ತೇವೆ.
# ಸಮಗ್ರ ಸಾಲ ಖರೀದಿ ಯೋಜನೆ: ಸಮಗ್ರ ವಾಸಯೋಗ್ಯ ಅಡಮಾನ ಸಾಲಗಳೊಂದಿಗೆ ಪ್ರಾದೇಶಿಕ ಬ್ಯಾಂಕುಗಳು ನಿರ್ದಿಷ್ಟವಾಗಿ ಅಂಟಿಕೊಂಡಿವೆ. ಯಾವ ಬಗೆಯ ಸಾಲಗಳನ್ನು ಮೊದಲು ಖರೀದಿಸಬೇಕು, ಅವುಗಳ ಮೌಲ್ಯವನ್ನು ನಿರ್ಧರಿಸುವುದು ಹೇಗೆ, ಮತ್ತು ನಮ್ಮ ಕಾರ್ಯನೀತಿಯ ಉದ್ದೇಶಗಳನ್ನು ಯಾವ ಖರೀದಿ ಕಾರ್ಯವಿಧಾನವು ಅತ್ಯುತ್ತಮವಾಗಿ ಈಡೇರಿಸುತ್ತದೆ ಎಂಬುದನ್ನು ಕಂಡುಹಿಡಿಯಲು ಈ ತಂಡವು ಬ್ಯಾಂಕಿನ ನಿಯಂತ್ರಕರೊಂದಿಗೆ ಕಾರ್ಯನಿರ್ವಹಿಸುತ್ತಿದೆ.
# ವಿಮಾ ಯೋಜನೆ: ತೊಂದರೆಗೊಳಗಾಗಿರುವ ಸ್ವತ್ತುಗಳನ್ನು ವಿಮೆಗೆ ಒಳಪಡಿಸಲು ಕಾರ್ಯಸೂಚಿಯೊಂದನ್ನು ನಾವು ಹುಟ್ಟುಹಾಕುತ್ತಿದ್ದೇವೆ. ಅಡಮಾನದ-ಆಸರೆಯ ಖಾತರಿಗಳಷ್ಟೇ ಅಲ್ಲದೇ ಸಮಗ್ರ ಸಾಲಗಳಿಗೆ ಹೇಗೆ ವಿಮೆ ಮಾಡುವುದು ಎಂಬುದೂ ಸೇರಿದಂತೆ, ಈ ಕಾರ್ಯಸೂಚಿಯನ್ನು ಹೇಗೆ ರಚಿಸುವುದು ಎಂಬುದರ ಕುರಿತಾದ ಹಲವಾರು ನವೀನ ಪರಿಕಲ್ಪನೆಗಳನ್ನು ನಾವು ಹೊಂದಿದ್ದೇವೆ. ಇದೇ ವೇಳೆಗೆ ಸರಿಯಾಗಿ, ನಾವು ಪ್ರಯೋಜನ ಪಡೆಯಬಹುದಾದ ಉತ್ತಮವಾದ ಇತರ ಉಪಾಯಗಳು ಇರಲು ಸಾಧ್ಯವಿದೆ ಎಂಬುದನ್ನು ನಾವು ಗುರುತಿಸಿದ್ದೇವೆ. ಅದರಂತೆಯೇ, ಆಯ್ಕೆಗಳನ್ನು ರೂಪಿಸುವುದಕ್ಕೆ ಸಂಬಂಧಿಸಿದ ಅತ್ಯುತ್ತಮ ಉಪಾಯಗಳನ್ನು ಕೇಳಿಕೊಳ್ಳಲು, ವ್ಯಾಖ್ಯಾನಿಸುವುದಕ್ಕೆ ಸಂಬಂಧಿಸಿದ ಒಂದು ಸಾರ್ವಜನಿಕ ಮನವಿಯನ್ನು ಫೆಡರಲ್‌ ದಾಖಲೆ ಪುಸ್ತಕಕ್ಕೆ ನಾವು ಶುಕ್ರವಾರದಂದು ಸಲ್ಲಿಸಿದ್ದೇವೆ. ಪ್ರತಿಕ್ರಿಯೆಗಳು ನಮಗೆ ಹದಿನಾಲ್ಕು ದಿನಗಳೊಳಗೆ ತಲುಪುವುದು ಅಗತ್ಯವಾಗಿದ್ದು, ಹೀಗಾದಲ್ಲಿ ಕ್ಷಿಪ್ರವಾಗಿ ಅವುಗಳನ್ನು ಪರಿಗಣಿಸಲು ಹಾಗೂ ಕಾರ್ಯಸೂಚಿಯ ವಿನ್ಯಾಸಕಾರ್ಯವನ್ನು ಶುರುಮಾಡಲು ನಮಗೆ ಸಾಧ್ಯವಾಗುತ್ತದೆ.
# ಇಕ್ವಿಟಿ ಖರೀದಿ ಕಾರ್ಯಸೂಚಿ: ಹಣಕಾಸು ಸಂಸ್ಥೆಗಳ ಒಂದು ವಿಶಾಲವಾದ ಶ್ರೇಣಿಯಲ್ಲಿನ ಇಕ್ವಿಟಿಯನ್ನು ಖರೀದಿಸುವುದಕ್ಕಾಗಿ ಒಂದು ಪ್ರಮಾಣಕವಾಗಿಸಿದ ಕಾರ್ಯಸೂಚಿಯನ್ನು ನಾವು ವಿನ್ಯಾಸಗೊಳಿಸುತ್ತಿದ್ದೇವೆ. ಇತರ ಕಾರ್ಯಸೂಚಿಗಳಲ್ಲಿರುವಂತೆ, ಇಕ್ವಿಟಿ ಖರೀದಿಯ ಕಾರ್ಯಸೂಚಿಯು ಸ್ವಯಂಪ್ರೇರಿತವಾಗಿರಲಿದ್ದು, ಆರೋಗ್ಯಕರ ಸಂಸ್ಥೆಗಳ ಸಹಯೋಗವನ್ನು ಉತ್ತೇಜಿಸುವ ಸಲುವಾಗಿ ಆಕರ್ಷಕ ಷರತ್ತುಗಳೊಂದಿಗೆ ಇದನ್ನು ವಿನ್ಯಾಸಗೊಳಿಸಲಾಗಿದೆ. ಸಾರ್ವಜನಿಕ ಬಂಡವಾಳಕ್ಕೆ ಪೂರಕವಾಗಿರುವ ದೃಷ್ಟಿಯಿಂದ ಹೊಸ ಖಾಸಗಿ ಬಂಡವಾಳವನ್ನು ಸಂಗ್ರಹಿಸಲೂ ಸಹ ಇದು ಸಂಸ್ಥೆಗಳಿಗೆ ಉತ್ತೇಜನ ನೀಡಲಿದೆ.
# ಮನೆಮಾಲೀಕತ್ವವನ್ನು ಸುರಕ್ಷಿತವಾಗಿಡುವಿಕೆ: ಅಡಮಾನಗಳು ಮತ್ತು ಅಡಮಾನದ-ಆಸರೆಯ ಖಾತರಿಗಳನ್ನು ನಾವು ಖರೀದಿಸಿದಾಗ, ಮನೆಯ ಮಾಲೀಕರಿಗೆ ನೆರವಾಗಲು ಸಾಧ್ಯವಾಗುವ ಪ್ರತಿಯೊಂದು ಅವಕಾಶದ ಕಡೆಗೂ ನಾವು ನೋಡುತ್ತೇವೆ. ಈ ಲಕ್ಷ್ಯವು HOPE NOWನಂಥ ಇತರ ಕಾರ್ಯಸೂಚಿಗಳೊಂದಿಗೆ ಸುಸಂಗತವಾಗಿದ್ದು, ಜನರನ್ನು ತಮ್ಮ ಮನೆಗಳಲ್ಲಿರಿಸಲು ಅನುವಾಗುವಂತೆ ಸಾಲಗಾರರು, ಸಮಾಲೋಚಕರು ಮತ್ತು ಸೇವಾದಾರರೊಂದಿಗೆ ಕಾರ್ಯನಿರ್ವಹಿಸುವ ಗುರಿಯನ್ನು ಹೊಂದಿದೆ. ತೆರಿಗೆದಾರರನ್ನೂ ಸಂರಕ್ಷಿಸುವುದರ ಜೊತೆಗೆ, ಎಷ್ಟು ಸಾಧ್ಯವೋ ಅಷ್ಟು ಮನೆಮಾಲೀಕರಿಗೆ ನೆರವಾಗುವ ದೃಷ್ಟಿಯಿಂದ ಈ ಅವಕಾಶಗಳನ್ನು ಪರಮಾವಧಿಗೇರಿಸಲು, ಈ ನಿದರ್ಶನದಲ್ಲಿ ಗೃಹನಿರ್ಮಾಣ ಮತ್ತು ನಗರಾಭಿವೃದ್ಧಿ ಇಲಾಖೆಯೊಂದಿಗೆ ನಾವು ಕಾರ್ಯನಿರ್ವಹಿಸುತ್ತಿದ್ದೇವೆ.
# ಕಾರ್ಯನಿರ್ವಾಹಕ ಪರಿಹಾರ: TARPನಲ್ಲಿ ಸಹಭಾಗಿಯಾಗುವ ಸಂಸ್ಥೆಗಳಿಗಾಗಿರುವ ಕಾರ್ಯನಿರ್ವಾಹಕ ಪರಿಹಾರಕ್ಕೆ ಸಂಬಂಧಿಸಿದ ಪ್ರಮುಖವಾದ ಅವಶ್ಯಕತೆಗಳನ್ನು ಕಾನೂನು ವ್ಯವಸ್ಥಿತವಾಗಿ ಪ್ರತಿಪಾದಿಸಿದೆ. ಮೂರು ಸಂಭವನೀಯ ಸನ್ನಿವೇಶಗಳಲ್ಲಿ ಸಹಭಾಗಿಯಾಗಲು ಹಣಕಾಸು ಸಂಸ್ಥೆಗಾಗಿರುವ ಅವಶ್ಯಕತೆಗಳನ್ನು ವಿಶದೀಕರಿಸಲು ಈ ತಂಡವು ಕಷ್ಟಪಟ್ಟು ಕೆಲಸಮಾಡುತ್ತಿದೆ. ಆ ಸನ್ನಿವೇಶಗಳೆಂದರೆ: ಒಂದು, ತೊಂದರೆಗೊಳಗಾಗಿರುವ ಸ್ವತ್ತುಗಳ ಒಂದು ಹರಾಜು ಖರೀದಿ; ಎರಡು, ಒಂದು ವಿಸ್ತೃತ ಇಕ್ವಿಟಿ ಅಥವಾ ನೇರ ಖರೀದಿ ಕಾರ್ಯಸೂಚಿ; ಮತ್ತು ಮೂರು, ವ್ಯವಸ್ಥಿತವಾಗಿ ಗಮನಾರ್ಹವಾಗಿರುವ ಸಂಸ್ಥೆಯೊಂದರ ಸನ್ನಿಹಿತವಾಗಿರುವ ವಿಫಲತೆಯನ್ನು ತಡೆಯುವುದಕ್ಕಾಗಿರುವ ಹಸ್ತಕ್ಷೇಪವೊಂದರ ಒಂದು ನಿದರ್ಶನ.
# ಅನುಸರಣೆ: ಒಂದು ಮೇಲುಸ್ತುವಾರಿಯ ಮಂಡಳಿ, ಸಾರ್ವತ್ರಿಕ ಲೆಕ್ಕಪತ್ರಗಾರಿಕೆಯ ಕಚೇರಿಯ ಕಾರ್ಯಸ್ಥಳದಲ್ಲಿನ ಸಹಯೋಗ ಮತ್ತು ಆಳವಾದ ವರದಿಗಾರಿಕೆಯ ಅವಶ್ಯಕತೆಗಳೊಂದಿಗಿನ ಓರ್ವ ವಿಶೇಷ ಪ್ರಧಾನ ಇನ್ಸ್‌ಪೆಕ್ಟರ್‌ನ ಸೃಷ್ಟಿ ಇವೆಲ್ಲವೂ ಸೇರಿದಂತೆ, ಪ್ರಮುಖವಾದ ಮೇಲುಸ್ತುವಾರಿಯ ಹಾಗೂ ಅನುಸರಣೆಯ ರಚನಾ ಸ್ವರೂಪಗಳನ್ನು ಕಾನೂನು ಸ್ಥಾಪಿಸುತ್ತದೆ. ನಾವು ಈ ಮೇಲುಸ್ತುವಾರಿಯನ್ನು ಸ್ವಾಗತಿಸುತ್ತೇವೆ ಮತ್ತು ಇದು ಸರಿಯಾದ ರೀತಿಯಲ್ಲಿ ಕಾರ್ಯನಿರ್ವಹಿಸುವುದನ್ನು ಖಾತ್ರಿಪಡಿಸಿಕೊಳ್ಳುವುದರೆಡೆಗೆ ಗಮನ ಹರಿಸುವ ತಂಡವೊಂದನ್ನು ಹೊಂದುತ್ತೇವೆ.

ಎರಿಕ್‌ ಥಾರ್ಸನ್‌ ಎಂಬಾತ US ಸರ್ಕಾರದ ಖಜಾನೆಯ ಇಲಾಖೆಯ ಪ್ರಧಾನ ಇನ್ಸ್‌ಪೆಕ್ಟರ್‌ ಆಗಿದ್ದು, ಪ್ರಸ್ತುತ TARPನ ಮೇಲುಸ್ತುವಾರಿಯ ಹೊಣೆ ಹೊತ್ತಿದ್ದಾನೆ. ಆದರೆ, ತನ್ನ ನಿಯತವಾದ ಹೊಣೆಗಾರಿಕೆಗಳ ಜೊತೆಜೊತೆಗೆ ಸಂಕೀರ್ಣವಾದ ಕಾರ್ಯಸೂಚಿಯನ್ನು ಸೂಕ್ತವಾದ ರೀತಿಯಲ್ಲಿ ಮೇಲುಸ್ತುವಾರಿ ಮಾಡುವಲ್ಲಿನ ಅಡಚಣೆಗಳ ಕುರಿತಾಗಿ ಆತ ಕಳವಳಗಳನ್ನು ವ್ಯಕ್ತಪಡಿಸಿದ್ದಾನೆ.
TARPನ ಮೇಲುಸ್ತುವಾರಿ ಕಾರ್ಯವು ಒಂದು "ಅವ್ಯವಸ್ಥೆ" ಎಂದು ಕರೆದ ಥಾರ್ಸನ್‌, ನಂತರದಲ್ಲಿ ಇದಕ್ಕೆ ಸ್ಪಷ್ಟೀಕರಣವನ್ನು ನೀಡಿದ: "ದಿನೇ ದಿನೇ ಬೆಳೆಯುತ್ತಿರುವ TARPನ ಕೆಲಸದ ಹೊರೆಯನ್ನು ನಿರ್ವಹಿಸುವ ಸಂದರ್ಭದಲ್ಲೇ, ಅದಕ್ಕೆ ಸೂಕ್ತ ಮಟ್ಟದ ಮೇಲುಸ್ತುವಾರಿಯನ್ನು ಒದಗಿಸುವಲ್ಲಿ ನನ್ನ ಕಚೇರಿಯು ಹೊಂದಬಹುದಾದ ಅಡಚಣೆಯ ಒಂದು ವಿವರಣೆಯೇ 'ಅವ್ಯವಸ್ಥೆ' ಎಂಬ ಪದವಾಗಿತ್ತು. ಕೆಲಸದ ಹೊರೆಯಲ್ಲಿ, ನಿಶ್ಚಿತವಾದ ವಿಫಲಗೊಂಡ ಬ್ಯಾಂಕುಗಳ ಲೆಕ್ಕಪರಿಶೋಧನೆಗಳನ್ನು ನಡೆಸುವುದು ಮತ್ತು ಒಪ್ಪವಾದ ಆಡಳಿತಗಳನ್ನು ನೀಡುವುದು ಕೂಡಾ ಸೇರಿದೆ. ಇದೇ ವೇಳೆಗೆ, ಓರ್ವ ವಿಶೇಷ ಪ್ರಧಾನ ಇನ್ಸ್‌ಪೆಕ್ಟರ್‌ನ್ನು ನೇಮಿಸುವುದಕ್ಕೆ ಪ್ರಯತ್ನಗಳು ಮುಂದುವರೆಯುತ್ತಿರುತ್ತವೆ" ಎಂಬುದು ಅವನ ಸ್ಪಷ್ಟೀಕರಣವಾಗಿತ್ತು. [http://www.washingtonpost.com/wp-dyn/content/article/2008/11/20/AR2008112003484.html ]
2008ರ ನವೆಂಬರ್‌ ವೇಳೆಗೆ ಇದ್ದಂತೆ, ನೀಲ್‌ ಬರೋಫ್ಸ್ಕಿಯು ಸರ್ಕಾರದ ಖಜಾನೆಯ ಇಲಾಖೆಯ ವಿಶೇಷ ಪ್ರಧಾನ ಇನ್ಸ್‌ಪೆಕ್ಟರ್‌ ಆಗಿ ನೇಮಕಗೊಂಡಿದ್ದು, ಅದರೊಂದಿಗೆ TARPನ ಮೇಲುಸ್ತುವಾರಿಕೆಯ ವಿಶೇಷ ಪಾತ್ರವನ್ನು ಆತ ಹೊಂದಿದ್ದಾನೆ. ಮೇಲ್ಮನೆಯ ಹಣಕಾಸು ಸಮಿತಿಯಿಂದ ನಡೆಸಲಾಗುವ ಮೇಲ್ಮನೆಯ ದೃಢೀಕರಣದ ವಿಚಾರಣೆಗೆ ಬರೋಫ್ಸ್ಕಿ ಒಳಗಾಗುತ್ತಿದ್ದಾನೆ.
ಕಾರ್ಯಸೂಚಿಯ ಆಡಳಿತ ಕಾರ್ಯದಲ್ಲಿ ನೆರವಾಗಲು, ಸ್ಕ್ವೈರ್‌, ಸ್ಯಾಂಡರ್ಸ್‌ & ಡೆಂಪ್ಸೆ ಮತ್ತು ಹ್ಯೂಸ್‌, ಹಬಾರ್ಡ್‌ & ರೀಡ್‌ ಇವರ ಕಾನೂನು ಸಂಸ್ಥೆಗಳನ್ನು ಸರ್ಕಾರದ ಖಜಾನೆಯು ಉಳಿಸಿಕೊಂಡಿದೆ. ಲೆಕ್ಕಪತ್ರಗಾರಿಕೆ ಮತ್ತು ಆಂತರಿಕ ನಿಯಂತ್ರಣಗಳ ಬೆಂಬಲದ ಸೇವೆಗಳನ್ನು, ಫೆಡರಲ್‌ ಸರಬರಾಜು ಅನುಸೂಚಿಯ ಅಡಿಯಲ್ಲಿ ಪ್ರೈಸ್‌ವಾಟರ್‌ಹೌಸ್‌ಕೂಪರ್ಸ್‌ ಮತ್ತು ಅರ್ನ್ಸ್ಟ್‌ ಅಂಡ್‌ ಯಂಗ್‌ ಸಂಸ್ಥೆಗಳಿಗೆ ಗುತ್ತಿಗೆ ನೀಡಲಾಗಿದೆ.
ಸಹಯೋಗದ ಮಾನದಂಡಗಳು

ಸಹಯೋಗಕ್ಕೆ ಸಂಬಂಧಿಸಿದ ಕಾಯಿದೆಯ ಮಾನದಂಡಗಳು ಅತ್ಯಂತ ಅಸ್ಪಷ್ಟವಾಗಿವೆ. "ಹಣಕಾಸು ಸಂಸ್ಥೆಗಳು" ಒಂದು ವೇಳೆ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಕಾನೂನುಗಳ ಅಡಿಯಲ್ಲಿ "ಸ್ಥಾಪಿಸಲ್ಪಟ್ಟಿದ್ದರೆ ಹಾಗೂ ನಿಯಂತ್ರಿಸಲ್ಪಟ್ಟಿದ್ದರೆ" ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ ಅವು "ಗಮನಾರ್ಹವಾದ ಕಾರ್ಯಾಚರಣೆಗಳನ್ನು" ಹೊಂದಿದ್ದರೆ, ಅವುಗಳನ್ನು TARPನಲ್ಲಿ ಸೇರಿಸಿಕೊಳ್ಳಲಾಗುವುದು ಎಂದು ಈ ಕಾಯಿದೆಯು ಹೇಳುತ್ತದೆ. “ಹಣಕಾಸು ಸಂಸ್ಥೆ” ಎಂಬ ಪದದ ಅಡಿಯಲ್ಲಿ ಯಾವ ಸಂಸ್ಥೆಗಳನ್ನು ಸೇರಿಸಬಹುದು ಮತ್ತು "ಗಮನಾರ್ಹವಾದ ಕಾರ್ಯಾಚರಣೆಗಳನ್ನು" ಯಾವುದು ರೂಪಿಸುತ್ತದೆ ಅಥವಾ ಯಾವುವು ಅಂಗಭೂತವಾಗಿರುತ್ತವೆ ಎಂಬುದನ್ನು ಸರ್ಕಾರದ ಖಜಾನೆಯು ವ್ಯಾಖ್ಯಾನಿಸುವುದು ಅಗತ್ಯವಾಗಿದೆ. ತಮ್ಮ ನಿಷ್ಪ್ರಯೋಜಕ ಸ್ವತ್ತುಗಳನ್ನು ಸರ್ಕಾರಕ್ಕೆ ಮಾರಾಟಮಾಡುವ ಕಂಪನಿಗಳು ಪಾವತಿ ಪತ್ರಗಳನ್ನು ಒದಗಿಸಬೇಕು. ಹೀಗೆ ಮಾಡಿದಾಗಲೇ ಕಂಪನಿಗಳ ಭವಿಷ್ಯದ ಬೆಳವಣಿಗೆಯಿಂದ ತೆರಿಗೆದಾರರು ಪ್ರಯೋಜನವನ್ನು ಪಡೆಯಲು ಸಾಧ್ಯವಾಗುತ್ತದೆ. ನಿಶ್ಚಿತವಾದ ಸಂಸ್ಥೆಗಳಿಗೆ ಸಹಯೋಗದ ಖಾತರಿಯು ಸಿಕ್ಕಿರುವಂತೆ ತೋರುತ್ತದೆ. ಅಂಥ ಕಂಪನಿಗಳಲ್ಲಿ ಇವು ಸೇರಿವೆ: U.S. ಬ್ಯಾಂಕುಗಳು, ವಿದೇಶಿ ಬ್ಯಾಂಕೊಂದರ U.S. ಶಾಖೆಗಳು, U.S. ಉಳಿತಾಯದ ಬ್ಯಾಂಕುಗಳು ಅಥವಾ ಸಾಲದ ಒಕ್ಕೂಟಗಳು, U.S. ದಳ್ಳಾಳಿ-ಷೇರು ವ್ಯಾಪಾರಿಗಳು, U.S. ವಿಮಾ ಕಂಪನಿಗಳು, U.S. ಮ್ಯೂಚುಯಲ್‌ ನಿಧಿಗಳು ಅಥವಾ ಇತರ U.S. ನೋಂದಾಯಿತ ಹೂಡಿಕಾ ಕಂಪನಿಗಳು, ತೆರಿಗೆ-ಅರ್ಹತೆ ಪಡೆದ U.S. ನೌಕರರ ನಿವೃತ್ತಿ ಯೋಜನೆಗಳು, ಮತ್ತು ಬ್ಯಾಂಕಿನ ಹಿಡುವಳಿ ಕಂಪನಿಗಳು.
"ಎಲ್ಲಾ ಹಣಕಾಸು ಸಂಸ್ಥೆಗಳ ಮೇಲೆ ಒಂದು ಸಣ್ಣ, ವಿಶಾಲ-ತಳಹದಿಯ ಶುಲ್ಕವನ್ನು" ಬಳಸುವ ಮೂಲಕ ನಿಧಿಗಳ ಮೇಲಿನ ತೆರಿಗೆದಾರ ನಷ್ಟಗಳನ್ನು ರಕ್ಷಿಸಲು ಅಧ್ಯಕ್ಷನು ಒಂದು ಕಾನೂನನ್ನು ಮಂಡಿಸಬೇಕಾಗಿದೆ. ಬಂಡವಾಳ ಸಹಾಯ ಕಾರ್ಯಸೂಚಿಯಲ್ಲಿ ಸಹಭಾಗಿಯಾಗಲು, "...ಕಂಪನಿಗಳು ನಿಶ್ಚಿತ ತೆರಿಗೆ ಪ್ರಯೋಜನಗಳನ್ನು ಕಳೆದುಕೊಳ್ಳುತ್ತವೆ, ಮತ್ತು ಕೆಲವೊಂದು ನಿದರ್ಶನಗಳಲ್ಲಿ, ಅವು ಕಾರ್ಯನಿರ್ವಾಹಕ ವೇತನವನ್ನು ಸೀಮಿತಗೊಳಿಸಬೇಕಿರುತ್ತದೆ. ಇದರ ಜೊತೆಯಲ್ಲಿ, ಮಸೂದೆಯು 'ಕರಾರು ಸಮಾಪ್ತಿಗಳನ್ನು' ಸೀಮಿತಗೊಳಿಸುತ್ತದೆ ಹಾಗೂ ಅನರ್ಜಿತ (ದುಡಿದು ಸಂಪಾದಿಸಿದ್ದಲ್ಲದ) ಲಾಭಾಂಶಗಳು ಹಿಂದಿರುಗಿಸಲ್ಪಡಬೇಕು ಎಂದು ಬಯಸುತ್ತದೆ." ನಿಧಿಯು ಒಂದು ಮೇಲುಸ್ತುವಾರಿ ಮಂಡಳಿಯನ್ನು ಹೊಂದಿದೆಯಾದ್ದರಿಂದ U.S. ಸರ್ಕಾರದ ಖಜಾನೆಯು ಒಂದು ಸ್ವೇಚ್ಛಾನುಸಾರವಾದ ವಿಧಾನದಲ್ಲಿ ಕ್ರಮ ಕೈಗೊಳ್ಳುವಂತಿಲ್ಲ. ಅಪವ್ಯಯ, ವಂಚನೆ ಮತ್ತು ದುರುಪಯೋಗಗಳಿಗೆ ಪ್ರತಿಯಾಗಿ ರಕ್ಷಿಸಲು ಓರ್ವ ಪ್ರಧಾನ ಇನ್ಸ್‌ಪೆಕ್ಟರ್‌ ಕೂಡಾ ನಿಯೋಜಿಸಲ್ಪಟ್ಟಿದ್ದಾನೆ.
2008ರ ಆರ್ಥಿಕ ಸ್ಥಿರೀಕರಣದ ತುರ್ತು ಕಾಯಿದೆಯಿಂದ ಅಧಿಕೃತಗೊಳಿಸಲ್ಪಟ್ಟ ತನ್ನ ಬಂಡವಾಳೀಕರಣ ಕಾರ್ಯಸೂಚಿಯ ಭಾಗವಾಗಿ, ಯಾವ ಬ್ಯಾಂಕುಗಳಿಗೆ ವಿಶೇಷವಾದ ನೆರವನ್ನು ಒದಗಿಸಬೇಕು ಮತ್ತು ಯಾವ ಬ್ಯಾಂಕುಗಳಿಗೆ ಒದಗಿಸಬಾರದು ಎಂಬುದನ್ನು ನಿರ್ಧರಿಸಲು ತನಗೆ ನೆರವಾಗುವಲ್ಲಿ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸರ್ಕಾರವು 2008ರ ಜಾಗತಿಕ ಹಣಕಾಸಿನ ಬಿಕ್ಕಟ್ಟಿಗೆ ಪ್ರತಿಕ್ರಿಯೆಯಾಗಿ CAMELS ಶ್ರೇಯಾಂಕಗಳನ್ನು (ರಾಷ್ಟ್ರದ 8,500 ಬ್ಯಾಂಕುಗಳನ್ನು ವರ್ಗೀಕರಿಸಲು ಬಳಸಲಾಗುವ US ಮೇಲ್ವಿಚಾರಣಾ ಶ್ರೇಯಾಂಕಗಳು) ಬಳಸಿಕೊಂಡು ಬಂದಿದೆ. ರಾಷ್ಟ್ರದ 8,500 ಬ್ಯಾಂಕುಗಳನ್ನು ಐದು ವರ್ಗಗಳಲ್ಲಿ ವರ್ಗೀಕರಿಸಲು ಇದು ಬಳಸಲ್ಪಡುತ್ತಿದ್ದು, ಶ್ರೇಯಾಂಕ 1 ದೊರೆತ ಬ್ಯಾಂಕುಗಳೆಂದರೆ ಅವುಗಳಿಗೆ ನೆರವು ಸಿಗುವ ಸಾಧ್ಯತೆಯಿದೆಯೆಂದೂ ಮತ್ತು ಶ್ರೇಯಾಂಕ 5 ದೊರೆತ ಬ್ಯಾಂಕುಗಳೆಂದರೆ ಅವುಗಳಿಗೆ ನೆರವು ಸಿಗುವ ಸಾಧ್ಯತೆ ಇಲ್ಲವೆಂದೂ ಅರ್ಥ. ಇದನ್ನು ಅಳೆಯಲು ತಾವು ಬಳಸುವ ಶ್ರೇಯಾಂಕಗಳ ಒಂದು ರಹಸ್ಯ ವ್ಯವಸ್ಥೆಯ ಆಧಾರದ ಮೇಲೆ ಮಾನದಂಡಗಳ ಒಂದು ಸಣ್ಣ ಪಟ್ಟಿಯನ್ನು (ಅಂತಿಮ ಆಯ್ಕೆಗಾಗಿ ದೊಡ್ಡ ಸಂಖ್ಯೆಯಿಂದ ಸಣ್ಣದರವರೆಗೆ ಇಳಿಸಿದ ಪಟ್ಟಿ) ನಿಯಂತ್ರಕರು ಬಳಸುತ್ತಿದ್ದಾರೆ.
ನ್ಯೂಯಾರ್ಕ್‌ ಟೈಮ್ಸ್‌ ಈ ಕುರಿತು ಹೀಗೆ ಹೇಳುತ್ತದೆ: "ಯಾರು ಹಣವನ್ನು ಪಡೆಯುತ್ತಾರೆ ಎಂಬುದನ್ನು ಆರಿಸಲು ಬಳಸಲಾಗುತ್ತಿರುವ ಮಾನದಂಡಗಳು ಬದುಕುಳಿಯುವ ಸಾಧ್ಯತೆಯಿರುವಂಥವುಗಳಿಗೆ ಅನುಕೂಲ ಒದಗಿಸಿಕೊಡುವ ಮೂಲಕ ಉದ್ಯಮದಲ್ಲಿನ ಬಲವರ್ಧನೆ ಅಥವಾ ಸಂಘಟನೆಗೆ ವೇದಿಕೆಯನ್ನು ಸಿದ್ಧಪಡಿಸುತ್ತಿರುವಂತೆ ಕಾಣುತ್ತದೆ". ಏಕೆಂದರೆ ಆರ್ಥಿಕವಾಗಿ ಅತ್ಯುತ್ತಮ ಸ್ಥಿತಿಯಲ್ಲಿರುವ ಬ್ಯಾಂಕುಗಳಿಗೆ ಹಾಗೂ ವಿಫಲತೆಗೆ ಅವಕಾಶವನ್ನೇ ನೀಡದಷ್ಟು ತುಂಬಾ ದೊಡ್ಡದಿರುವ ಬ್ಯಾಂಕುಗಳಿಗೆ ಅನುಕೂಲ ಒದಗಿಸಿಕೊಡುವಂತೆ ಸದರಿ ಮಾನದಂಡಗಳು ಕಾಣುತ್ತವೆ. ಬ್ಯಾಂಕುಗಳನ್ನು ಅವುಗಳ ಜಿಲ್ಲೆಗಳಲ್ಲಿ ಪ್ರತ್ಯೇಕಿಸಿ ತೆಗೆದುಹಾಕುವಲ್ಲಿ ಬಂಡವಾಳೀಕರಣ ಕಾರ್ಯಸೂಚಿಯು ಅಂತ್ಯಗೊಳ್ಳುತ್ತದೆ ಎಂಬ ಕಾರಣದಿಂದಾಗಿ ಕೆಲವೊಂದು ಶಾಸಕರು ಗೊಂದಲಕ್ಕೊಳಗಾಗಿದ್ದಾರೆ. ಆದಾಗ್ಯೂ, ಕೆಲವೊಂದು ಶಾಸಕರು ತಮ್ಮ ಜಿಲ್ಲೆಗಳಲ್ಲಿನ ದುರ್ಬಲ ಪ್ರಾದೇಶಿಕ ಬ್ಯಾಂಕುಗಳಿಗೆ ಹಣವನ್ನು ಹರಿಸಲು TARPನ್ನು ಸಕ್ರಿಯವಾಗಿ ಬಳಸುತ್ತಿದ್ದಾರೆ ಎಂದು ದಿ ವಾಲ್‌ ಸ್ಟ್ರೀಟ್‌ ಜರ್ನಲ್‌ ಸೂಚಿಸಿದೆ.
ಬಂಡವಾಳೀಕರಣ ಕಾರ್ಯಸೂಚಿಯ ಪರಿಚಿತ ಅಂಶಗಳು "ಸೂಚಿಸುವ ಪ್ರಕಾರ, ಆರೋಗ್ಯಕರ ಸಂಸ್ಥೆಗಳು ಯಾವ ಘಟಕಗಳಿಂದ ರೂಪಿಸಲ್ಪಟ್ಟಿರಬೇಕು ಎಂಬುದನ್ನು ಸರ್ಕಾರವು ಬಿಡಿಬಿಡಿಯಾಗಿ ವಿಶದೀಕರಿಸುತ್ತಿರಬಹುದು. ಕಳೆದ ವರ್ಷದವರೆಗೆ ಲಾಭದಾಯಕವಾಗಿ ನಡೆಯುತ್ತಿರುವ ಬ್ಯಾಂಕುಗಳು ಬಂಡವಾಳವನ್ನು ಸ್ವೀಕರಿಸುವ ಸಾಧ್ಯತೆಗಳು ಹೆಚ್ಚು. ಆದಾಗ್ಯೂ, ಕಳೆದ ವರ್ಷದವರೆಗೆ ಹಣವನ್ನು ಕಳೆದುಕೊಂಡಿರುವ ಬ್ಯಾಂಕುಗಳು ಹೆಚ್ಚುವರಿ ಪರೀಕ್ಷೆಗಳಲ್ಲಿ ಉತ್ತೀರ್ಣವಾಗಬೇಕಾಗುತ್ತವೆ. [...] ತನ್ನ ನಿರ್ಮಾಣ ಸಾಲದ ಸಂಪುಟ, ಪ್ರಯೋಜಕವಲ್ಲದ ಸಾಲಗಳು ಮತ್ತು ಇತರ ತೊಂದರೆಗೊಳಗಾಗಿರುವ ಸ್ವತ್ತುಗಳಿಗೆ ಆಗಿರುವ ತೀವ್ರಸ್ವರೂಪದ ನಷ್ಟಗಳನ್ನು ತಡೆದುಕೊಳ್ಳಲು ಬ್ಯಾಂಕೊಂದು ಸಾಕಷ್ಟು ಬಂಡವಾಳ ಹಾಗೂ ಮೀಸಲುಗಳನ್ನು ಹೊಂದಿದೆಯೇ ಎಂದೂ ಸಹ ಅವು ಕೇಳುತ್ತಿವೆ." ಒಂದು ವಿಲೀನದ ಅಥವಾ ಒಕ್ಕೂಟದ ಪಾಲುದಾರನನ್ನು ಕಂಡುಕೊಳ್ಳಲು ಬ್ಯಾಂಕುಗಳು ಪ್ರಯತ್ನಿಸುತ್ತವೆ ಎಂಬ ಗ್ರಹಿಕೆಯೊಂದಿಗೆ ಕೆಲವೊಂದು ಬ್ಯಾಂಕುಗಳು ಬಂಡವಾಳವನ್ನು ಸ್ವೀಕರಿಸಿವೆ. ಕಾರ್ಯಸೂಚಿಯ ಅಡಿಯಲ್ಲಿ ಬಂಡವಾಳವನ್ನು ಸ್ವೀಕರಿಸಲು, ಬ್ಯಾಂಕುಗಳು "ಮುಂದಿನ ಎರಡು ಅಥವಾ ಮೂರು ವರ್ಷಗಳ ಅವಧಿಗಾಗಿರುವ ಒಂದು ನಿರ್ದಿಷ್ಟ ವ್ಯವಹಾರ ಯೋಜನೆಯನ್ನು ಒದಗಿಸುವುದು ಅಗತ್ಯವಾಗಿದೆ ಮತ್ತು ಬಂಡವಾಳವನ್ನು ದ್ವಿಗುಣಗೊಳಿಸಲು ಅವು ಹೇಗೆ ಯೋಜಿಸಿವೆ ಎಂಬುದನ್ನೂ ವಿವರಿಸುವುದು ಅಗತ್ಯವಾಗಿದೆ."
ರಕ್ಷಣಾತ್ಮಕ ನಿಧಿಗಳನ್ನು, ವಸ್ತುತಃ ಅನಿಯಂತ್ರಿತ ಸಂಸ್ಥೆಗಳಂತೆ, ಸೇರಿಸಿಕೊಳ್ಳಲಾಗುವುದೇ ಅಥವಾ ಇಲ್ಲವೇ ಎಂಬುದು ಸರ್ಕಾರದ ಖಜಾನೆಯ ವಿವೇಚನೆಯನ್ನು ಅವಲಂಬಿಸಿದೆಯಾದರೂ, ಇದು ಅಸಂಭವ ಎಂದು ತೋರುತ್ತದೆ. ರಕ್ಷಣಾತ್ಮಕ ನಿಧಿಗಳು (ಪ್ರಗತಿಪರ ಹೂಡಿಕಾ ತಂತ್ರಗಳನ್ನು ಬಳಸುವ ಮೂಲಕ, ಸಂಕೀರ್ಣವಾದ ಮತ್ತು ಅನೇಕಬಾರಿ ಅಪಾಯಕಾರಿಯಾಗಿರುವ ಹೂಡಿಕೆಗಳನ್ನು ಮಾಡಲು ಅನುಭವಸ್ಥ ಹೂಡಿಕೆದಾರರು ತಮ್ಮ ಹಣವನ್ನು ಕೂಡುನಿಧಿಗೆ ಹಾಕುವ ಪಾಲುದಾರಿಕೆಗಳು) ಬಿಕ್ಕಟ್ಟನ್ನು ಸೃಷ್ಟಿಸುವಲ್ಲಿನ ತಮ್ಮ ಗ್ರಹಿಸಲ್ಪಟ್ಟ ಪಾತ್ರದ ಪರಿಣಾಮವಾಗಿ U.S.ನಲ್ಲಿ ಇತ್ತೀಚೆಗೆ ರಾಜಕೀಯವಾಗಿ ತಮ್ಮ ಜನಪ್ರಿಯತೆಯನ್ನು ಕಳೆದುಕೊಂಡಿವೆ. ತೆರಿಗೆದಾರರಿಂದ-ಹಣಹೂಡಲ್ಪಟ್ಟ ಬಂಡವಾಳ ಸಹಾಯ ಕಾರ್ಯಸೂಚಿಯೊಂದರಲ್ಲಿ ಅವು ಸಹಭಾಗಿಯಾಗಲು ಅವಕ್ಕೆ ಅವಕಾಶ ಕಲ್ಪಿಸುವಲ್ಲಿ, ರಕ್ಷಣಾತ್ಮಕ ನಿಧಿಗಳ ಈ ಗ್ರಹಿಕೆಯು ಸರ್ಕಾರದ ಖಜಾನೆಗೆ ಅಡಚಣೆಯನ್ನುಂಟುಮಾಡುತ್ತದೆ.
ಅರ್ಹ ಸ್ವತ್ತುಗಳು ಮತ್ತು ಸ್ವತ್ತಿನ ಮೌಲ್ಯ ನಿರ್ಣಯ

“ತೊಂದರೆಗೊಳಗಾಗಿರುವ ಸ್ವತ್ತುಗಳ” ಖರೀದಿ ಹಾಗೂ ಆರ್ಥಿಕ ಸ್ಥಿರತೆಯನ್ನು ಮುಂದುವರಿಸಲು "ಅವಶ್ಯಕ" ಎಂದು ಸರ್ಕಾರದ ಖಜಾನೆಯು ಯಾವುದನ್ನು ನಿರ್ಣಯಿಸುತ್ತದೋ ಅಂಥ ಇನ್ನಾವುದೇ ಸ್ವತ್ತಿನ ಖರೀದಿ ಇವೆರಡಕ್ಕೂ TARP ಸರ್ಕಾರದ ಖಜಾನೆಗೆ ಅವಕಾಶ ಮಾಡಿಕೊಡುತ್ತದೆ. ಸ್ಥಿರಾಸ್ತಿ ಮತ್ತು ಅಡಮಾನ-ಸಂಬಂಧಿತ ಸ್ವತ್ತುಗಳು ಹಾಗೂ ಆ ಸ್ವತ್ತುಗಳನ್ನು ಆಧರಿಸಿದ ಖಾತರಿಗಳನ್ನು ತೊಂದರೆಗೊಳಗಾಗಿರುವ ಸ್ವತ್ತುಗಳು ಒಳಗೊಳ್ಳುತ್ತವೆ. ಸ್ವತಃ ಅಡಮಾನಗಳು ಹಾಗೂ ಮಾರುಕಟ್ಟೆಯಲ್ಲಿ ಖರೀದಿಸಲ್ಪಡಬೇಕಾದ ಅಡಮಾನಗಳನ್ನು ಸಂಚಯಿಸುವ ಗುಂಪುಗಳಿಂದ ಒಂದು ಖಾತರಿಯಾಗಿ ಸೃಷ್ಟಿಸಲ್ಪಟ್ಟ ಹಲವಾರು ಹಣಕಾಸು ಸಾಧನಗಳು ಇವೆರಡನ್ನೂ ಸಹ ಇದು ಒಳಗೊಳ್ಳುತ್ತದೆ. ಈ ವರ್ಗವು ಸ್ವಭಾರೆ ಹಕ್ಕು ರದ್ದುಮಾಡಲ್ಪಟ್ಟ ಸ್ವತ್ತುಗಳನ್ನೂ ಸಹ ಪ್ರಾಯಶಃ ಒಳಗೊಳ್ಳುತ್ತದೆ.
ಸ್ಥಿರಾಸ್ತಿ ಮತ್ತು ಅಡಮಾನ-ಸಂಬಂಧಿತ ಸ್ವತ್ತುಗಳು (ಮತ್ತು ಆ ಸ್ವತ್ತುಗಳ ವಿಧಗಳ ಮೇಲೆ ಅವಲಂಬಿತವಾಗಿರುವ ಖಾತರಿಗಳು) ಬಿಯರ್‌‌ ಸ್ಟರ್ನ್ಸ್ ಬಂಡವಾಳ ಸಹಾಯದ ದಿನಾಂಕವಾದ 2008ರ ಮಾರ್ಚ್‌ 14ರಂದು ಅಥವಾ ಅದಕ್ಕಿಂತ ಮುಂಚಿತವಾಗಿ ಹುಟ್ಟಿಕೊಂಡಿದ್ದರೆ (ಅಂದರೆ, ಅವು ಸೃಷ್ಟಿಸಲ್ಪಟ್ಟಿದ್ದರೆ) ಅಥವಾ ಅವು ನೀಡಲ್ಪಟ್ಟಿದ್ದರೆ, ಅವು ಅರ್ಹತೆಯನ್ನು ಪಡೆದಿರುತ್ತವೆ.
TARPನ್ನು ನಿರ್ವಹಿಸುವಲ್ಲಿ ಸರ್ಕಾರದ ಖಜಾನೆಯು ಎದುರಿಸುತ್ತಿರುವ ಅತ್ಯಂತ ಕಷ್ಟಕರ ಸಮಸ್ಯೆಗಳ ಪೈಕಿ ಒಂದೆಂದರೆ ತೊಂದರೆಗೊಳಗಾಗಿರುವ ಸ್ವತ್ತುಗಳ ಬೆಲೆನಿಗದಿ ಕಾರ್ಯ. ಅತೀವವಾಗಿ ಸಂಕೀರ್ಣವಾಗಿರುವ ಮತ್ತು ಕೆಲವೊಮ್ಮೆ ಒಂದು ಮಾರುಕಟ್ಟೆಯೇ ಇಲ್ಲದಾಗಿರುವ, ನಿರ್ವಹಿಸಲು ಅನುಕೂಲವಿಲ್ಲದಷ್ಟು ದೊಡ್ಡದಾಗಿರುವ ಸಾಧನಗಳಿಗೆ ಬೆಲೆನಿಗದಿ ಮಾಡಲು ಸರ್ಕಾರದ ಖಜಾನೆಯು ಒಂದು ದಾರಿಯನ್ನು ಕಂಡುಹಿಡಿಯಬೇಕಿರುತ್ತದೆ. ಇದರ ಜೊತೆಯಲ್ಲಿ, ತೆರಿಗೆದಾರನಿಂದ ಒದಗಿಸಲ್ಪಟ್ಟ ಸಾರ್ವಜನಿಕ ನಿಧಿಗಳನ್ನು ಪರಿಣಾಮಕಾರಿಯಾಗಿ ಬಳಸುವಿಕೆ ಹಾಗೂ ಅದರ ಅಗತ್ಯವಿರುವ ಹಣಕಾಸು ಸಂಸ್ಥೆಗಳಿಗೆ ಬೇಕಾಗುವಷ್ಟು ನೆರವನ್ನು ಒದಗಿಸುವಿಕೆ ಇವುಗಳ ನಡುವಿನ ಒಂದು ಸಮತೋಲನವನ್ನು ಬೆಲೆನಿಗದಿ ಮಾಡುವಿಕೆಯು ಕಂಡುಕೊಳ್ಳಬೇಕು.
ಮಾರುಕಟ್ಟೆಯ ಕಾರ್ಯವಿಧಾನಗಳನ್ನು ಸಾಧ್ಯವಾದಷ್ಟು ಮಟ್ಟಿಗೆ ಬಳಸಿಕೊಂಡು ಕಾರ್ಯಸೂಚಿಯೊಂದನ್ನು ವಿನ್ಯಾಸಗೊಳಿಸಲು ಸರ್ಕಾರದ ಖಜಾನೆಯನ್ನು ಕಾಯಿದೆಯು ಉತ್ತೇಜಿಸುತ್ತದೆ. ಸ್ವತ್ತುಗಳಿಗೆ ಬೆಲೆನಿಗದಿ ಮಾಡಲು ಸರ್ಕಾರದ ಖಜಾನೆಯು “ಹಿಮ್ಮೊಗದ ಹರಾಜು” ಕಾರ್ಯವಿಧಾನವೊಂದನ್ನು ಬಳಸುತ್ತದೆ ಎಂಬ ನಿರೀಕ್ಷೆಗೆ ಇದು ಕಾರಣವಾಗಿದೆ. ಒಂದು ನಿರ್ದಿಷ್ಟ ಬಗೆಯ ಸ್ವತ್ತುಗಳನ್ನು ಮಾರಾಟಮಾಡಲಿರುವ ಹಕ್ಕಿಗಾಗಿ ಸವಾಲುಗಾರರು (ಬಿಡ್ಡರ್‌) (ಅಂದರೆ, ತೊಂದರೆಗೊಳಗಾಗಿರುವ ಸ್ವತ್ತುಗಳ ಸಮರ್ಥ ಮಾರಾಟಗಾರರು) ಸವಾಲುಗಳನ್ನು ಅಥವಾ ಕೂಗಿದ ಬೆಲೆಗಳನ್ನು ಸರ್ಕಾರದ ಖಜಾನೆಯೊಂದಿಗೆ ಮಂಡಿಸುವುದು ಒಂದು ಹಿಮ್ಮೊಗ ಹರಾಜು ಎನಿಸಿಕೊಳ್ಳುತ್ತದೆ. ಮಾರಾಟದ ಬೆಲೆಯು ಅತ್ಯಂತ ಕಡಿಮೆಯ ಬೆಲೆಯಾಗಿದ್ದು, ಈ ಬೆಲೆಯಲ್ಲಿ ವಸ್ತುವಿನ ಅವಶ್ಯವಿರುವ ಪ್ರಮಾಣವನ್ನು ಕೂಗಿದ ಬೆಲೆಯು ಒದಗಿಸುತ್ತದೆ. ತಾತ್ತ್ವಿಕವಾಗಿ, ಈ ವ್ಯವಸ್ಥೆಯು ಒಂದು ಮಾರುಕಟ್ಟೆ ಬೆಲೆಯನ್ನು ಸೃಷ್ಟಿಸುತ್ತದೆ, ಏಕೆಂದರೆ ತಾವು ಪಡೆಯಬಹುದಾದ ಅತಿಹೆಚ್ಚಿನ ಬೆಲೆಯಲ್ಲಿ ಮಾರಾಟಮಾಡಲು ಸವಾಲುಗಾರರು ಬಯಸುತ್ತಾರೆ. ಆದರೆ, ಒಂದು ಮಾರಾಟವನ್ನು ಕಾರ್ಯಸಾಧ್ಯಗೊಳಿಸುವಷ್ಟು ತಾವು ಸಮರ್ಥರಾಗಿರಬೇಕು ಎಂದು ಅವರು ಬಯಸುವುದರಿಂದ, ಸ್ಪರ್ಧಾತ್ಮಕವಾಗಿರಲು ಅವರು ಸಾಕಷ್ಟು ಕೆಳಗಿರುವ ಬೆಲೆಯೊಂದನ್ನು ನಿಗದಿಪಡಿಸಬೇಕಾಗುತ್ತದೆ. ಸರ್ಕಾರದ ಖಜಾನೆಯು ತನ್ನ ಮೊದಲ ಸ್ವತ್ತಿನ ಖರೀದಿಯ ನಂತರದ ಎರಡು ದಿನಗಳನ್ನು ಮೀರದಂತೆ, ಬೆಲೆನಿಗದಿ ಕಾರ್ಯ, ಖರೀದಿ ಕಾರ್ಯ, ಮತ್ತು ತೊಂದರೆಗೊಳಗಾಗಿರುವ ಸ್ವತ್ತುಗಳ ಮೌಲ್ಯನಿರ್ಣಯ ಕಾರ್ಯಗಳಿಗೆ ಸಂಬಂಧಿಸಿದ ತನ್ನ ವಿಧಾನಗಳನ್ನು ಪ್ರಕಟಿಸುವುದು ಅವಶ್ಯಕವಾಗಿರುತ್ತದೆ.
TARPನ ಅಡಿಯಲ್ಲಿ ಖರೀದಿಸಲಾದ ಸ್ವತ್ತುಗಳ ಮೌಲ್ಯನಿರ್ಣಯಮಾಡಲು ಫೆಡರಲ್‌ ಕ್ರೆಡಿಟ್‌ ರಿಫಾರ್ಮ್‌ ಆಕ್ಟ್‌ನಲ್ಲಿ (FCRA) ನಿರ್ದಿಷ್ಟವಾಗಿ ನಮೂದಿಸಲಾಗಿರುವುದಕ್ಕೆ ಹೋಲುವಂತಿರುವ ಕಾರ್ಯವಿಧಾನಗಳನ್ನು ಕಾಂಗ್ರೆಷನಲ್‌ ಬಜೆಟ್‌ ಆಫೀಸ್‌ (CBO) ಬಳಸುತ್ತದೆ.
2009ರ ಫೆಬ್ರುವರಿ 6ರ ದಿನಾಂಕದ ವರದಿಯೊಂದರಲ್ಲಿ, ಕಾಂಗ್ರೆಷನಲ್‌ ಓವರ್‌ಸೈಟ್‌ ಪ್ಯಾನೆಲ್‌ ಒಂದು ತೀರ್ಮಾನಕ್ಕೆ ಬಂದಿತು. ಸರ್ಕಾರದ ಖಜಾನೆಯು TARPನ ಅಡಿಯಲ್ಲಿ ಖರೀದಿಸಿದ ಸ್ವತ್ತುಗಳಿಗೆ, ಅವುಗಳ ಅಂದಿನ-ಪ್ರಸಕ್ತ ಮಾರುಕಟ್ಟೆ ಮೌಲ್ಯಕ್ಕಿಂತ ಗಣನೀಯ ಪ್ರಮಾಣದಲ್ಲಿ ಹೆಚ್ಚಿನ ಮೊತ್ತವನ್ನು ಪಾವತಿಸಿದೆ ಎಂಬುದೇ ಆ ತೀರ್ಮಾನವಾಗಿತ್ತು. ಸರ್ಕಾರದ ಖಜಾನೆಯು 254 ಶತಕೋಟಿ $ನಷ್ಟು ಹಣವನ್ನು ಪಾವತಿಸಿದೆ ಎಂಬುದನ್ನು ಕಂಡುಕೊಂಡ COPಯು, ಈ ಬೆಲೆಗೆ ಸಂಬಂಧಿಸಿದಂತೆ ಸರ್ಕಾರದ ಖಜಾನೆಯು ಸರಿಸುಮಾರು 176 ಶತಕೋಟಿ $ನಷ್ಟು ಬೆಲೆಬಾಳುವ ಸ್ವತ್ತುಗಳನ್ನು ಸ್ವೀಕರಿಸಿದೆಯೆಂತಲೂ, 78 ಶತಕೋಟಿ $ನಷ್ಟು ಕೊರತೆಯು ಇದರಿಂದ ಉಂಟಾಗಿದೆಯೆಂತಲೂ ತಿಳಿಸಿತು. COPಯ ಮೌಲ್ಯ ನಿರ್ಣಯದ ವಿಶ್ಲೇಷಣೆಯು ಊಹಿಸಿದ ಪ್ರಕಾರ,
"TARPಯ ಅಡಿಯಲ್ಲಿ ನೀಡಲ್ಪಟ್ಟವುಗಳನ್ನು ಹೋಲುವಂತಿರುವ ಖಾತರಿಗಳು, ಬಂಡವಾಳ ಮಾರುಕಟ್ಟೆಗಳಲ್ಲಿ ನ್ಯಾಯೋಚಿತ ಮೌಲ್ಯಗಳಲ್ಲಿ ಮಾರಾಟವಾಗುತ್ತಿದ್ದವು" ಮತ್ತು ಫಲಿತಾಂಶಗಳನ್ನು ಅಡ್ಡತನಿಖೆ ಮಾಡಲು ಹಾಗೂ ಕ್ರಮಬದ್ಧಗೊಳಿಸಲು ಅಥವಾ ಊರ್ಜಿತಗೊಳಿಸಲು ಅವು ಬಹುವಿಧದ ಮಾರ್ಗಗಳನ್ನು ಅಳವಡಿಸಿಕೊಂಡಿದ್ದವು. ತನ್ನ ಖರೀದಿಯ ಕುರಿತಾಗಿ ಸರ್ಕಾರದ ಖಜಾನೆಯಿಂದ ಹೊರಬಿದ್ದ ಪ್ರಕಟಣೆಯನ್ನು ತಕ್ಷಣವೇ ಅನುಸರಿಸಿದ ಸಮಯದಲ್ಲಿದ್ದಂತೆ ಪ್ರತಿ ಖಾತರಿಗಾಗಿರುವ ಮೌಲ್ಯವನ್ನು ಅಂದಾಜುಮಾಡಲಾಯಿತು. ಉದಾಹರಣೆಗೆ, COP ಕಂಡುಕೊಂಡ ಪ್ರಕಾರ, 10/14/08ರಂದು ಸಿಟಿಗ್ರೂಪ್‌ನಿಂದ 25 ಶತಕೋಟಿ $ನಷ್ಟು ಮೌಲ್ಯದ ಸ್ವತ್ತುಗಳನ್ನು ಸರ್ಕಾರದ ಖಜಾನೆಯು ಖರೀದಿಸಿತು. ಆದಾಗ್ಯೂ, ಇದರ ವಾಸ್ತವಿಕ ಮೌಲ್ಯವು 15.5 ಶತಕೋಟಿ $ನಷ್ಟಿತ್ತು ಎಂದು ಅಂದಾಜಿಸಲಾಯಿತು. ಇದರಿಂದಾಗಿ 38%ನಷ್ಟು (ಅಥವಾ 9.5 ಶತಕೋಟಿ $ನಷ್ಟು) ಪ್ರಮಾಣದ ಸಹಾಯಧನವು ಸೃಷ್ಟಿಯಾದಂತಾಯಿತು.
ತೆರಿಗೆದಾರ ಹೂಡಿಕೆಯ ಸಂರಕ್ಷಣೆ

# ಇಕ್ವಿಟಿ ಹೂಡಿಕೆ ಹಣಗಳು
## TARPಗೆ ಸ್ವತ್ತುಗಳನ್ನು ಮಾರಾಟಮಾಡುತ್ತಿರುವ ಹಣಕಾಸು ಸಂಸ್ಥೆಗಳು ಸರ್ಕಾರದ ಖಜಾನೆಗೆ ಇಕ್ವಿಟಿ ಪಾವತಿ ಪತ್ರಗಳನ್ನು (ಒಂದು ನಿರ್ದಿಷ್ಟ ಬೆಲೆಗೆ ಖಾತರಿಯನ್ನು ನೀಡುತ್ತಿರುವ ಕಂಪನಿಯಲ್ಲಿನ ಷೇರುಗಳನ್ನು ಖರೀದಿಸಲು ತನ್ನ ಹಿಡುವಳಿದಾರನಿಗೆ ಅರ್ಹತೆ ನೀಡುವ ಒಂದು ಬಗೆಯ ಖಾತರಿ), ಅಥವಾ ಇಕ್ವಿಟಿ ಅಥವಾ ಮೇಲ್ದರ್ಜೆಯ ಋಣಭಾರ ಖಾತರಿಗಳನ್ನು (ಸಾರ್ವಜನಿಕವಾಗಿ ಪಟ್ಟೀಕೃತವಲ್ಲದ ಕಂಪನಿಗಳು) ನೀಡುವುದು ಕಾಯಿದೆಯ ಪ್ರಕಾರ ಅವಶ್ಯಕವಾಗಿದೆ. ಪಾವತಿ ಪತ್ರಗಳಿಗೆ ಸಂಬಂಧಿಸಿದ ಹೇಳುವುದಾದರೆ, ಮತ-ಚಲಾಯಿಸದ ಷೇರುಗಳಿಗಾಗಿ ಮಾತ್ರವೇ ಸರ್ಕಾರದ ಖಜಾನೆಯು ಪಾವತಿ ಪತ್ರಗಳನ್ನು ಸ್ವೀಕರಿಸುತ್ತದೆ, ಅಥವಾ ಸ್ಟಾಕ್‌ಗೆ ಮತ ಚಲಾಯಿಸದಿರಲು ಒಪ್ಪುತ್ತದೆ. ಈ ಸಂಸ್ಥೆಗಳಲ್ಲಿನ ತನ್ನ ಹೊಸ ಮಾಲೀಕತ್ವದ ಹೂಡಿಕೆಯ ಹಣಗಳ ಮೂಲಕ ಸರ್ಕಾರದ ಖಜಾನೆಗೆ ಲಾಭದಾಯಕತೆಯ ಸಾಧ್ಯತೆಯನ್ನು ನೀಡುವುದರ ಮೂಲಕ ತೆರಿಗೆದಾರರನ್ನು ರಕ್ಷಿಸಲು ಈ ಕ್ರಮವನ್ನು ವಿನ್ಯಾಸಗೊಳಿಸಲಾಗಿದೆ. ತಾತ್ತ್ವಿಕವಾಗಿ, ಒಂದು ವೇಳೆ ಹಣಕಾಸು ಸಂಸ್ಥೆಗಳು ಸರ್ಕಾರದ ನೆರವಿನಿಂದ ಪ್ರಯೋಜನವನ್ನು ಪಡೆದರೆ ಹಾಗೂ ತಮ್ಮ ಹಿಂದಿನ ಬಲವನ್ನು ಮರುಗಳಿಸಿದರೆ, ಸರ್ಕಾರವೂ ಕೂಡ ಅವುಗಳ ವಸೂಲಾತಿಯಿಂದ ಲಾಭಗಳಿಸಲು ಸಾಧ್ಯವಾಗುತ್ತದೆ.
# ಕಾರ್ಯನಿರ್ವಾಹಕ ಪರಿಹಾರದ ಮೇಲಿನ ಮಿತಿಗಳು
## TARPನಲ್ಲಿ ಗಮನಾರ್ಹವಾಗಿ ಸಹಭಾಗಿಯಾಗುವುದನ್ನು ಆಯ್ದುಕೊಳ್ಳುವ ಕಂಪನಿಗಳಲ್ಲಿನ ಅತ್ಯಂತ ಹೆಚ್ಚಿನ ವೇತನ ಪಡೆಯುವ ಐದು ಕಾರ್ಯನಿರ್ವಾಹಕರ ಪರಿಹಾರದ ಮೇಲೆ ಕಾಯಿದೆಯು ಒಂದಷ್ಟು ಹೊಸ ಮಿತಿಗಳನ್ನು ಹೇರಿದೆ. ಹರಾಜು ಪ್ರಕ್ರಿಯೆಯ ಮೂಲಕ ಸಹಭಾಗಿಯಾಗುವ ಕಂಪನಿಗಳನ್ನು, ನೇರ ಮಾರಾಟದ ಮೂಲಕ (ಅಂದರೆ, ಒಂದು ಸವಾಲುಗಾರಿಕೆಯ ಪ್ರಕ್ರಿಯೆಯಿಲ್ಲದೆಯೇ) ಸಹಭಾಗಿಯಾಗುವ ಕಂಪನಿಗಳಿಗಿಂತ ವಿಭಿನ್ನವಾಗಿ ಸದರಿ ಕಾಯಿದೆಯು ಪರಿಗಣಿಸುತ್ತದೆ..
### ಒಂದು ಹರಾಜು ಪ್ರಕ್ರಿಯೆಯ ಮೂಲಕ 300 ದಶಲಕ್ಷ $ಗಿಂತ ಹೆಚ್ಚಿನ ಮೌಲ್ಯದ ಸ್ವತ್ತುಗಳನ್ನು ಮಾರಾಟಮಾಡುವ ಕಂಪನಿಗಳು ಭವಿಷ್ಯದ ಯಾವುದೇ ಕಾರ್ಯನಿರ್ವಾಹಕರೊಂದಿಗೆ ಹೊಸ “ಕರಾರು ಸಮಾಪ್ತಿ” ಒಪ್ಪಂದಗಳನ್ನು (ಅವಧಿಯು ಅಂತ್ಯಗೊಳ್ಳುತ್ತಿದ್ದಂತೆ ಬೃಹತ್‌ ಪ್ರಮಾಣದ ಪಾವತಿಗಳನ್ನು ಒದಗಿಸುವ ನೌಕರಿಯ ಒಪ್ಪಂದಗಳು) ಸಹಿ ಹಾಕದಂತೆ ನಿಷೇಧಿಸಲ್ಪಟ್ಟಿವೆ. ಪ್ರತಿ ಕಾರ್ಯನಿರ್ವಾಹಕನ ಪಾವತಿಗೆ ಸಂಬಂಧಿಸಿದ ವಾರ್ಷಿಕ ತೆರಿಗೆ ಕಡಿತಗೊಳಿಸುವಿಕೆಗಳ ಮೇಲೆ 500,000 $ನಷ್ಟು ಒಂದು ಮಿತಿಯನ್ನೂ ಇದು ಇರಿಸಲಿದೆ. ಅಷ್ಟೇ ಅಲ್ಲ, ಈಗಾಗಲೇ ಸರಿಯಾದ ಸ್ಥಾನದಲ್ಲಿರುವ ಅಥವಾ ಯುಕ್ತವಾಗಿರುವ ಯಾವುದೇ ಕರಾರು ಸಮಾಪ್ತಿಗಳಿಗಾಗಿರುವ ಬೇರ್ಪಡಿಕೆಯ ಪ್ರಯೋಜನಗಳ ಮೇಲೆ ಒಂದು ಕಡಿತಗೊಳಿಸುವಿಕೆಯ ಮಿತಿಯನ್ನು ಇದು ಇರಿಸಲಿದೆ.
### ನೇರ ಖರೀದಿಗಳ ಕಾರಣದಿಂದಾಗಿ ಸರ್ಕಾರದ ಖಜಾನೆಯು ಸ್ವಾಧೀನಪಡಿಸಿಕೊಳ್ಳುವ ಇಕ್ವಿಟಿಯ ಕಂಪನಿಗಳು ಸರ್ಕಾರದ ಖಜಾನೆಯಿಂದ ರೂಪಿಸಲ್ಪಡುವ ಕಠಿಣವಾದ ಮಾನದಂಡಗಳನ್ನು ಈಡೇರಿಸಬೇಕು. ಈ ಮಾನದಂಡಗಳ ಅನುಸಾರ ಕಂಪನಿಗಳು ಒಂದಷ್ಟು ಕರ್ತವ್ಯಗಳನ್ನು ನೆರವೇರಿಸುವುದು ಅಗತ್ಯವಾಗಿದೆ. ಅವುಗಳೆಂದರೆ: ಕಾರ್ಯನಿರ್ವಾಹಕರು "ಅನಾವಶ್ಯಕ ಹಾಗೂ ಹೆಚ್ಚುವರಿ"ಯಾದ ಅಪಾಯ-ತೆಗೆದುಕೊಳ್ಳುವುದನ್ನು ಉತ್ತೇಜಿಸುವ ಪರಿಹಾರದ ಸ್ವರೂಪಗಳನ್ನು ತೆಗೆದುಹಾಕುವುದು, ಕರಾರುವಾಕ್ಕಾಗಿಲ್ಲ ಎಂದು ನಂತರದಲ್ಲಿ ಸಾಬೀತು ಮಾಡಲ್ಪಟ್ಟ ಹಣಕಾಸು ಲೆಕ್ಕಪಟ್ಟಿಗಳನ್ನು ಆಧರಿಸಿ ಹಿರಿಯ ಕಾರ್ಯನಿರ್ವಾಹಕರಿಗೆ ಈಗಾಗಲೇ ಪಾವತಿಸಲಾದ ಲಾಭಾಂಶಗಳ ಹಿಂಪಡೆಯುವಿಕೆಗೆ (ಒಂದು ದೋಷಯುಕ್ತ ದತ್ತಾಂಶದ ಆಧಾರದ ಮೇಲೆ ಲಾಭಾಂಶಗಳು ಪಾವತಿಸಲ್ಪಟ್ಟವು ಎಂಬ, ಪಾವತಿ-ನಂತರದ ಒಂದು ತೀರ್ಮಾನದ ಸಂದರ್ಭದಲ್ಲಿ ಲಾಭಾಂಶಗಳನ್ನು ಬಲವಂತವಾಗಿ ಮರುಪಾವತಿ ಮಾಡುವುದು) ವ್ಯವಸ್ಥೆ ಮಾಡುವುದು, ಮತ್ತು ಮುಂಚಿತವಾಗಿ ಊರ್ಜಿತಗೊಳಿಸಲ್ಪಟ್ಟಿದ್ದ ಕರಾರು ಸಮಾಪ್ತಿಗಳ ಪಾವತಿಯನ್ನು ನಿಷೇಧಿಸುವುದು.
# ನಷ್ಟ ಪರಿಹಾರ ನೀಡುವಿಕೆ
## EESAಯ ಕಟ್ಟಕಡೆಯ ಅಂಗೀಕಾರದಲ್ಲಿ ಈ ಕಟ್ಟುಪಾಡು ಒಂದು ದೊಡ್ಡ ಅಂಶವಾಗಿತ್ತು. "ಮರು ಪಾವತಿಸಲ್ಪಡುವ" ಅವಕಾಶವನ್ನು ಇದು ತೆರಿಗೆದಾರನಿಗೆ ನೀಡುತ್ತದೆ. ನಷ್ಟ ಪರಿಹಾರ ನೀಡುವಿಕೆಯ ಕಟ್ಟುಪಾಡಿನ ಅನುಸಾರ,
ಅದು ಶಾಸನವಾದ ಐದು ವರ್ಷಗಳ ನಂತರ ವ್ಯವಸ್ಥಾಪನೆ ಮತ್ತು ಆಯವ್ಯಯದ ಕಚೇರಿಯ ನಿರ್ದೇಶಕನು TARPನ ಹಣಕಾಸು ಸ್ಥಿತಿಗತಿಗಳ ಕುರಿತು ಔಪಚಾರಿಕ ಸಭೆಗೆ ವರದಿಯೊಂದನ್ನು ಸಲ್ಲಿಸುವುದು ಅತ್ಯಗತ್ಯ. ಒಂದು ವೇಳೆ, ಸ್ವತ್ತುಗಳ ಮಾರಾಟದ ಮೂಲಕ ತನ್ನ ಹೂಡಿದ ಮೊಬಲಗುಗಳಿಗೆ ನಷ್ಟ ಪರಿಹಾರ ನೀಡಲು TARPಗೆ ಸಾಧ್ಯವಾಗದಿದ್ದಲ್ಲಿ, ಹಣಕಾಸು ಉದ್ಯಮದಿಂದ ಆದ ನಷ್ಟಗಳನ್ನು ಕಟ್ಟಿಕೊಡುವಂತೆ ಔಪಚಾರಿಕ ಸಭೆಗೆ ಅಧ್ಯಕ್ಷನು ಯೋಜನೆಯೊಂದನ್ನು ಸಲ್ಲಿಸುವುದು ಕಾಯಿದೆಯ ಅನುಸಾರ ಅತ್ಯಗತ್ಯವಾಗಿರುತ್ತದೆ. ತಾತ್ತ್ವಿಕವಾಗಿ ಇದು ರಾಷ್ಟ್ರೀಯ ಋಣಭಾರಕ್ಕೆ TARP ಸೇರಿಕೊಳ್ಳದಂತೆ ಅದನ್ನು ತಡೆಯುತ್ತದೆ. ಕಟ್ಟುಪಾಡಿನಲ್ಲಿರುವ “ಹಣಕಾಸು ಉದ್ಯಮ” ಎಂಬ ಪದದ ಬಳಕೆಯು, ಇಂಥದೊಂದು ಯೋಜನೆಯು ಕೇವಲ TARPನಿಂದ ಸ್ವತಃ ಸಹಾಯಪಡೆದ ಸಂಸ್ಥೆಗಳಿಗಿಂತ ಹೆಚ್ಚಾಗಿ ಸಮಗ್ರ ಹಣಕಾಸು ವಲಯವನ್ನು ತೊಡಗಿಸಿಕೊಳ್ಳುತ್ತದೆ ಎಂಬ ಸಾಧ್ಯತೆಯನ್ನು ಮುಕ್ತವಾಗಿ ಇರಿಸುತ್ತದೆ.
# ಬಹಿರಂಗಪಡಿಸುವಿಕೆ ಮತ್ತು ಪಾರದರ್ಶಕತೆ
## TARPನಲ್ಲಿನ ಸಹಯೋಗಕ್ಕಾಗಿ ಅವಶ್ಯಕವಾಗಿರುವ ಬಹಿರಂಗಪಡಿಸುವಿಕೆಯ ಬಗೆ ಹಾಗೂ ವ್ಯಾಪ್ತಿಯನ್ನು ಸರ್ಕಾರದ ಖಜಾನೆಯು ಅಂತಿಮವಾಗಿ ನಿರ್ಣಯಿಸುತ್ತದೆಯಾದರೂ, ಈ ಅವಶ್ಯಕತೆಗಳು ವ್ಯಾಪಕವಾಗಿರುತ್ತವೆ, ಅದರಲ್ಲೂ ನಿರ್ದಿಷ್ಟವಾಗಿ TARPನಿಂದ ಸ್ವಾಧೀನಪಡಿಸಿಕೊಳ್ಳಲ್ಪಟ್ಟ ಯಾವುದೇ ಸ್ವತ್ತಿಗೆ ಸಂಬಂಧಿಸಿದಂತೆ ಇದು ಹೆಚ್ಚು ಅನ್ವಯವಾಗುತ್ತದೆ ಎಂಬುದು ಸ್ಪಷ್ಟವಾಗುತ್ತದೆ. TARPನಲ್ಲಿ ಸಹಭಾಗಿಯಾಗುವ ಸಂಸ್ಥೆಗಳು, TARPಗೆ ತಾವು ಮಾರಿದ ಸ್ವತ್ತುಗಳ ಮೊತ್ತ, ತಾವು ಮಾರಿದ ಸ್ವತ್ತುಗಳ ಬಗೆ ಹಾಗೂ ಅದನ್ನು ಮಾರಿದ ಬೆಲೆ ಇವೇ ಮೊದಲಾದ ಅಂಶಗಳೂ ಸೇರಿದಂತೆ, ತಮ್ಮ ಸಹಯೋಗಕ್ಕೆ ಸಂಬಂಧಿಸಿದ ಮಾಹಿತಿಯನ್ನು ಸಾರ್ವಜನಿಕವಾಗಿ ಬಹಿರಂಗಪಡಿಸಬೇಕಾಗಿ ಬರುವುದು ನಿಶ್ಚಿತವಾಗಿರುವಂತೆ ಕಾಣುತ್ತದೆ. ಸರ್ಕಾರದ ಖಜಾನೆಯ ಇಷ್ಟಾನುಸಾರವಾಗಿ ಹೆಚ್ಚು ವ್ಯಾಪಕವಾದ ಬಹಿರಂಗಪಡಿಸುವಿಕೆಯ ಅವಶ್ಯಕತೆಯು ಕಂಡುಬರಬಹುದು.
## TARPಗೆ ಸ್ವತ್ತುಗಳನ್ನು ಮಾರಾಟಮಾಡುವ ಪ್ರತಿಯೊಂದು "ಬಗೆಯ" ಸಂಸ್ಥೆಗೆ ಸಂಬಂಧಿಸಿದಂತೆ, ಸಂಸ್ಥೆಗಳ ಬಹಿರಂಗಗೊಳಿಸುವಿಕೆಯ ಮೂಲಗಳ (ಜಮಾಖರ್ಚು ಪಟ್ಟಿಯ ಆಚೆಗಿನ ವ್ಯವಹಾರ ನಿರ್ವಹಣೆಗಳು, ನಿಷ್ಪನ್ನವಾದ ಸಾಧನಗಳು, ಮತ್ತು ಅನಿಶ್ಚಿತ ಹೊಣೆಗಾರಿಕೆಗಳಂಥವು) ಮೇಲಿನ ಪ್ರಸಕ್ತ ಬಹಿರಂಗಪಡಿಸುವಿಕೆ ಮತ್ತು ಪಾರದರ್ಶಕತೆಯ ಅವಶ್ಯಕತೆಗಳು ಸಾಕಷ್ಟು ಪ್ರಮಾಣದಲ್ಲಿವೆಯೇ ಅಥವಾ ಇಲ್ಲವೇ ಎಂಬುದನ್ನು ನಿರ್ಣಯಿಸಲು ಸರ್ಕಾರದ ಖಜಾನೆಗೆ ಒಂದು ವ್ಯಾಪಕವಾದ ಅಧಿಕೃತ ಆದೇಶವನ್ನೂ ಸಹ ಕಾಯಿದೆಯು ನೀಡುವಂತೆ ಕಾಣುತ್ತದೆ. ನಿರ್ದಿಷ್ಟ ಸಂಸ್ಥೆಯೊಂದು ಸಾಕಷ್ಟು ಬಹಿರಂಗಪಡಿಸುವಿಕೆಗಳನ್ನು ಒದಗಿಸಿಲ್ಲ ಎಂಬುದನ್ನು ಒಂದು ವೇಳೆ ಸರ್ಕಾರದ ಖಜಾನೆಯು ಕಂಡುಕೊಂಡಲ್ಲಿ, ಹೊಸ ಬಹಿರಂಗಪಡಿಸುವಿಕೆಯ ಅವಶ್ಯಕತೆಗಳಿಗಾಗಿ ಸಂಸ್ಥೆಯ ನಿಯಂತ್ರಕರಿಗೆ ಶಿಫಾರಸುಗಳನ್ನು ಮಾಡುವ ಅಧಿಕಾರವನ್ನು ಇದು ಹೊಂದಿದ್ದು, ಇವರಲ್ಲಿ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿ "ಗಮನಾರ್ಹವಾದ ಕಾರ್ಯಾಚರಣೆಗಳನ್ನು" ಹೊಂದಿರುವ ಆ ವಿದೇಶಿ ಹಣಕಾಸು ಸಂಸ್ಥೆಗಳಿಗಾಗಿರುವ ವಿದೇಶಿ-ಸರ್ಕಾರದ ನಿಯಂತ್ರಕರು ಪ್ರಾಯಶಃ ಸೇರಿಕೊಂಡಿರಲು ಸಾಧ್ಯವಿದೆ.
# ಸರ್ಕಾರದ ಖಜಾನೆಯ ಕ್ರಮಗಳ ನಿರ್ಣಾಯಕ ಅವಲೋಕನ
## EESA ಅಡಿಯಲ್ಲಿ ಸರ್ಕಾರದ ಖಜಾನೆಯಿಂದ ತೆಗೆದುಕೊಳ್ಳಲ್ಪಟ್ಟಿರುವ ಕ್ರಮಗಳ ನಿರ್ಣಾಯಕ ಅವಲೋಕನಕ್ಕಾಗಿ ಕಾಯಿದೆಯು ಅವಕಾಶ ಕಲ್ಪಿಸುತ್ತದೆ. ಇದನ್ನೇ ಬೇರೆ ರೀತಿಯಲ್ಲಿ ಹೇಳುವುದಾದರೆ, ಕಾಯಿದೆಗೆ ಅನುಸಾರವಾಗಿ ಸರ್ಕಾರದ ಖಜಾನೆಯು ಕೈಗೊಂಡ ಕ್ರಮಗಳಿಗೆ ಸಂಬಂಧಿಸಿದಂತೆ ಅದನ್ನು ನ್ಯಾಯಾಲಯಕ್ಕೆಳೆಯಬಹುದು. ನಿರ್ದಿಷ್ಟವಾಗಿ ಹೇಳುವುದಾದರೆ, ಸರ್ಕಾರದ ಖಜಾನೆಯ ಕ್ರಮಗಳು ಒಂದು ವೇಳೆ ನಿರ್ಧಾರದ ಸ್ವಾತಂತ್ರ್ಯದ ಅಥವಾ ವಿವೇಚನೆಯ ಒಂದು ದುರುಪಯೋಗವನ್ನು ಒಳಗೊಂಡಿದ್ದರೆ, ಅಥವಾ "ಆ ಕ್ರಮಗಳು ಸ್ವೇಚ್ಛಾನುಸಾರವಾಗಿರುವಂತೆ, ವಿಚಿತ್ರ ವರ್ತನೆಯಿಂದ ಕೂಡಿರುವಂತೆ ಕಂಡುಬಂದಲ್ಲಿ.... ಅಥವಾ ಕಾನೂನಿಗೆ ಅನುಸಾರವಾಗಿ ಇರದಿದ್ದಲ್ಲಿ" ಅಂಥ ಕ್ರಮಗಳನ್ನು ಕಾನೂನುಬಾಹಿರವಾದದ್ದು ಎಂದು ಪರಿಗಣಿಸಬಹುದು. ಆದಾಗ್ಯೂ, TARPನಲ್ಲಿನ ತನ್ನ ನಿರ್ದಿಷ್ಟ ಸಹಯೋಗಕ್ಕೆ ಸಂಬಂಧಿಸಿದಂತೆ ಸರ್ಕಾರದ ಖಜಾನೆಯು ಕೈಗೊಂಡ ಕ್ರಮಗಳನ್ನು ಪ್ರಶ್ನಿಸಲು ಅಥವಾ ಅದಕ್ಕೆ ಸವಾಲು ಹಾಕಲು TARPಗೆ ಸ್ವತ್ತುಗಳನ್ನು ಮಾರಾಟಮಾಡುವ ಹಣಕಾಸು ಸಂಸ್ಥೆಯೊಂದಕ್ಕೆ ಅವಕಾಶ ನೀಡಲಾಗುವುದಿಲ್ಲ.
ಖರ್ಚುಗಳು ಹಾಗೂ ಬದ್ಧತೆಗಳು

2009ರ ಫೆಬ್ರುವರಿ 9ರ ವೇಳೆಗೆ ಇದ್ದಂತೆ, ಒಕ್ಕೂಟದ ಒಂದು ಜವಾಬ್ದಾರಿಯುತ ಆಯವ್ಯಯಕ್ಕೆ ಸಂಬಂಧಿಸಿದ ಸಮಿತಿಯ ಅನುಸಾರ, 388 ಶತಕೋಟಿ $ನಷ್ಟು ಮೊತ್ತವನ್ನು ಹಂಚಿಕೆ ಮಾಡಲಾಗಿದೆ ಮತ್ತು 296 ಶತಕೋಟಿ $ನಷ್ಟು ಮೊತ್ತವನ್ನು ಖರ್ಚುಮಾಡಲಾಗಿದೆ. ಹಣವು ಅರ್ಪಿಸಲ್ಪಟ್ಟ ಬಾಬತ್ತುಗಳ ಪೈಕಿ ಇವು ಸೇರಿವೆ:
* ಬಂಡವಾಳ ಖರೀದಿ ಕಾರ್ಯಸೂಚಿಯ ಮೂಲಕ ಬ್ಯಾಂಕಿನ ಇಕ್ವಿಟಿ ಷೇರುಗಳನ್ನು ಖರೀದಿಸಲು 250 ಶತಕೋಟಿ $ ($195 ಶತಕೋಟಿ $ನಷ್ಟು ಮೊತ್ತವು ಖರ್ಚಾಗಿದೆ);
* ವ್ಯವಸ್ಥಿತವಾಗಿ ಗಣನೀಯ ಪ್ರಮಾಣದಲ್ಲಿ ವಿಫಲಗೊಳ್ಳುತ್ತಿದ್ದ ಸಂಸ್ಥೆಗಳಿಗೋಸ್ಕರ ಇರುವ ಕಾರ್ಯಸೂಚಿಯ ಮೂಲಕ, ಅಂದು USನ 10 ಅಗ್ರಗಣ್ಯ ಕಂಪನಿಗಳ ಪೈಕಿ ಒಂದಾಗಿದ್ದ ಅಮೆರಿಕನ್‌ ಇಂಟರ್‌ನ್ಯಾಷನಲ್‌ ಗ್ರೂಪ್‌‌ನ (AIG) ಮೊದಲ ಹಕ್ಕಿನ ಷೇರುಗಳನ್ನು ಖರೀದಿಸಲು 40 ಶತಕೋಟಿ $ (40 ಶತಕೋಟಿ $ನಷ್ಟು ಮೊತ್ತವು ಖರ್ಚಾಗಿದೆ);
* ಅವಧಿ ಸ್ವತ್ತಿನ-ಆಸರೆಯ ಖಾತರಿಗಳ ಸಾಲ ಸೌಲಭ್ಯದ ಅಡಿಯಲ್ಲಿ ನ್ಯೂಯಾರ್ಕ್‌ನ ಫೆಡರಲ್‌ ರಿಸರ್ವ್‌ ಬ್ಯಾಂಕು ಅನುಭವಿಸಬಹುದಾದ ಯಾವುದೇ ನಷ್ಟಗಳಿಗೆ ಆಸರೆಯಾಗಲು 20 ಶತಕೋಟಿ $ (ಏನೂ ಖರ್ಚಾಗಿಲ್ಲ);
* ಉದ್ದೇಶಿತ ಹೂಡಿಕಾ ಕಾರ್ಯಸೂಚಿಯ ಮೂಲಕ ಸಿಟಿಗ್ರೂಪ್‌ ಮತ್ತು ಬ್ಯಾಂಕ್‌ ಆಫ್‌ ಅಮೆರಿಕಾ (ಪ್ರತಿಯೊಂದಕ್ಕೂ 20 ಶತಕೋಟಿ $) ಇವುಗಳ ಸ್ಟಾಕ್‌ ಖರೀದಿಗಳಲ್ಲಿ 40 ಶತಕೋಟಿ $ (40 ಶತಕೋಟಿ $ ಖರ್ಚಾಗಿದೆ)
* ಸ್ವತ್ತು ಜಾಮೀನಿನ ಕಾರ್ಯಸೂಚಿಯ ಮೂಲಕ ಸಿಟಿಗ್ರೂಪ್‌ (5 ಶತಕೋಟಿ $) ಹಾಗೂ ಬ್ಯಾಂಕ್‌ ಆಫ್‌ ಅಮೆರಿಕಾ (7.5 ಶತಕೋಟಿ $) ಇವುಗಳಿಗಾಗಿರುವ ಸಾಲದ ಜಾಮೀನುಗಳಲ್ಲಿ 12.5 ಶತಕೋಟಿ $ (ಏನೂ ಖರ್ಚಾಗಿಲ್ಲ);
* ವಾಹನ ಉದ್ಯಮ ಹಣಕಾಸು ನೆರವಿನ ಕಾರ್ಯಸೂಚಿಯ ಮೂಲಕ ವಾಹನ ತಯಾರಕರು ಮತ್ತು ಅವರ ಹಣಕಾಸು ನೆರವಿನ ಘಟಕಗಳಿಗೆ ನೀಡಲಾದ ಸಾಲಗಳಲ್ಲಿ 25 ಶತಕೋಟಿ $ (21 ಶತಕೋಟಿ $ನಷ್ಟು ಖರ್ಚಾಗಿದೆ)
TARP ಮೂಲಕ ವಿಧಿಸಲಾದ ವ್ಯವಹಾರ ಕಾರ್ಯಚಟುವಟಿಕೆಗಳನ್ನು ಅವಲೋಕಿಸಿ, 2009ರ ಜನವರಿಯಲ್ಲಿ ವರದಿಯೊಂದನ್ನು ಕಾಂಗ್ರೆಷನಲ್‌ ಬಜೆಟ್‌ ಆಫೀಸ್‌ ಬಿಡುಗಡೆ ಮಾಡಿತು. CBO ಕಂಡುಕೊಂಡ ಪ್ರಕಾರ, 2008ರ ಡಿಸೆಂಬರ್‌ 31ರವರೆಗೆ TARP ಅಡಿಯಲ್ಲಿನ ವ್ಯವಹಾರ ಕಾರ್ಯಚಟುವಟಿಕೆಗಳು ಒಟ್ಟಾರೆ 247 ಶತಕೋಟಿ $ನಷ್ಟು ಮೊತ್ತವನ್ನು ಮುಟ್ಟಿದ್ದವು. CBOನ ವರದಿಯ ಪ್ರಕಾರ, ಸರ್ಕಾರದ ಖಜಾನೆಯು ತನ್ನ ಬಂಡವಾಳ ಖರೀದಿ ಕಾರ್ಯಸೂಚಿಯ (ಕ್ಯಾಪಿಟಲ್‌ ಪರ್ಚೇಸ್‌ ಪ್ರೋಗ್ರ್ಯಾಂ-CPP) ಮೂಲಕ, 214 U.S. ಹಣಕಾಸು ಸಂಸ್ಥೆಗಳಿಂದ ಮೊದಲ ಹಕ್ಕಿನ ಸ್ಟಾಕ್‌ ಮತ್ತು ಪಾವತಿ ಪತ್ರಗಳ 178 ಶತಕೋಟಿ $ನಷ್ಟು ಮೊತ್ತದ ಷೇರುಗಳನ್ನು ಖರೀದಿಸಿತ್ತು. AIGಯಲ್ಲಿನ 40 ಶತಕೋಟಿ $ನಷ್ಟು ಮೌಲ್ಯದ ಮೊದಲ ಹಕ್ಕಿನ ಸ್ಟಾಕ್‌, ಸಿಟಿಗ್ರೂಪ್‌ನಲ್ಲಿನ 25 ಶತಕೋಟಿ $ನಷ್ಟು ಮೌಲ್ಯದ ಮೊದಲ ಹಕ್ಕಿನ ಸ್ಟಾಕ್‌, ಹಾಗೂ ಬ್ಯಾಂಕ್‌ ಆಫ್‌ ಅಮೆರಿಕಾದಲ್ಲಿನ 15 ಶತಕೋಟಿ $ನಷ್ಟು ಮೌಲ್ಯದ ಮೊದಲ ಹಕ್ಕಿನ ಸ್ಟಾಕ್‌ ಇವಿಷ್ಟನ್ನು ಇದು ಒಳಗೊಂಡಿತ್ತು. ಜನರಲ್‌ ಮೋಟಾರ್ಸ್‌ ಮತ್ತು ಕ್ರಿಸ್ಲರ್‌ ಕಂಪನಿಗಳಿಗೆ 18.4 ಶತಕೋಟಿ $ನಷ್ಟು ಸಾಲವನ್ನು ನೀಡಲೂ ಸಹ ಸರ್ಕಾರದ ಖಜಾನೆಯು ಸಮ್ಮತಿಸಿತು. FDIC ಹಾಗೂ ಫೆಡರಲ್‌ ರಿಸರ್ವ್‌ ಬ್ಯಾಂಕ್‌ ವ್ಯವಸ್ಥೆಯ ಜೊತೆಗೆ ಸರ್ಕಾರದ ಖಜಾನೆಯು, ಸಿಟಿಗ್ರೂಪ್‌ನ ಸ್ವಾಮ್ಯದಲ್ಲಿರುವ 306 ಶತಕೋಟಿ $ನಷ್ಟು ಮೌಲ್ಯದ ಸ್ವತ್ತುಗಳ ಒಂದು ಸಂಪುಟಕ್ಕೆ ಜಾಮೀನುದಾರನಾಗಿ ನಿಲ್ಲಲೂ ಸಹ ಸಮ್ಮತಿಸಿದೆ.
TARP ಅಡಿಯಲ್ಲಿನ ವ್ಯವಹಾರ ಕಾರ್ಯಚಟುವಟಿಕೆಗಳಿಗಾಗಿರುವ ಅನುದಾನದ ವೆಚ್ಚವನ್ನೂ ಸಹ CBO ಅಂದಾಜಿಸಿದೆ. ವಿಶಾಲಾರ್ಥದಲ್ಲಿ ಹೇಳುವುದಾದರೆ, ಸರ್ಕಾರದ ಖಜಾನೆಯು ಹೂಡಿಕೆಗಳಿಗಾಗಿ ಪಾವತಿಸಿದ ಮೊತ್ತ ಅಥವಾ ಸಂಸ್ಥೆಗಳಿಗೆ ನೀಡಿದ ಸಾಲ ಮತ್ತು ಈ ವ್ಯವಹಾರ ಕಾರ್ಯಚಟುವಟಿಕೆಗಳ ಮಾರುಕಟ್ಟೆ ಮೌಲ್ಯ ಇವುಗಳ ನಡುವಿನ ವ್ಯತ್ಯಾಸವೇ ಅನುದಾನದ ವೆಚ್ಚ ಎಂದು ಕರೆಸಿಕೊಳ್ಳುತ್ತದೆ. ಒಕ್ಕೂಟದ ಸಾಲ ಸುಧಾರಣಾ ಕಾಯಿದೆಯಲ್ಲಿ (ಫೆಡರಲ್‌ ಕ್ರೆಡಿಟ್‌ ರಿಫಾರ್ಮ್‌ ಆಕ್ಟ್‌-FCRA) ನಿರ್ದಿಷ್ಟವಾಗಿ ನಮೂದಿಸಲಾಗಿರುವಂಥದ್ದೇ ಕಾರ್ಯವಿಧಾನಗಳನ್ನು ಬಳಸಿಕೊಂಡು, ಆದರೆ EESAನಲ್ಲಿ ಸ್ಪಷ್ಟವಾಗಿ ನಮೂದಿಸಲ್ಪಟ್ಟಿರುವ ಮಾರುಕಟ್ಟೆಯ ಅಪಾಯಗಳಿಗೆ ಸಂಬಂಧಿಸಿದ ಹೊಂದಾಣಿಕೆ ಮಾಡಲ್ಪಟ್ಟು ಇಂಥದೊಂದು ಮಾರುಕಟ್ಟೆ ಮೌಲ್ಯದ ಸನ್ನಿವೇಶದಲ್ಲಿ ಉಲ್ಲೇಖಿಸಲಾದ ಸ್ವತ್ತುಗಳು ಮೌಲ್ಯ ನಿರ್ಣಯಕ್ಕೆ ಒಳಗಾಗಿರುತ್ತವೆ.
CBO ಅಂದಾಜಿಸಿರುವ ಪ್ರಕಾರ, 2008ರ ಡಿಸೆಂಬರ್‌ 31ಕ್ಕೆ ಮುಂಚಿನ ವ್ಯವಹಾರ ಚಟುವಟಿಕೆಗಳಲ್ಲಿದ್ದ 247 ಶತಕೋಟಿ $ನಷ್ಟು ಮೌಲ್ಯದ ಸ್ವತ್ತುಗಳ ಅನುದಾನದ ವೆಚ್ಚದ ಮೊತ್ತವು 64 ಶತಕೋಟಿ $ನಷ್ಟಿತ್ತು. ಒಂದು ಒಕ್ಕೂಟದ ಒಂದು ಜವಾಬ್ದಾರಿಯುತ ಆಯವ್ಯಯಕ್ಕಾಗಿರುವ ಸಮಿತಿಯಿಂದ ಪಡೆಯಲಾದ ಒಂದು ಪರಿಷ್ಕೃತ ವಿಶ್ಲೇಷಣೆಯು ಅಂದಾಜಿಸುವ ಪ್ರಕಾರ, 02/3/09ರಲ್ಲಿದ್ದಂತೆ TARPನ ಎಲ್ಲಾ ಖರ್ಚುಮಾಡುವಿಕೆಗಾಗಿ 80 ಶತಕೋಟಿ $ನಷ್ಟು ಮೊತ್ತದ ಆಯವ್ಯಯದ ಪ್ರಭಾವವು ಕಂಡುಬಂದಿದೆ.
ಸಹಭಾಗಿಗಳು

ಸರ್ಕಾರದ ಖಜಾನೆಯಿಂದ ಮೊದಲ ಹಕ್ಕಿನ ಸ್ಟಾಕ್‌ ಹೂಡಿಕೆಗಳನ್ನು ಸ್ವೀಕರಿಸಲು ಸಮ್ಮತಿಸಿರುವ ಬ್ಯಾಂಕುಗಳಲ್ಲಿ ಇವು ಸೇರಿವೆ: ಗೋಲ್ಡ್‌ಮನ್‌ ಸ್ಯಾಕ್ಸ್‌ ಗ್ರೂಪ್‌ ಇಂಕ್‌., ಮೋರ್ಗಾನ್‌ ಸ್ಟಾನ್ಲೆ, J.P. ಮೋರ್ಗಾನ್‌ ಚೇಸ್‌ & ಕಂ., ಬ್ಯಾಂಕ್‌ ಆಫ್‌ ಅಮೆರಿಕಾ ಕಾರ್ಪ್‌. (ಮೆರಿಲ್‌ ಲಿಂಚ್‌ ಸೇರಿದಂತೆ), ಸಿಟಿಗ್ರೂಪ್‌ ಇಂಕ್‌., ವೆಲ್ಸ್‌ ಫಾರ್ಗೋ & ಕಂ., ಬ್ಯಾಂಕ್‌ ಆಫ್‌ ನ್ಯೂಯಾರ್ಕ್‌ ಮೆಲಾನ್‌ ಮತ್ತು ಸ್ಟೇಟ್‌ ಸ್ಟ್ರೀಟ್‌ ಕಾರ್ಪ್‌.
ಓರ್ವ ನಿಯಂತ್ರಕ ಸುಫರ್ದುದಾರನಾಗಿ ದಿ ಬ್ಯಾಂಕ್‌ ಆಫ್‌ ನ್ಯೂಯಾರ್ಕ್‌ ಮೆಲ್ಲಾನ್‌ ಸೇವೆ ಸಲ್ಲಿಸಬೇಕಾಗಿದ್ದು, ನಿಧಿಯ ಮೇಲುಸ್ತುವಾರಿಕೆ ಇದರ ಕರ್ತವ್ಯವಾಗಿರುತ್ತದೆ.
2009ರಲ್ಲಿದ್ದಂತೆ, U.S. ಸರ್ಕಾರದ ಖಜಾನೆಯು TARPನ ಗ್ರಾಹಕರ ಒಂದು ಅಧಿಕೃತ ಪಟ್ಟಿಯನ್ನು ಇನ್ನೂ ಬಿಡುಗಡೆಮಾಡಿಲ್ಲ (ಆದರೂ ಗ್ರಾಹಕರ ಪಟ್ಟಿಯನ್ನು ಆಗಿಂದಾಗ್ಗೆ ತಂಡ ತಂಡವಾಗಿ ಪ್ರಕಟಿಸುವುದು ಇದರ ವಾಡಿಕೆ). ಸರ್ಕಾರದ ಖಜಾನೆಯ ಹಾಗೂ ಪ್ರತ್ಯೇಕ ಸ್ವತಂತ್ರ ಸಂಸ್ಥೆಯ ಪ್ರಕಟಣೆಗಳನ್ನು ಆಧರಿಸಿದ ಗ್ರಾಹಕರ ಪಟ್ಟಿಗಳನ್ನು ಪ್ರೋಪಬ್ಲಿಕಾ ಹಾಗೂ ನ್ಯೂಯಾರ್ಕ್‌ ಟೈಮ್ಸ್‌ ಎಂಬೆರಡು ಸುದ್ದಿ ಸಂಸ್ಥೆಗಳು ನಿರ್ವಹಣೆ ಮಾಡಿವೆ. TARPನ ಫಲಾನುಭವಿಗಳಲ್ಲಿ ಸೇರಿಕೊಂಡಿರುವವರೆಂದರೆ:


| ಅಮೆರಿಕನ್‌ ಎಕ್ಸ್‌ಪ್ರೆಸ್‌
| $3,389
|
|Y
|
|-
| ಬ್ಯಾಂಕ್‌ ಆಫ್‌ ನ್ಯೂಯಾರ್ಕ್‌ ಮೆಲ್ಲಾನ್‌ ಕಾರ್ಪ್‌
| $2,000ರಿಂದ $3,000ನವರೆಗೆ
|
|Y
|
|-
| ಸ್ಟೇಟ್‌ ಸ್ಟ್ರೀಟ್‌ ಕಾರ್ಪೊರೇಷನ್‌
| $2,000ರಿಂದ $3,000ರನವರೆಗೆ
|
|Y
|
|-
| ಡಿಸ್ಕವರ್‌ ಫೈನಾನ್ಷಿಯಲ್‌
| $1,230
|
|
|
|}
ಈ ಬ್ಯಾಂಕುಗಳ ಪೈಕಿ, JPಮೋರ್ಗಾನ್‌ ಚೇಸ್‌ & ಕಂ., ಮೋರ್ಗಾನ್‌ ಸ್ಟಾನ್ಲೆ, ಅಮೆರಿಕನ್‌ ಎಕ್ಸ್‌ಪ್ರೆಸ್‌ ಕಂ., ಗೋಲ್ಡ್‌ಮನ್‌ ಸ್ಯಾಕ್ಸ್‌ ಗ್ರೂಪ್‌ ಇಂಕ್‌., U.S. ಬಾನ್‌ಕಾರ್ಪ್‌, ಕ್ಯಾಪಿಟಲ್‌ ಒನ್‌ ಫೈನಾನ್ಷಿಯಲ್‌ ಕಾರ್ಪ್‌., ಬ್ಯಾಂಕ್‌ ಆಫ್‌ ನ್ಯೂಯಾರ್ಕ್‌ ಮೆಲ್ಲಾನ್‌ ಕಾರ್ಪ್‌., ಸ್ಟೇಟ್‌ ಸ್ಟ್ರೀಟ್‌ ಕಾರ್ಪ್‌., BB&T ಕಾರ್ಪ್‌, ವೆಲ್ಸ್‌ ಫಾರ್ಗೋ & ಕಂ. ಮತ್ತು ಬ್ಯಾಂಕ್‌ ಆಫ್‌ ಅಮೆರಿಕಾ ಇವು TARP ಹಣವನ್ನು ಮರುಪಾವತಿಸಿವೆ. ಇವುಗಳ ಪೈಕಿ ಬಹುಪಾಲು ಬ್ಯಾಂಕುಗಳು, ಒಕ್ಕೂಟ ಸರ್ಕಾರದಿಂದ ಜಾಮೀನು ನೀಡಲ್ಪಡದಿರುವ ಋಣಭಾರದಿಂದ ಹಾಗೂ ಇಕ್ವಿಟಿ ಖಾತರಿಗಳ ಹೊರಗೆಡಹುವಿಕೆಯಿಂದ ಸಂಗ್ರಹಿಸಲ್ಪಟ್ಟ ಬಂಡವಾಳದಿಂದಾಗಿ ತಮ್ಮ ಕಾರ್ಯ ನಿರ್ವಹಿಸಿವೆ. TARP ಹಣವಿಲ್ಲದೆಯೇ ಲಾಭದಾಯಕವಾಗಿ ನಡೆಸಲ್ಪಡುತ್ತಿರುವ ಕೆಲವೇ ಬ್ಯಾಂಕುಗಳ ಪೈಕಿ ಒಂದಾದ PNC ಫೈನಾನ್ಷಿಯಲ್‌ ಸರ್ವೀಸಸ್‌, ಇಕ್ವಿಟಿ ಖಾತರಿಗಳ ನೀಡಿಕೆಗೆ ಬದಲಾಗಿ ತನ್ನ ನಗದು ಮೀಸಲುಗಳನ್ನು ನಿರ್ಮಿಸುವ ಮೂಲಕ, 2011ರ ಜನವರಿಯ ವೇಳೆಗೆ ತನ್ನ ಷೇರನ್ನು ಹಿಂದಕ್ಕೆ ಪಾವತಿಸಲು ಯೋಜಿಸಿತ್ತು. ಆದಾಗ್ಯೂ, ತನ್ನ TARP ನಿಧಿಗಳನ್ನು ವಾಪಸು ಪಾವತಿಸುವ ಸಲುವಾಗಿ 3 ಶತಕೋಟಿ $ನಷ್ಟು ಮೌಲ್ಯದ ಷೇರುಗಳು ಹಾಗೂ 1.5-2 ಶತಕೋಟಿ $ನಷ್ಟು ಮೌಲ್ಯದ ಮೇಲ್ದರ್ಜೆಯ ನೋಟುಗಳನ್ನು ನೀಡಿಕೆ ಮಾಡುವುದರ ಮೂಲಕ, 2010ರ ಫೆಬ್ರುವರಿ 2ರಂದು PNCಯು ಸದರಿ ಮಾರ್ಗವನ್ನು ಬದಲಿಸಿತು. PNCಯು ತನ್ನ ಜಾಗತಿಕ ಹೂಡಿಕಾ ಸೇವೆಗಳ ವಿಭಾಗವನ್ನು ಊರುದ್ದಕ್ಕೂ ಹೋಗುವ ಪ್ರತಿಸ್ಪರ್ಧಿಯಾದ ದಿ ಬ್ಯಾಂಕ್‌ ಆಫ್‌ ನ್ಯೂಯಾರ್ಕ್‌ ಮೆಲ್ಲಾನ್‌ ಎಂಬ ಕಂಪನಿಗೆ ಮಾರಾಟ ಮಾಡುವ ಮೂಲಕವೂ ನಿಧಿಗಳನ್ನು ಸಂಗ್ರಹಿಸಿತು.
ಸಿಟಿ ಫಂಡ್‌ - ಮೂಲಭೂತ ಸೌಕರ್ಯವನ್ನು ಮರುನಿರ್ಮಿಸಲೆಂದು 50 ಶತಕೋಟಿ $ನಷ್ಟು ಮೊತ್ತದ ಒಂದು ನಿಧಿಯನ್ನು ಸ್ಥಾಪಿಸುವಂತೆಯೂ ಸಿಟಿ ಸಮೂಹವು ಪಾಲ್ಸನ್‌ನ್ನು ಕೇಳಿಕೊಂಡಿತು. ಋಣಭಾರವನ್ನು ನಿರ್ವಹಿಸಲು ಒಪ್ಪದಿರುವ ಅಥವಾ ಅಸಮರ್ಥವಾಗಿರುವ ಸಿಟಿ ಸಮೂಹಕ್ಕಾಗಿ 25 ಶತಕೋಟಿ $ನಷ್ಟು ಮಂಜೂರಾತಿ ಹಣವನ್ನು ಹಾಗೂ 30-ವರ್ಷದ ಸರ್ಕಾರದ ಖಜಾನೆ ಬಾಂಡುಗಳ ಮೇಲಿರುವ 50 ಮೂಲಭೂತ ಅಂಕಗಳ ಒಂದು ಬಡ್ಡಿದರದಲ್ಲಿ ಸಿಟಿ ಸಮೂಹಕ್ಕೆ ನೀಡುವ ಸಾಲಗಳಿಗಾಗಿರುವ 25 ಶತಕೋಟಿ $ನಷ್ಟು ಹಣವನ್ನು ಈ ನಿಧಿಯು ಒಳಗೊಳ್ಲುತ್ತದೆ.
ಇದೇ ರೀತಿಯ ಐತಿಹಾಸಿಕ ಫೆಡರಲ್‌ ಬ್ಯಾಂಕಿಂಗ್‌ ಕಾರ್ಯಸೂಚಿಗಳು

1930ರ ದಶಕದಲ್ಲಿ ರೀಕನ್ಸ್‌ಟ್ರಕ್ಷನ್‌ ಫಿನಾನ್ಸ್‌ ಕಾರ್ಪೊರೇಷನ್‌‌ನಿಂದ (RFC) ಮಾಡಲ್ಪಟ್ಟ ಹೂಡಿಕೆಗಳಲ್ಲಿ ಒಕ್ಕೂಟ ಸರ್ಕಾರವು ಸನಿಹದ ಸಮಾನಾಂತರ ಕ್ರಮವನ್ನು ತೆಗೆದುಕೊಂಡಿತು. 1932ರಲ್ಲಿನ ಹರ್ಬರ್ಟ್‌ ಹೂವರ್‌ ಆಡಳಿತದ ಅವಧಿಯಲ್ಲಿ ರೂಪಿಸಲ್ಪಟ್ಟ ಅಥವಾ ವಿಶೇಷಾಧಿಕಾರ ನೀಡಲ್ಪಟ್ಟ ಒಂದು ಮಧ್ಯವರ್ತಿ ಸಂಸ್ಥೆಯಾದ RFCಯು, ತೊಂದರೆಗೀಡಾದ ಬ್ಯಾಂಕುಗಳಿಗೆ ಸಾಲಗಳನ್ನು ನೀಡಿತು ಹಾಗೂ 6,000 ಬ್ಯಾಂಕುಗಳಲ್ಲಿನ ಸುಮಾರು 1.3 ಶತಕೋಟಿ $ನಷ್ಟು ಮೌಲ್ಯದ ಸ್ಟಾಕ್‌ಗಳನ್ನು ಖರೀದಿಸಿತು. "ವರ್ತಮಾನ ಕಾಲದ ಆರ್ಥಿಕತೆಗಿರುವ ಇದೇ ಗಾತ್ರದಲ್ಲಿ, ಈ ದಿನಗಳಲ್ಲಿ ಇದೇ ಸ್ವರೂಪದ ಪ್ರಯತ್ನವನ್ನು ಮಾಡಿದ್ದರೆ, ಅದು ಸುಮಾರು 200 ಶತಕೋಟಿ $ನಷ್ಟು ಮೊತ್ತದ್ದಾಗಿರುತ್ತಿತ್ತು. " ಆರ್ಥಿಕತೆಯು ಸ್ಥಿರಗೊಳಿಸಲ್ಪಟ್ಟಾಗ, ಸರ್ಕಾರವು ತನ್ನಲ್ಲಿದ್ದ ಬ್ಯಾಂಕಿನ ಸ್ಟಾಕ್‌ಗಳನ್ನು ಖಾಸಗಿ ಹೂಡಿಕೆದಾರರು ಅಥವಾ ಬ್ಯಾಂಕುಗಳಿಗೆ ಮಾರಾಟಮಾಡಿತು, ಮತ್ತು ಒಂದು ಅಂದಾಜಿನ ಪ್ರಕಾರ, ಈ ಹಿಂದೆ ಹೂಡಿಕೆ ಮಾಡಿದ್ದಷ್ಟು ಪ್ರಮಾಣದ ಮೊತ್ತವನ್ನೇ ಅದು ಸ್ವೀಕರಿಸಿತು.
1984ರಲ್ಲಿ, ಅಂದು ರಾಷ್ಟ್ರದ ಏಳನೇ-ಅತಿದೊಡ್ಡ ಬ್ಯಾಂಕ್‌ ಆಗಿದ್ದ ಕಾಂಟಿನೆಂಟಲ್‌ ಇಲಿನಾಯ್ಸ್‌ ಬ್ಯಾಂಕ್‌ ಹಾಗೂ ದತ್ತಿಯಲ್ಲಿ 80%ನಷ್ಟು ಹಣವನ್ನು ಸರ್ಕಾರವು ಹೂಡಿಕೆ ಮಾಡಿತು. ಕಾಂಟಿನೆಂಟಲ್‌ ಇಲಿನಾಯ್ಸ್‌ ಬ್ಯಾಂಕು, ಓಕ್ಲಹಾಮಾ ಹಾಗೂ ಟೆಕ್ಸಾಸ್‌ನಲ್ಲಿನ ತೈಲ ನಿಕ್ಷೇಪ ಕೊರೆಯುವಿಕೆಯ ಮತ್ತು ಸೇವಾ ಕಂಪನಿಗಳಿಗೆ ಸಾಲಗಳನ್ನು ನೀಡಿತು. ಅಂತಿಮವಾಗಿ ಬ್ಯಾಂಕ್‌ ಆಫ್‌ ಅಮೆರಿಕಾದ ಒಂದು ಭಾಗವಾಗಿ ಮಾರ್ಪಟ್ಟ ಕಾಂಟಿನೆಂಟಲ್‌ ಇಲಿನಾಯ್ಸ್‌ನಲ್ಲಿ ಸರ್ಕಾರ ಹೂಡಿಕೆ ಹಣ ಇದ್ದುದರಿಂದ, ನಿಷ್ಪ್ರಯೋಜಕವಾದ ಸಾಲಗಳ ಕಾರಣದಿಂದಾಗಿ ಸರ್ಕಾರವು 1 ಶತಕೋಟಿ $ನಷ್ಟು ಹಣವನ್ನು ಕಳೆದುಕೊಂಡಿತು ಎಂದು ಅಂದಾಜಿಸಲಾಯಿತು.
ವಿವಾದಗಳು

TARP ನಿಧಿಯ ಉದ್ದೇಶವು ಸುಲಭವಾಗಿ ಗ್ರಹಿಸಲ್ಪಟ್ಟಿಲ್ಲವಾದ್ದರಿಂದ, TARPನ ಪರಿಣಾಮಗಳು ಬೃಹತ್ತಾದ ರೀತಿಯಲ್ಲಿ ವ್ಯಾಪಕವಾಗಿ ಚರ್ಚೆಗೊಳಗಾಗುತ್ತಾ ಬಂದಿವೆ. ಉದಾಹರಣೆಗೆ, US-ಮೂಲದ ಬ್ಯಾಂಕುಗಳ ಸುಮಾರು ಎರಡು ಡಜನ್‌ ಕಾರ್ಯನಿರ್ವಾಹಕರಿಂದ ಮಾಡಲ್ಪಟ್ಟ ಹೂಡಿಕೆದಾರ ಪ್ರಸ್ತುತಿಗಳು ಹಾಗೂ ಸಮಾಲೋಚನಾ ಕರೆಗಳನ್ನು ನ್ಯೂಯಾರ್ಕ್‌ ಟೈಮ್ಸ್‌ ಅವಲೋಕನ ಅಥವಾ ವಿಮರ್ಶೆ ಮಾಡಿದ್ದು, ಅದು ಕಂಡುಕೊಂಡಿರುವ ಪ್ರಕಾರ, "ಕೆಲವೇ ಬ್ಯಾಂಕುಗಳು ಸಾಲನೀಡಿಕೆಯನ್ನು ಒಂದು ಆದ್ಯವಿಷಯವಾಗಿ ಉಲ್ಲೇಖಿಸಿವೆ. ಇದಲ್ಲದೆ, ಋಣಭಾರವದ ಭಾಗಶಃ ಪಾವತಿ ಮಾಡಲು, ಇತರ ವ್ಯವಹಾರಗಳನ್ನು ಸ್ವಾಧೀನ ಪಡಿಸಿಕೊಳ್ಳಲು ಅಥವಾ ಭವಿಷ್ಯಕ್ಕಾಗಿ ಹೂಡಿಕೆ ಮಾಡಲು ಬಳಸಿಕೊಳ್ಳಬಹುದಾದ ಒಂದು ಯಾವುದೇ-ಕಟ್ಟುಪಾಡುಗಳನ್ನು-ಜೋಡಿಸಿಕೊಳ್ಳದ ಆಕಸ್ಮಿಕ ಧನಪ್ರಾಪ್ತಿಯ ರೂಪದಲ್ಲಿ ಒಂದು ಅತಿದೊಡ್ಡ ಪ್ರಮಾಣದ ವ್ಯವಹಾರ ಸಮೂಹವು ಕಾರ್ಯಸೂಚಿಯನ್ನು ಕಂಡಿತು." ಹಲವಾರು ಬ್ಯಾಂಕ್‌ ಸಭಾಪತಿಗಳು ಹೇಳಿದರೆನ್ನಲಾದ, "ಸಾರ್ವಜನಿಕ ವಲಯದ ಅಗತ್ಯಗಳಿಗೆ ಅವಕಾಶ ಕಲ್ಪಿಸಲು" ತಮ್ಮ ಸಾಲನೀಡಿಕೆಯ ಪರಿಪಾಠಗಳನ್ನು ಬದಲಾಯಿಸುವ ಯಾವುದೇ ಉದ್ದೇಶವನ್ನೂ ತಾವು ಹೊಂದಿಲ್ಲ ಎಂಬ ಮತ್ತು ಭವಿಷ್ಯದಲ್ಲಿನ ಕಾರ್ಯತಂತ್ರದ ಸ್ವಾಧೀನಕಾರ್ಯಗಳಿಗಾಗಿರುವ ಒಂದು ಲಭ್ಯ ಸಂಪನ್ಮೂಲವಾಗಿಯಷ್ಟೇ ತಾವು ಹಣವನ್ನು ಕಂಡಿರುವುದು ಎಂಬ ಹೇಳಿಕೆಗಳನ್ನು ಸದರಿ ಲೇಖನವು ಉಲ್ಲೇಖಿಸಿದೆ. ಅದೇನೇ ಇದ್ದರೂ, 2008–2009ರ ಜಾಗತಿಕ ಹಣಕಾಸಿನ ಬಿಕ್ಕಟ್ಟಿಗೆ ಪ್ರತಿಕ್ರಿಯೆಯಾಗಿ ಸುಲಭವಾಗಿ ಹಣಕ್ಕೆ ಮಾರ್ಪಡಿಸಲಾಗುವಿಕೆಯ (ಲಿಕ್ವಿಡಿಟಿ) ವ್ಯವಸ್ಥೆಯನ್ನು ಒದಗಿಸುವ ತನ್ನ ಪ್ರಮುಖ ಉದ್ದೇಶವನ್ನು ಇದು ಸಾಧಿಸಿದೆ.[ಉದ್ದರಣದ ಅವಶ್ಯಕತೆಯಿದೆ]
ಎಲ್ಲಕ್ಕಿಂತ ಹೆಚ್ಚಾಗಿ, TARP ನಿಧಿಗಳು ಬ್ಯಾಂಕಿನ ಹಿಡುವಳಿ ಕಂಪನಿಗಳಿಗೆ ಒದಗಿಸಲ್ಪಟ್ಟಿರುವುದರ ಸಮಯದಲ್ಲಿಯೇ, ಸದರಿ ಹಿಡುವಳಿ ಕಂಪನಿಗಳು ತಮ್ಮ ಬ್ಯಾಂಕಿನ ಅಂಗಸಂಸ್ಥೆಗಳನ್ನು ಮರುಬಂಡವಾಳೀಕರಣಗೊಳಿಸಲು ಇಂಥ ನಿಧಿಗಳ ಒಂದು ಭಾಗವನ್ನಷ್ಟೇ ಬಳಸಿಕೊಂಡಿವೆ.
ದುರ್ಬಲವಾಗಿರುವ ಬ್ಯಾಂಕುಗಳನ್ನು ಖರೀದಿಸಲೆಂದು ಸದೃಢವಾಗಿರುವ ಬ್ಯಾಂಕುಗಳು TARP ನಿಧಿಗಳನ್ನು ಬಳಕೆ ಮಾಡಿಕೊಳ್ಳುವ ಸಾಧ್ಯತೆಯಿದೆ ಎಂದು ಅನೇಕ ವಿಶ್ಲೇಷಕರು ಊಹಿಸಿದ್ದಾರೆ. 2008ರ ಅಕ್ಟೋಬರ್‌ 24ರಂದು PNC ಫೈನಾನ್ಷಿಯಲ್‌ ಸರ್ವೀಸಸ್‌ TARP ನಿಧಿಗಳಲ್ಲಿನ 7.7 ಶತಕೋಟಿ $ನಷ್ಟು ಮೊತ್ತವನ್ನು ಸ್ವೀಕರಿಸಿದಾಗ, ಮತ್ತು ಒಂದು ಅಗ್ಗದ ವ್ಯವಹಾರದ ಮೊತ್ತ ಎಂದು ಪರಿಗಣಿಸಲ್ಪಟ್ಟ 5.58 ಶತಕೋಟಿ $ನಷ್ಟು ಮೊತ್ತಕ್ಕೆ ನ್ಯಾಷನಲ್‌ ಸಿಟಿ ಕಾರ್ಪ್‌.ನ್ನು ಖರೀದಿಸಲು ಆಮೇಲಿನ ಕೆಲವೇ ಗಂಟೆಗಳ ನಂತರದಲ್ಲಿ ಒಪ್ಪಿದಾಗ ಈ ಅಭಿಪ್ರಾಯವು ಸಾಬೀತಾಯಿತು. ಸಣ್ಣ ಬ್ಯಾಂಕುಗಳನ್ನು ಫಕ್ಕನೆ ಸೆಲೆದುಕೊಳ್ಳಲು ಬೃಹತ್ತಾದ-ಆದರೆ-ದುರ್ಬಲವಾಗಿರುವ ಬ್ಯಾಂಕುಗಳಿಂದ TARP ನಿಧಿಗಳು ಬಳಸಲ್ಪಡಬಹುದು ಎಂಬ ಚಾಲ್ತಿಯಲ್ಲಿದ್ದ ಊಹೆಯ ಹೊರತಾಗಿಯೂ, PNC-ನ್ಯಾಷನಲ್‌ ಸಿಟಿ ವ್ಯವಹಾರವು ಸಂಭವಿಸಿದ್ದರಿಂದ 2009ರ ಅಕ್ಟೋಬರ್‌ ವೇಳೆಗೆ ಇದ್ದಂತೆ ಈ ರೀತಿಯ ಊಹೆಗಳಾವುವೂ ನಿಜವಾಗಿ ಸಂಭವಿಸಲಿಲ್ಲ.
TARPನ ಮೇಲ್ವಿಚಾರಣೆ ನಡೆಸಲು ಹುಟ್ಟಿಕೊಂಡ ಕಾಂಗ್ರೆಷನಲ್‌ ಓವರ್‌ಸೈಟ್‌ ಪ್ಯಾನೆಲ್‌ ಎಂಬ ತಂಡವು, 2009ರ ಜನವರಿ 9ರಂದು ಈ ತೀರ್ಮಾನವನ್ನು ತಳೆಯಿತು: "ನಿರ್ದಿಷ್ಟವಾಗಿ ಹೇಳುವುದಾದರೆ, ತಡೆಯಬಹುದಾದ ಸ್ವಭಾರೆ ಹಕ್ಕು ರದ್ದಿಕೆಗಳನ್ನು ತಪ್ಪಿಸುವ ಮೂಲಕ ಗೃಹನಿರ್ಮಾಣದ ಮಾರುಕಟ್ಟೆಯನ್ನು ಬೆಂಬಲಿಸಲು U.S. ಸರ್ಕಾರದ ಖಜಾನೆಯು TARP ನಿಧಿಗಳನ್ನು ಬಳಕೆ ಮಾಡಿದೆ ಎಂಬುದಕ್ಕೆ ಸಂಬಂಧಿಸಿ ತಂಡಕ್ಕೆ ಯಾವುದೇ ಸಾಕ್ಷ್ಯವೂ ಕಂಡುಬಂದಿಲ್ಲ". ಸದರಿ ತಂಡವು ತನ್ನ ಅಭಿಪ್ರಾಯವನ್ನು ಮುಂದುವರಿಸಿ, "ಅರ್ಧದಷ್ಟು ಹಣವು ಬ್ಯಾಂಕುಗಳಿಂದ ಇನ್ನೂ ಸ್ವೀಕರಿಸಲ್ಪಟ್ಟಿಲ್ಲವಾದರೂ, ಸಾಲನೀಡಿಕೆಯ ಮೇಲಿನ ಪ್ರಮಾಣೀಕರಿಸಲು ಸಾಧ್ಯವಾದ ಯಾವುದೇ ಪ್ರಭಾವಗಳಿಲ್ಲದೆಯೇ ನೂರಾರು ಶತಕೋಟಿ ಡಾಲರುಗಳಷ್ಟು ಹಣವು ಮಾರುಕಟ್ಟೆವಲಯದೊಳಗೆ ಹೂಡಲ್ಪಟ್ಟಿದೆ" ಎಂಬ ತೀರ್ಮಾನವನ್ನು ತಳೆಯಿತು.
ಬಂಡವಾಳ ಸಹಾಯದ ಮೇಲುಸ್ತುವಾರಿಕೆಯನ್ನು ನಡೆಸುತ್ತಿದ್ದ ಸರ್ಕಾರಿ ಅಧಿಕಾರಿಗಳು ಹಣದ ಜಾಡುಹಿಡಿದು ಹೋಗುವಲ್ಲಿನ ಮತ್ತು ಬಂಡವಾಳ ಸಹಾಯದ ಪರಿಣಾಮಶೀಲತೆಯನ್ನು ಅಳೆಯುವಲ್ಲಿನ ತೊಡಕುಗಳನ್ನು ಗುರುತಿಸಿ ಒಪ್ಪಿಕೊಂಡಿದ್ದಾರೆ.
ಕಾಂಗ್ರೆಷನಲ್‌ ಓವರ್‌ಸೈಟ್‌ ಪ್ಯಾನೆಲ್‌ನ ಸಭಾಪತಿಯಾದ ಎಲಿಜಬೆತ್‌ ವಾರೆನ್‌ 2009ರ ಫೆಬ್ರುವರಿ 5ರಂದು ಸೆನೆಟ್‌ ಬ್ಯಾಂಕಿಂಗ್‌ ಸಮಿತಿಯೊಂದಿಗೆ ತನ್ನ ಅಭಿಪ್ರಾಯವನ್ನು ಹೇಳುತ್ತಾ, 2008ರ ಅವಧಿಯಲ್ಲಿ ಕೇವಲ 176 ಶತಕೋಟಿ $ನಷ್ಟು ಮೌಲ್ಯವುಳ್ಳ ಸ್ವತ್ತುಗಳಿಗಾಗಿ ಒಕ್ಕೂಟ ಸರ್ಕಾರವು 254 ಶತಕೋಟಿ $ನಷ್ಟು ಮೊತ್ತವನ್ನು ನೀಡಿದೆ ಎಂದು ತಿಳಿಸಿದ.
2008ರ ಅವಧಿಯಲ್ಲಿ, ಬಂಡವಾಳ ಸಹಾಯದ ಹಣವನ್ನು ಸ್ವೀಕರಿಸಿದ ಕಂಪನಿಗಳು ವಶೀಲಿಬಾಜಿ ಮಾಡುವುದರ ಅಥವಾ ಪ್ರಭಾವ ಬೀರುವುದರ ಮತ್ತು ಕಾರ್ಯಾಚರಣೆಯ ಕೊಡುಗೆಗಳ ಮೇಲೆ 114 ದಶಲಕ್ಷ $ನಷ್ಟು ಮೊತ್ತವನ್ನು ಖರ್ಚುಮಾಡಿದವು. ಈ ಕಂಪನಿಗಳು ಬಂಡವಾಳ ಸಹಾಯದ ಹಣದ ರೂಪದಲ್ಲಿ 295 ಶತಕೋಟಿ $ನಷ್ಟು ಹಣವನ್ನು ಸ್ವೀಕರಿಸಿದ್ದವು. ದಿ ಸೆಂಟರ್‌ ಫಾರ್‌ ರೆಸ್ಪಾನ್ಸಿವ್‌ ಪಾಲಿಟಿಕ್ಸ್‌ನ ಕಾರ್ಯನಿರ್ವಾಹಕ ನಿರ್ದೇಶಕರಾದ ಶೀಲಾ ಕ್ರಮ್‌ಹೋಲ್ಜ್‌ ಈ ಮಾಹಿತಿಯನ್ನು ನೀಡುತ್ತಾ, "ಆರ್ಥಿಕತೆಯು ಉತ್ತುಂಗದಲ್ಲಿದ್ದ ಕಾಲದಲ್ಲೂ, ಈ ಕಂಪನಿಗಳು ಪಡೆಯುತ್ತಾ ಬಂದಿರುವುದಕ್ಕಿಂತ ಹೆಚ್ಚಿನ ಒಂದು ಮಹಾನ್‌ ಪ್ರತಿಫಲ ಅಥವಾ ಹಣಸಂದಾಯದೊಂದಿಗಿನ ಹೂಡಿಕೆಯನ್ನು ನೀವು ಕಾಣಲಾರಿರಿ" ಎಂದು ತಿಳಿಸಿದರು.
ಬಂಡವಾಳ ಸಹಾಯದ ಹಣವನ್ನು ಸ್ವೀಕರಿಸಿದ ಬ್ಯಾಂಕುಗಳು ತಮ್ಮ ಉನ್ನತ ಕಾರ್ಯನಿರ್ವಾಹಕರಿಗೆ 2007ರಲ್ಲಿ ವೇತನಗಳು, ಲಾಭಾಂಶಗಳು, ಮತ್ತು ಇತರ ಪ್ರಯೋಜನಗಳ ರೂಪದಲ್ಲಿ ಸುಮಾರು 1.6 ಶತಕೋಟಿ $ನಷ್ಟು ಹಣವನ್ನು ಪಾವತಿಸಿದ್ದವು. ನೀಡಲ್ಪಟ್ಟ ಪ್ರಯೋಜನಗಳಲ್ಲಿ ನಗದು ಲಾಭಾಂಶಗಳು, ಸ್ಟಾಕ್‌ ಆಯ್ಕೆಗಳು, ಕಂಪನಿಯ ಜೆಟ್‌ ವಿಮಾನಗಳು ಹಾಗೂ ಕಾರುಚಾಲಕರ ವೈಯಕ್ತಿಕ ಬಳಕೆ, ಮನೆಯ ರಕ್ಷಣೆ, ಕಂಟ್ರಿ ಕ್ಲಬ್‌ ಸದಸ್ಯತ್ವಗಳು, ಮತ್ತು ವೃತ್ತಿಪರ ಹಣ ನಿರ್ವಹಣೆಯಂಥ ಬಾಬತ್ತುಗಳು ಸೇರಿದ್ದವು. ಬಂಡವಾಳ ಸಹಾಯದ ಹಣವನ್ನು ಸ್ವೀಕರಿಸುವ ಕಂಪನಿಗಳಲ್ಲಿನ ಕಾರ್ಯನಿರ್ವಾಹಕ ವೇತನಕ್ಕೆ ಸಂಬಂಧಿಸಿದಂತೆ ಒಬಾಮಾನ ಆಡಳಿತವು 500,000 $ನಷ್ಟಿರುವ ಒಂದು ಮಿತಿಯನ್ನು ಸ್ಥಾಪಿಸಲು ಭರವಸೆ ನೀಡಿತ್ತಾದರೂ, ಈ ಅದೇ ಕಾರ್ಯನಿರ್ವಾಹಕರಿಗೆ ಅನಿಯಮಿತ ಮೊತ್ತಗಳ ಸ್ಟಾಕ್‌ನ್ನು ನೀಡುವಲ್ಲಿಯೂ ಸಹ ಸದರಿ ಪ್ರಸ್ತಾವವು ಬ್ಯಾಂಕುಗಳಿಗೆ ಅನುವುಮಾಡಿಕೊಡಬಹುದು.
ಹಿಂದಿದ್ದ ಓರ್ವ ಪರಿಹಾರ ಸಲಹೆಗಾರ ಹಾಗೂ "ದಿ ಕ್ರಿಸ್ಟಲ್‌ ರಿಪೋರ್ಟ್‌ ಆನ್‌ ಎಕ್ಸಿಕ್ಯುಟಿವ್‌ ಕಾಂಪೆನ್ಸೇಷನ್‌" ಎಂಬ ಪುಸ್ತಕದ ಲೇಖಕನಾದ ಗ್ರೇಫ್‌ ಕ್ರಿಸ್ಟಲ್‌ ಎಂಬಾತ ಸಮರ್ಥಿಸಿರುವ ಪ್ರಕಾರ, ಕಾರ್ಯನಿರ್ವಾಹಕರ ವೇತನದ ಮೇಲಿನ ಮಿತಿಗಳು "ಒಂದು ಹಾಸ್ಯಾಸ್ಪದ ವಿಷಯವಾಗಿದ್ದವು" ಮತ್ತು "ಅವು ಕೇವಲ ಪರಿಹಾರವನ್ನು ಮುಂದೂಡಲು ಕಂಪನಿಗಳಿಗೆ ಅವಕಾಶಮಾಡಿಕೊಡುವಂತಿದ್ದವು".
ಕ್ರಿಸ್ಲರ್‌ ಬಂಡವಾಳ ಸಹಾಯಕ್ಕಾಗಿ ಪಾವತಿಸಲು TARP ನಿಧಿಗಳನ್ನು ಬಳಕೆಮಾಡುತ್ತಿರುವುದರ ಸಾಂವಿಧಾನಿಕತೆಗೆ ಸವಾಲೆಸೆಯುವ ಕಾನೂನು ದಾವೆಯೊಂದು ಸಲ್ಲಿಸಲ್ಪಟ್ಟಿದೆ. ಹೆಚ್ಚಿನ ಮಾಹಿತಿಗಾಗಿ ನೋಡಿ: ಇಂಡಿಯಾನಾ ಸ್ಟೇಟ್‌ ಪೊಲೀಸ್‌ ಪೆನ್ಷನ್‌ ಟ್ರಸ್ಟ್‌ v. ಕ್ರಿಸ್ಲರ್‌.
TARP ಪಾವತಿ ಪತ್ರಗಳನ್ನು ತೆಗೆದುಹಾಕುವಲ್ಲಿನ ABAಯ ಪ್ರಯತ್ನಗಳು

2009ರ ಮಾರ್ಚ್‌ 31ರ ವೇಳೆಗೆ, ಐನೂರಕ್ಕಿಂತಲೂ ಹೆಚ್ಚಿನ ಬ್ಯಾಂಕುಗಳ ಪೈಕಿ ನಾಲ್ಕು ಬ್ಯಾಂಕುಗಳು ತಮ್ಮ ಮೊದಲ ಹಕ್ಕಿನ ಸ್ಟಾಕು ಮುಚ್ಚಳಿಕೆಗಳನ್ನು ಹಿಂದಿರುಗಿಸಿದ್ದವು. 2009ರ ಮಾರ್ಚ್‌ 31ರ ವೇಳೆಗೆ, ಸಾರ್ವಜನಿಕವಾಗಿ ವ್ಯವಹಾರಕ್ಕೆ ಈಡಾಗಿದ್ದ ಬ್ಯಾಂಕುಗಳ ಪೈಕಿ ಯಾವುದೂ U.S. ಸರ್ಕಾರದ ಖಜಾನೆಯ ಸ್ವಾಮ್ಯದಲ್ಲಿದ್ದ ತನ್ನ ಪಾವತಿ ಪತ್ರಗಳನ್ನು ಮರುಖರೀದಿಸಿರಲಿಲ್ಲ. U.S. ಸರ್ಕಾರದ ಖಜಾನೆಯ ಹೂಡಿಕೆಯ ಷರತ್ತುಗಳ ಪ್ರಕಾರ, ನಿಧಿಗಳನ್ನು ಹಿಂದಿರುಗಿಸುತ್ತಿರುವ ಬ್ಯಾಂಕುಗಳು ನ್ಯಾಯೋಚಿತವಾದ ಮಾರುಕಟ್ಟೆ ಮೌಲ್ಯದಲ್ಲಿ ಪಾವತಿ ಪತ್ರಗಳನ್ನು ಮರುಖರೀದಿಸಲು ಸಂಧಾನಮಾಡಿಕೊಳ್ಳಬಹುದಿತ್ತು, ಅಥವಾ ಎಷ್ಟು ಬೇಗ ಕಾರ್ಯಸಾಧ್ಯವೋ ಅಷ್ಟು ಬೇಗ U.S. ಸರ್ಕಾರದ ಖಜಾನೆಯು ಮೂರನೇ ಪಕ್ಷದ ಅಥವಾ ತೃತೀಯ ಹೂಡಿಕೆದಾರರಿಗೆ ಪಾವತಿ ಪತ್ರಗಳನ್ನು ಮಾರಾಟಮಾಡಬಹುದಾಗಿತ್ತು. ಪಾವತಿ ಪತ್ರಗಳು ವಾಪಸು ಹಕ್ಕಿನ ಆಯ್ಕೆಗಳಾಗಿದ್ದು,
ಒಂದು ವೇಳೆ ಲಾಭವೊಂದಕ್ಕಾಗಿ ಬಳಕೆಯಾಗಿದ್ದಲ್ಲಿ ಬಾಕಿಯಿರುವ ಸ್ಟಾಕ್‌ನ ಷೇರುಗಳ ಸಂಖ್ಯೆಗೆ ಅವು ಸೇರ್ಪಡೆಯಾಗುತ್ತವೆ. ತೆರಿಗೆದಾರರ ಸ್ವಾಮ್ಯದಲ್ಲಿರುವ ಪಾವತಿ ಪತ್ರಗಳನ್ನು "ಹೊರೆಯಾದ ಅಥವಾ ಹೊಣೆಗಾರಿಕೆಯ ನಿರ್ಗಮನದ ಶುಲ್ಕ" ಎಂದು ಕರೆಯುವ ಮೂಲಕ, ಅವುಗಳನ್ನು ರದ್ದುಮಾಡಲು ಔಪಚಾರಿಕ ಸಭೆಯ ಮೇಲೆ ಅಮೆರಿಕನ್‌ ಬ್ಯಾಂಕರ್ಸ್‌ ಅಸೋಸಿಯೇಷನ್‌ (ABA) ಪ್ರಭಾವ ಬೀರಿತು. ಆದಾಗ್ಯೂ, ಒಂದು ವೇಳೆ ಗೋಲ್ಡ್‌ಮನ್‌ ಸ್ಯಾಕ್ಸ್‌ನ ಬಂಡವಾಳ ಖರೀದಿ ಕಾರ್ಯಸೂಚಿ ಪಾವತಿ ಪತ್ರಗಳು ಪ್ರಾತಿನಿಧಿಕವಾಗಿದ್ದಿದ್ದರೆ, ಆಗ ಬಂಡವಾಳ ಖರೀದಿ ಕಾರ್ಯಸೂಚಿ ಪಾವತಿ ಪತ್ರಗಳು 2009ರ ಮೇ 1ರವೇಳೆಗೆ ಇದ್ದಂತೆ 5 ಶತಕೋಟಿ $ನಿಂದ 24 ಶತಕೋಟಿ $ವರೆಗಿನ ಮೌಲ್ಯವನ್ನು ಹೊಂದಿರುತ್ತಿದ್ದವು. ಈ ರೀತಿಯಲ್ಲಿ CPP ಪಾವತಿ ಪತ್ರಗಳ ರದ್ದತಿಯಿಂದಾಗಿ ತೆರಿಗೆದಾರರ ವೆಚ್ಚದಲ್ಲಿ ಬ್ಯಾಂಕಿಂಗ್‌ ವಲಯಕ್ಕೆ 5 ಶತಕೋಟಿ $ನಿಂದ 24 ಶತಕೋಟಿ $ವರೆಗಿನ ಮೊತ್ತದ ಅನುದಾನ ಸಿಕ್ಕಂತಾಗುತ್ತದೆ. CPP ಪಾವತಿ ಪತ್ರಗಳು ತೆರಿಗೆದಾರರಿಂದ ವಜಾಗೊಳಿಸಲ್ಪಡಬೇಕು ಎಂದು ABAಯು ಬಯಸಿದರೆ, ಗೋಲ್ಡ್‌ಮನ್‌ ಸ್ಯಾಕ್ಸ್‌ ಆ ರೀತಿಯ ದೃಷ್ಟಿಕೋನವನ್ನು ಹೊಂದಿಲ್ಲ. ಗೋಲ್ಡ್‌ಮನ್‌ ಸ್ಯಾಕ್ಸ್‌ನ ಓರ್ವ ಪ್ರತಿನಿಧಿಯು ಈ ರೀತಿ ಹೇಳುತ್ತಿದ್ದ ಎಂದು ಉಲ್ಲೇಖಿಸಲ್ಪಟ್ಟಿತು: "ತೆರಿಗೆದಾರರು ತಮ್ಮ ಹೂಡಿಕೆಯ ಮೇಲೆ ಒಂದು ಉತ್ತಮವಾದ ಪ್ರತಿಫಲವನ್ನು ನಿರೀಕ್ಷಿಸಬೇಕು ಮತ್ತು TARP ಹಣವನ್ನು ಹಿಂದಿರುಗಿಸಲು ನಮಗೆ ಅನುಮತಿ ದೊರಕಿದಾಗ, ಅದನ್ನೇ ನಮಗೆ ಒದಗಿಸುವುದನ್ನು ಕಾರ್ಯಸಾಧ್ಯಗೊಳಿಸುವ ಕಡೆಗೆ ಅವರು ಗಮನಹರಿಸಬೇಕು ಎಂಬುದು ನಮ್ಮ ಭಾವನೆ."
ಇವನ್ನೂ ಗಮನಿಸಿ

* ಟ್ರಬಲ್ಡ್‌ ಅಸೆಟ್‌ ರಿಲೀಫ್‌ ಪ್ರೋಗ್ರಾಮ್‌ನ ಮೇಲ್ವಿಚಾರಣೆ
* H.R. 1424
* 2008ರ ಆರ್ಥಿಕ ಸ್ಥಿರೀಕರಣದ ತುರ್ತು ಕಾಯಿದೆ
* ಸೆಪ್ಟೆಂಬರ್‌ 2008ರ ನಗದು ಪರಿವರ್ತನೆಯ ಬಿಕ್ಕಟ್ಟು
* ಸಾಂಸ್ಥಿಕ ಕ್ಷೇಮಾಭಿವೃದ್ಧಿ
* ಲೆಮನ್‌ ಸಮಾಜವಾದ
* ಸ್ವಜನ ಪಕ್ಷಪಾತ
* NCUA ಕಾರ್ಪೊರೇಟ್‌ ಸ್ಟಬಿಲೈಸೇಷನ್‌ ಪ್ರೋಗ್ರಾಂ
ಆಕರಗಳು
ಹೆಚ್ಚಿನ ಮಾಹಿತಿಗಾಗಿ

* ಸ್ಟೀವರ್ಟ್‌, ಜೇಮ್ಸ್‌ B., "ಎಯ್ಟ್‌ ಡೇಸ್‌: ದಿ ಬ್ಯಾಟಲ್‌ ಟು ಸೇವ್‌ ದಿ ಅಮೆರಿಕನ್‌ ಫೈನಾನ್ಷಿಯಲ್‌ ಸಿಸ್ಟಮ್‌", ದಿ ನ್ಯೂಯಾರ್ಕರ್‌ ನಿಯತಕಾಲಿಕ, ಸೆಪ್ಟೆಂಬರ್‌ 21, 2009.
ಹೊರಗಿನ ಕೊಂಡಿಗಳು

* FinancialStability.gov ಅಧಿಕೃತ ಜಾಲತಾಣ
* Datasets and Tools for FinancialStability.gov at Data.gov
* (TARP ಯೋಜನೆಯಿಂದ ಬಂದಿರುವುದೂ ಸೇರಿದಂತೆ ಎಲ್ಲಾ ಆರ್ಥಿಕ ವಸೂಲಾತಿ ಕ್ರಮಗಳ ಪಟ್ಟಿಮಾಡುವಿಕೆ.)
* (TARP ಯೋಜನೆಯ ಅಡಿಯಲ್ಲಿ ಮಂಜೂರು ಮಾಡಲಾದ ಅಥವಾ ವಿತರಿಸಲಾದ ನಿಧಿಗಳಿಗೆ ಸಂಬಂಧಿಸಿದ ಗ್ರಾಹಕರ ಪಟ್ಟಿಮಾಡುವಿಕೆ.)
* ಅನಾಲಿಸಿಸ್‌ ಆಫ್‌ ದಿ ಇಂಜೆಕ್ಷನ್‌ ಆಫ್‌ ಗೌರ್ನ್‌ಮೆಂಟ್‌ ಇಕ್ವಿಟಿ ಕ್ಯಾಪಿಟಲ್‌ ಇನ್‌ಟು ಬ್ಯಾಂಕ್ಸ್‌.
* ಫೆಬ್ರವರಿ 2009 ಅಪ್‌ಡೇಟ್ಸ್‌: ಬ್ಯಾಂಕ್‌ ಲೆಂಡಿಂಗ್‌ ರಿಪೋರ್ಟ್‌ $275B ಫೋರ್‌ಕ್ಲೋಷರ್‌ ಪ್ಲಾನ್‌
* ನೋಮಿ ಪ್ರಿನ್ಸ್‌: "ಒಬಾಮಾ ಬ್ಯಾಂಕಿಂಗ್‌ ಟೂ ಮಚ್‌ ಆನ್‌ ಬ್ಯಾಂಕ್ಸ್‌" - ಡೆಮಾಕ್ರಸಿ ನೌ! ನಿಂದ ಮಾಡಲ್ಪಟ್ಟ ವಿಡಿಯೋ ವರದಿ ಸೆಪ್ಟೆಂಬರ್‌ 15, 2009

ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಸರ್ಕಾರದ ಖಜಾನೆ ಇಲಾಖೆ
ವರ್ಗ:ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಬ್ಯಾಂಕಿಂಗ್‌ ವ್ಯವಸ್ಥೆ
ವರ್ಗ:ಅನಿಯಂತ್ರಿತ/ರಕ್ಷಣಾತ್ಮಕ ನಿಧಿಸಂಸ್ಥೆ
ವರ್ಗ:ಟ್ರಬಲ್ಡ್‌ ಅಸೆಟ್‌ ರಿಲೀಫ್‌ ಪ್ರೋಗ್ರಾಮ್‌
ವರ್ಗ:ಸಮೂಹ ಮಾಧ್ಯಮ